দ্য ফাইনেস্ট ব্ল্যাক ক্যাপ – খেলা ৭১\nহ্যাডলির অভিষেকের পূর্বে ১০২ টেস্টে নিউজিল্যান্ডের ৪৬ টি হারের বিপরীতে জয় ছিল মাত্র ৭টি। আর হ্যাডলির খেলা ৮৬ টেস্টে নিউজিল্যান্ডের ২৮ হারের বিপরীতে জয়ের সংখ্যা ২২টি। পরিসংখ্যানেই স্পষ্ট, নিউজিল্যান্ডের ইতিহাসে অবিসংবাদিত সেরা ম্যাচ উইনার স্যার রিচার্ড হ্যাডলি। নিউজিল্যান্ড ক্রিকেটে হ্যাডলির ইম্প্যাক্ট বোঝাতে এই একটা পরিসংখ্যানই যথেষ্ট।\nBy এস. এম. নাহিদ নেওয়াজ\t Last updated May 1, 2021\nতাঁর সম্পর্কে বলা হয়ে থাকে, ‘দ্য ফাইনেস্ট ক্রিকেটার নিউজিল্যান্ড হ্যাজ এভার প্রোডিউসড।’ ক্রিকেট বিশ্বে তুলনামূলক খর্বশক্তির দল হিসেবে বিবেচিত নিউজিল্যান্ডকে তিনিই সর্বপ্রথম লড়াই করে জিততে শিখিয়েছেন। একজন জেনুইন অলরাউন্ডার হয়েও কেবল ফাস্ট বোলার হিসেবেই যিনি সর্বকালের সেরাদের কাতারে থাকার যোগ্য। বলছিলাম টেস্ট ক্রিকেটে প্রথম ৪০০ উইকেট পাওয়া বোলার, আশির দশকের বিখ্যাত ফ্যাব-ফোরের সদস্য স্যার রিচার্ড হ্যাডলির কথা।\nরিচার্ড হ্যাডলিকে মনে করা হয় ইতিহাসের সবচেয়ে নিখুঁত ও কন্সিস্টেন্ট ফাস্ট বোলারদের একজন। দক্ষতা, বুদ্ধিমত্তা, নিয়ন্ত্রণ এবং ম্যাচ উইনিং ইম্প্যাক্টের বিচারে তাঁর সমকক্ষ বোলার গোটা ইতিহাসেই বিরল। সাবেক প্রোটিয়া অলরাউন্ডার ক্লাইভ রাইসের মতে সর্বকালের সেরা পাঁচ ফাস্ট বোলারের একজন হলেন রিচার্ড হ্যাডলি।\nক্যারিয়ারের শুরুতে হ্যাডলি ছিলেন একজন ‘আউট অ্যান্ড আউট’ ফাস্ট বোলার। লম্বা রানআপ এবং সাইড অন একশনে যেকোন উইকেটে তুলতে পারতেন গতির ঝড়। সাবেক ইংরেজ গতিদানব ফ্রাঙ্ক টাইসনের মতে, তরুণ বয়সে হ্যাডলির গতি ছিল ম্যালকম মার্শাল কিংবা জোয়েল গার্নারের কাছাকাছি। তবে সময়ের সাথে রানআপ ও গতি কমিয়ে মনোযোগ দেন সুইং এবং অ্যাকুরেসির দিকে।\nউইজডেনের ভাষায়, ‘His lithe, whippy, side-on action made life uncomfortable for all the great batsmen of his era, as he extracted pace, bounce and movement from even the least responsive of surfaces.’\nনিখুঁত সিম প্রেজেন্টেশনের কারণে উইকেটের দুপাশেই বলকে সুইং করাতে পারতেন, তবে আউটসুইংটা ছিল ন্যাচারাল। হ্যাডলির ক্রিকেটিং আইডল ছিলেন ডেনিস লিলি। লিলিকে দেখেই নিজের অস্ত্রভাণ্ডারে যোগ করেছিলেন ‘লেগ কাটার’।\nহ্যাডলি বল রিলিজ করতেন স্টাম্পের খুব কাছ থেকে। এ ব্যাপারে তাঁর বক্তব্য ছিল, “When the ball shot through alongaline drawn from middle stump to middle stump, even minimal movements through the air and off the pitch could produce devastating effect.’\n১৯৫১ সালের ৩ জুলাই, ক্রাইস্টচার্চের একটি স্বনামধন্য ক্রিকেট পরিবারে জন্মগ্রহণ করেন রিচার্ড জন হ্যাডলি। তাঁর বাবা ওয়াল্টার হ্যাডলিও ছিলেন নামকরা ক্রিকেটার। নিউজিল্যান্ডের হয়ে ১১ টি টেস্ট খেলা সাবেক এই ডানহাতি ওপেনারকে মনে করা হয় দেশটির ইতিহাসে অন্যতম সেরা অধিনায়ক।\nওয়াল্টার হ্যাডলির পাঁচ সন্তানের সবাই ছিলেন ক্রিকেটার। এদের মধ্যে আন্তর্জাতিক ক্রিকেটে প্রতিনিধিত্ব করেছেন তিনজন। ব্যারি হ্যাডলি (ব্যাটসম্যান), ডেল হ্যাডলি (ফাস্ট বোলার) আর রিচার্ড হ্যাডলি (অলরাউন্ডার) তিন ভাই একসাথে খেলেছেন ১৯৭৫ বিশ্বকাপে।\nমজার ব্যাপার হল, স্যার রিচার্ড হ্যাডলির সাবেক স্ত্রী কারেন হ্যাডলিও ছিলেন ক্রিকেটার। ১৯৭৮ সালে নিউজিল্যান্ড প্রমীলা ক্রিকেট দলের হয়ে একটি ওয়ানডে খেলেছেন তিনি।\nরিচার্ড হ্যাডলির প্রথম শ্রেণির ক্রিকেটে অভিষেক ১৯৭১ সালে, ক্যান্টারবারির হয়ে। প্রথম টেস্ট খেলেন ১৯৭৩ সালে, পাকিস্তানের বিপক্ষে ওয়েলিংটনে। ওয়ানডে অভিষেকও একই বছর একই প্রতিপক্ষের বিরুদ্ধে, ঘরের মাঠ ক্রাইস্টচার্চে।\n১৯৭৩ সালে অভিষেক হলেও তাঁর আন্তর্জাতিক ক্রিকেটে পথচলার শুরুটা তেমন মসৃন ছিল না। ১৯৭৩ সাল থেকে ১৯৭৭ সাল পর্যন্ত ক্যারিয়ারের প্রথম ১৭ টেস্টে তাঁর শিকার ছিল মাত্র ৬১ উইকেট, ৩৫.৫৭ গড়ে! আর ব্যাট হাতে ২২.৮৫ গড়ে করেছিলেন মাত্র ৬১৭ রান।\nতবে এই সাদামাটা ক্যারিয়ারেই নিজের বোলিং প্রতিভা এবং অলরাউন্ড সামর্থ্যের প্রমাণ দিয়েছিলেন তিনি। এবং সেটাও অস্ট্রেলিয়া, ভারতের মত শক্তিশালী দলের বিপক্ষে টেস্ট জেতানোর মধ্য দিয়ে।\nহ্যাডলির অভিষেকের পূর্বে তৎকালীন ক্রিকেটের ‘বিগ থ্রি’ বলে বিবেচিত ইংল্যান্ড, ওয়েস্ট ইন্ডিজ আর অস্ট্রেলিয়াকে কখনোই হারাতে পারে নি নিউজিল্যান্ড। অথচ হ্যাডলির আবির্ভাবের কিছুদিন পরই ইতিহাসে প্রথমবারের মত অস্ট্রেলিয়াকে হারানোর স্বাদ পায় তারা।\n১৯৭৪ সালে হ্যাডলির বোলিং নৈপুণ্যেই (৩/৫৯ ও ৪/৭১) ক্রাইস্টচার্চ টেস্টে অস্ট্রেলিয়াকে হারিয়ে ইতিহাস গড়ে কিউইরা। এটা ছিল পাঁচ বছরের মধ্যে নিউজিল্যান্ডের প্রথম টেস্ট জয়!\n১৯৭৬ সালে ভারতের বিপক্ষে সিরিজ নির্ধারণী ওয়েলিংটন টেস্টে নিউজিল্যান্ড জিতেছিল ইনিংস ব্যবধানে। বিধ্বংসী বোলিংয়ে রিচার্ড হ্যাডলি একাই নিয়েছিলেন ১১ উইকেট (৪/৩৫ ও ৭/২৩)। অথচ সুনীল গাভাস্কার, দিলীপ ভেংসরকার, মহিন্দর অমরনাথ, গুন্ডাপ্পা বিশ্বনাথে সমৃদ্ধ ভারতের ব্যাটিং লাইনআপটা ছিল বেশ শক্তিশালী।\nস্যার রিচার্ড হ্যাডলির ক্যারিয়ারের টার্নিং পয়েন্ট বলা যেতে পারে ১৯৭৮ সালে ইংল্যান্ডের বিপক্ষে পাওয়া ঐতিহাসিক জয়টিকে। দীর্ঘ ৪৮ বছরের অপেক্ষার অবসান ঘটিয়ে টেস্টে প্রথমবারের মত ইংল্যান্ডকে পরাজিত করে নিউজিল্যান্ড। ওয়েলিংটনের বেসিন রিজার্ভে হ্যাডলির অসাধারণ বোলিং নৈপুণ্যে ব্ল্যাক ক্যাপসরা জিতেছিল ৭২ রানে। হ্যাডলির শিকার ছিল ১০ উইকেট (৪/৪৭ ও ৬/২৬)।\nঅস্ট্রেলিয়া, ভারত, ইংল্যান্ডের পর ‘হ্যাডলির নিউজিল্যান্ডের’ পরবর্তী শিকার ছিল ক্লাইভ লয়েডের দোর্দন্ড প্রতাপশালী ওয়েস্ট ইন্ডিজ। ১৯৭৯-৮০ সালে মূলত হ্যাডলির একক নৈপুণ্যেই ক্যারিবিয়ানদের বিরুদ্ধে টেস্ট সিরিজ জিতেছিল নিউজিল্যান্ড।\nতিন ম্যাচ সিরিজের প্রথমটা হয়েছিল ডানেডিনে। চতুর্থ ইনিংসে সফরকারী ক্যারিবীয়দের দেয়া ১০৪ রানের লক্ষ্য করতে নেমে মাত্র ১ উইকেটের রুদ্ধশ্বাস এক জয় পায় নিউজিল্যান্ড। ঐতিহাসিক এই বিজয়ে ব্যাটে-বলে সামনে থেকে নেতৃত্ব দেন স্যার রিচার্ড হ্যাডলি। বল হাতে ১১ উইকেট (৫/৩৪ ও ৬/৬৮) নেয়ার পাশাপাশি ব্যাট হাতে খেলেন ৫৩ ও ১৭ রানের ‘মহামূল্যবান’ দুটো ইনিংস।\nপরের দুটি ম্যাচ ড্র হলে সিরিজ জয়ের ট্রফি ঘরে তোলে স্বাগতিক নিউজিল্যান্ড এবং তাতে হ্যাডলির অবদান ছিল ১৭৮ রান ও ১৯ উইকেট। ঘরের মাঠ ক্রাইস্টচার্চে অনুষ্ঠিত সিরিজের দ্বিতীয় ম্যাচে ক্যারিয়ারের প্রথম টেস্ট সেঞ্চুরি তুলে নেন হ্যাডলি। আট নম্বরে নেমে হোল্ডিং, গার্নার, রবার্টস, ক্রফটের মত দানবীয় ফাস্ট বোলারদের পিটিয়ে খেলেন ৯২ বলে ১০৩ রানের এক বিস্ফোরক ইনিংস।\n১৯৮০ সালে অস্ট্রেলিয়ার বিরুদ্ধে এওয়ে সিরিজে ২-০ ব্যবধানে হারে নিউজিল্যান্ড। তবে দল ব্যর্থ হলেও ব্যক্তিগত নৈপুণ্যে উজ্জ্বল ছিলেন হ্যাডলি। দুইবার ইনিংসে ৫ উইকেটসহ মাত্র ১৯.১৬ গড়ে তুলে নেন ১৯ উইকেট।\n১৯৮২ সালে অজিদের বিপক্ষে ফিরতি সিরিজের প্রথম ম্যাচ ড্রয়ের পর দ্বিতীয় টেস্টে আবারও জয় তুলে নেয় নিউজিল্যান্ড। অকল্যান্ডের ইডেন পার্কে হ্যাডলির ৮ উইকেট শিকারের (৩/৩৮ ও ৫/৬৩) কল্যাণেই অস্ট্রেলিয়াকে পাঁচ উইকেটে হারাতে পেরেছিল তারা।\nপরের ম্যাচটা অস্ট্রেলিয়া জিতলে সিরিজে আসে ১-১ সমতা। মাত্র ১৬.১৪ গড়ে ১৪ উইকেট নিয়ে সিরিজের সেরা বোলার ছিলেন ‘ওয়ান অ্যান্ড অনলি’ রিচার্ড হ্যাডলি।\n১৯৮৩ সালের ‘বিখ্যাত’ হেডিংলি টেস্টে ল্যান্স কেয়ার্নসের বিধ্বংসী বোলিংয়ে (৭/৭৪ ও ৩/৭০) স্বাগতিক ইংল্যান্ডের বিপক্ষে ৫ উইকেটের এক অবিস্মরণীয় জয় তুলে নেয় নিউজিল্যান্ড। উল্লেখ্য, এটাই ছিল ইংল্যান্ডের মাটিতে নিউজিল্যান্ডের প্রথম টেস্ট জয়। বল হাতে ‘উইকেটশূন্য’ হ্যাডলি এ ম্যাচে আলো ছড়িয়েছিলেন ব্যাট হাতে। ৭ নম্বরে নেমে খেলেছিলেন ৭৫ রানের একটি গুরুত্বপূর্ণ ইনিংস।\nশেষ পর্যন্ত ৩-১ ব্যবধানে সিরিজ হারলেও ব্যাটে-বলে দলের সেরা পারফর্মার ছিলেন হ্যাডলিই। ব্যাট হাতে ৪ ফিফটিসহ ৩০১ রান এবং বল হাতে দুইবার ইনিংসে ৫ উইকেটসহ হ্যাডলির শিকার ছিল ২১ উইকেট।\nফিরতি সিরিজ খেলতে পরের বছরই ইংলিশরা আসে নিউজিল্যান্ড সফরে। এবং সেবারই ইতিহাসে প্রথমবারের মতো ইংল্যান্ডের বিপক্ষে সিরিজ জয়ের (১-০) গৌরব অর্জন করে নিউজিল্যান্ড। যার সিংহভাগ কৃতিত্ব স্যার রিচার্ড হ্যাডলির।\nহ্যাডলির ‘ঘরের মাঠ’ ক্রাইস্টচার্চে ব্ল্যাকক্যাপরা জিতেছিল এক ইনিংস ও ১৩২ রানের বিশাল ব্যবধানে। বল হাতে ৮ উইকেট (৩/১৬ ও ৫/২৮) এবং ব্যাট হাতে ৮১ বলে ৯৯ রানের বিধ্বংসী ইনিংস উপহার দেন হ্যাডলি।\nডেভিড গাওয়ার, অ্যালান ল্যাম্ব, ইয়ান বোথাম, মাইক গ্যাটিং, বব উইলিস, ডেরেক র‍্যান্ডালের মত দুর্দান্ত সব প্লেয়ার থাকা সত্ত্বেও ইংল্যান্ডকে বরণ করতে হয়েছিল দুই ইনিংসেই একশ’র নিচে অলআউট হবার লজ্জা!\n১৯৮৪ সালে শ্রীলঙ্কা সফরে তিন ম্যাচের টেস্ট সিরিজে হ্যাডলির অর্জন ছিল দুইবার ইনিংসে ৫ উইকেট ও একবার ম্যাচে ১০ উইকেটসহ মাত্র ১০ গড়ে ২৩ উইকেট! নিউজিল্যান্ড সিরিজ জিতেছিল ২-০ ব্যবধানে।\nরিচার্ড হ্যাডলির অনবদ্য বোলিং নৈপুণ্যেই ১৯৮৫ সালে ইতিহাসে প্রথমবারের মতো ট্রান্স-তাসমান ট্রফি ঘরে তোলে নিউজিল্যান্ড। ব্রিসবেনে সিরিজের প্রথম টেস্টে হ্যাডলির আগুনঝরা বোলিং তোপে (৯/৫২ ও ৬/৭১) এক ইনিংস ও ৪১ রানের বিশাল ব্যবধানে পরাজিত হয় অ্যালান বোর্ডারের নেতৃত্বাধীন অস্ট্রেলিয়া।\nউল্লেখ্য, জর্জ লোহম্যানের (৯/২৮) পর টেস্টে যেকোন ফাস্ট বোলারের সেরা বোলিং ফিগার (৯/৫২) এখনও অব্দি এটাই। বল হাতে একাই ১৫ উইকেট নেয়ার পাশাপাশি ব্যাট হাতেও ৪১ বলে ৫৪ রানের একটি ঝড়োগতির ইনিংস খেলেন হ্যাডলি।\nসিডনিতে দ্বিতীয় ম্যাচটা অস্ট্রেলিয়া জিতলেও শেষ টেস্টে আবারও ১১ উইকেট নিয়ে কিউইদের ঐতিহাসিক সিরিজ জয় (২-১) নিশ্চিত করেন স্যার রিচার্ড হ্যাডলি।\nতিন ম্যাচ খেলে হ্যাডলি নিয়েছিলেন ৩৩ উইকেট; মাত্র ১২.১৫ গড়ে! ম্যাচে ১০ উইকেট ২ বার আর ইনিংসে ৫ উইকেট শিকার করেছিলেন ৫ বার! এ প্রসঙ্গে উইজডেন লিখেছিল, ‘In that summer of 1985, Sir Hadlee had become the Wizard of Oz in the Land of Oz.’\nপরের বছর নিউজিল্যান্ডের মাটিতে ফিরতি সিরিজটাও ১-০ ব্যবধানে জিতে নেয় ব্ল্যাক ক্যাপ্সরা। যেখানে হ্যাডলির অবদান ছিল ১৬ উইকেট এবং ২১৬ রান। ১৯৮৬ সালে ইংল্যান্ডের মাটিতে প্রথমবারের মত টেস্ট সিরিজ জয়লাভ করে নিউজিল্যান্ড। কিউইদের একমাত্র জয়টা এসেছিল ট্রেন্টব্রিজে। জয়ের নায়ক ছিলেন যথারীতি স্যার রিচার্ড হ্যাডলি। বল হাতে ১০ উইকেট (৬/৮০ ও ৪/৬০) লাভের পাশাপাশি অবদান রাখেন ব্যাট হাতেও, খেলেন ৬৮ রানের ‘দায়িত্বশীল’ একটি ইনিংস।\n১৯৮৭ সালে নিজেদের মাটিতে ‘শক্তিশালী’ ওয়েস্ট ইন্ডিজের বিপক্ষে টেস্ট সিরিজ ড্র (১-১) করে নিউজিল্যান্ড। ক্রাইস্টচার্চে সিরিজের শেষ ম্যাচটা তারা জিতেছিল ৫ উইকেটে। ৯ উইকেট নিয়ে ম্যাচ সেরা হয়েছিলেন।কে আবার? স্যার রিচার্ড হ্যাডলি!\n১৯৮৭ সালের শ্রীলঙ্কা সফরে ক্যারিয়ারের দ্বিতীয় টেস্ট শতকের দেখা পান হ্যাডলি। তাঁর ২৪০ বলে অপরাজিত ১৫১ রানের লড়াকু ইনিংসের সৌজন্যেই প্রায় হারতে বসা কলম্বো টেস্ট ড্র করতে পেরেছিল ব্ল্যাক ক্যাপরা।\n১৯৮৭-৮৮ সালে মেলবোর্নের ঐতিহাসিক ‘বক্সিং ডে’ টেস্টে ১০ উইকেট নিয়ে ম্যাচসেরা হন স্যার রিচার্ড হ্যাডলি। কিউইদের দেয়া ২৪৭ রানের টার্গেটে খেলতে নেমে এক পর্যায়ে ৯ উইকেট হারিয়ে ফেললেও শেষ পর্যন্ত দুই টেলএন্ডারের দৃঢ়তায় কোনরকমে ম্যাচ বাঁচায় অস্ট্রেলিয়া।\n১৯৮৮ সালে ইতিহাসে মাত্র ‘দ্বিতীয়বারের’ মত (প্রথমবার ১৯৬৯ সালে) ভারতের মাটিতে টেস্ট জয়ের কীর্তি গড়ে নিউজিল্যান্ড। মুম্বাইয়ের ওয়াংখেড়ে স্টেডিয়ামের ব্যাটিং স্বর্গেও দুর্দান্ত বোলিং করেন রিচার্ড হ্যাডলি। ১৩৬ রানের অবিস্মরণীয় জয়ে তাঁর অবদান ছিল ১০ উইকেট (৬/৪৯ ও ৪/৩৯)। ভারতের মাটিতে আজ পর্যন্ত এটাই নিউজিল্যান্ডের সর্বশেষ টেস্ট জয়। গত ৩২ বছরে একবারও জিততে পারে নি তারা৷\nনিউজিল্যান্ডের ব্যাটসম্যানদের ‘চিরায়ত’ স্পিন দুর্বলতা এবং ভারতীয় স্পিনারদের নৈপুণ্যে সিরিজটা শেষ পর্যন্ত জিতেছিল স্বাগতিকরাই। তবে বল হাতে মাত্র চৌদ্দ গড়ে ১৮ উইকেট নিয়ে সিরিজের সেরা বোলার ছিলেন ৩৭ বছরের ‘বুড়ো’ রিচার্ড হ্যাডলি।\nমুম্বাই টেস্টে হ্যাডলির অনবদ্য বোলিং নৈপুণ্যের বর্ণনা দিতে গিয়ে বিশিষ্ট ক্রীড়ালেখক অরুণাভ সেনগুপ্ত লিখেছেন, ‘Hadlee ran in, the ball darted around in ways that had never been witnessed in India as far as memory and fancy stretched. It veered away deceptively, jagged back with menace, sometimes mischievously held its line. The batsmen were never certain, the edge connected far more frequently than the middle. On occasions it moved early, often it curled late. Once inawhileasudden short one reared at the body. And some broke back off the pitch, right into the batsman.’\n১৯৯০ সালে ভারতের বিপক্ষে ঘরের মাঠে ক্রাইস্টচার্চ ইতিহাসের প্রথম বোলার হিসাবে টেস্টে ৪০০ উইকেটের মাইলফলক অর্জন করেন স্যার রিচার্ড হ্যাডলি। তাঁর ৪০০তম শিকার ছিলেন সঞ্জয় মাঞ্জরেকার।\n১৯৯০ সালের পাঁচ জুলাই, ইংল্যান্ডের বিপক্ষে এজবাস্টনে ক্যারিয়ারের শেষ আন্তর্জাতিক ম্যাচ খেলেন হ্যাডলি। বিদায়ী টেস্টেও অসাধারণ বোলিং করেছিলেন তিনি। প্রথম ইনিংসে ৩ উইকেট শিকারের পর দ্বিতীয় ইনিংসে নেন পাঁচ উইকেট; ম্যাচ সেরা এবং সিরিজ সেরা দুটো পুরস্কারই ওঠে তাঁর হাতে। অথচ হ্যাডলির বয়স তখন ৩৯ বছর!\nহ্যাডলির অবসরের পর উইজডেন লিখেছিল, ‘Hadlee wasaphenomenon — one ofakind, and will perhaps never be repeated.’\nপ্রায় দেড় যুগের বর্ণাঢ্য আন্তর্জাতিক ক্যারিয়ারে হ্যাডলি খেলেছেন ৮৬টি টেস্ট এবং ১১৫টি ওয়ানডে। টেস্টে মাত্র ২২.২৯ গড়ে নিয়েছেন ৪৩১ উইকেট। স্ট্রাইক রেট ৫০.৮। ইনিংসে ৫ উইকেট নিয়েছেন ৩৬ বার; আর ম্যাচে দশ উইকেট ৯ বার। ফাস্ট বোলারদের মধ্যে সবচেয়ে বেশি সংখ্যকবার ইনিংসে ৫ উইকেট এবং ম্যাচে ১০ উইকেট পাওয়ার রেকর্ডটা এখনও অবধি স্যার রিচার্ড হ্যাডলির দখলে।\nএছাড়া ওয়ানডেতে মাত্র ২১.৫৬ গড়ে হ্যাডলির অর্জন ১৫৮ উইকেট। ইকোনমি রেট ৩.৩০। ইনিংসে ৫ উইকেট পেয়েছেন পাঁচ বার। ওয়ানডেতে কমপক্ষে ১৫০ উইকেট পাওয়া বোলারদের মাঝে সেরা বোলিং গড়ে (২১.৫৬) মালিক হ্যাডলি।\nবাঁ-হাতি ব্যাটসম্যান রিচার্ড হ্যাডলি ছিলেন তাঁর সময়ের সেরা হার্ডহিটারদের একজন। মূলত লোয়ার অর্ডারে ব্যাট করলেও দলের প্রয়োজনে মিডল অর্ডারে উঠে এসে অ্যাঙ্কর রোলও প্লে করতে দেখা গেছে তাঁকে।\nটেস্টে ব্যাট হাতে তাঁর সংগ্রহ ২৭.১৬ গড়ে ৩১২৪ রান। দু’টি সেঞ্চুরির পাশাপাশি হাফ সেঞ্চুরি হাঁকিয়েছেন ১৫টি। এছাড়া ওয়ানডেতে ২১.৬১ গড়ে করেছেন ১৭৫১ রান। হাফ সেঞ্চুরি চারটি।\n১৯৭৫ থেকে ১৯৮৩ পর্যন্ত মোট তিনটি বিশ্বকাপে অংশ নিয়েছেন হ্যাডলি। ১৩ ম্যাচ খেলে তাঁর শিকার ২২ উইকেট; মাত্র ১৯.১৩ গড়ে। সবচেয়ে উল্লেখযোগ্য হচ্ছে তাঁর ইকোনমি রেট মাত্র ২.৮৮! মেডেন নিয়েছেন ৩৮টি! একদিনের আন্তর্জাতিক ক্রিকেটে ১০০০ রান এবং ১০০ উইকেটের ডাবল অর্জনকারী প্রথম ক্রিকেটার হলেন স্যার রিচার্ড হ্যাডলি।\nনিশ্চয়ই বুঝতে আর বাকি নেই যে, হ্যাডলি ছিলেন একজন সত্যিকারের ম্যাচ উইনার। টেস্টে ১১ বার এবং ওয়ানডেতে ১০ বার জিতেছেন ম্যাচ সেরার পুরস্কার। টেস্টে সিরিজ সেরা হয়েছেন ৮ বার। তাঁর চেয়ে বেশিবার সিরিজ সেরা হয়েছেন শুধুমাত্র মুত্তিয়া মুরালিধরন (১১ বার) এবং জ্যাক ক্যালিস (৯ বার)।\nলক্ষণীয় ব্যাপার হল, হ্যাডলির অভিষেকের পূর্বে ১০২ টেস্টে নিউজিল্যান্ডের ৪৬ টি হারের বিপরীতে জয় ছিল মাত্র ৭টি। আর হ্যাডলির খেলা ৮৬ টেস্টে নিউজিল্যান্ডের ২৮ হারের বিপরীতে জয়ের সংখ্যা ২২টি। পরিসংখ্যানেই স্পষ্ট, নিউজিল্যান্ডের ইতিহাসে অবিসংবাদিত সেরা ম্যাচ উইনার স্যার রিচার্ড হ্যাডলি। নিউজিল্যান্ড ক্রিকেটে হ্যাডলির ইম্প্যাক্ট বোঝাতে এই একটা পরিসংখ্যানই যথেষ্ট।\nমাইকেল হোল্ডিংয়ের ভাষায়, ‘He single-handedly converted New Zealand fromabunch of faceless amateurs toaworld class fighting unit.’ শুধু তাই নয়, এই ২২ ম্যাচে হ্যাডলির শিকার ১৭৩ উইকেট; মাত্র ১৩.০৬ গড়ে! জেতা ম্যাচে কমপক্ষে ১৫০ উইকেট নেওয়া বোলারদের মধ্যে এটাই সেরা বোলিং গড়।\nআরেকটি উল্লেখযোগ্য পরিসংখ্যান হল, হ্যাডলির খেলা টেস্টসমূহে প্রতিপক্ষ ব্যাটসম্যানদের যত উইকেট পড়েছে তার ৩৬% একাই নিয়েছেন হ্যাডলি। আর জেতা ম্যাচে সেটা প্রায় ৪১%!\nস্যার রিচার্ড হ্যাডলির প্রিয় প্রতিপক্ষ ছিল ট্রান্স-তাসমান রাইভাল অস্ট্রেলিয়া। কিউইদের ‘পুরনো শত্রু’ অজিদের বিপক্ষে ২৩ টেস্টে তাঁর শিকার ১৩০ উইকেট; ২০.৫৬ গড়ে। ইনিংসে ৫ উইকেট ১৪ বার এবং ম্যাচে ১০ উইকেট পেয়েছেন তিন বার। উইজডেনের ভাষায়, ‘When it comes to wrecking the psyche of Australia, there was none better than Sir Hadlee.’\nমজার ব্যাপার হল, বল হাতে হ্যাডলির হোম রেকর্ডের তুলনায় অ্যাওয়ে রেকর্ডই বেশি সমৃদ্ধ। দেশের মাটিতে ২০১ উইকেট নিতে যেখানে উইকেটপ্রতি তিনি খরচ করেছেন ২২.৯৬ রান, সেখানে নিউজিল্যান্ডের বাইরে ২৩০ উইকেট নিয়েছেন মাত্র ২১.৭২ গড়ে!\nএমনকি উপমহাদেশের মরা উইকেটেও সফল ছিলেন হ্যাডলি। দু’বার ম্যাচে ১০ উইকেটসহ ১৩ টেস্টে নিয়েছেন ৬৮ উইকেট; মাত্র ২১.৫৮ গড়ে।\nক্রিকেট গ্রেটনিউজিল্যান্ড ক্রিকেটস্যার রিচার্ড হ্যাডলি\nচার ঘোড়ার দৌঁড়\nপ্রনোদনার ঘোষণা বিসিবির


গেম খেলার জন্য কোন মোবাইল ভালো [জেনেনিন এখানে] - অনলাইন ইনকাম ২০২২\nগেম খেলার জন্য কোন মোবাইল ভালো : আমরা জানি বর্তমান সময়ের সকলেই স্মার্ট মোবাইল ফোন গুলো ব্যবহার করে থাকেন এবং সে মোবাইল গুলোতে বিভিন্ন ধরনের ভিডিও গেম খেলা থাকেন।\nআমাদের মধ্যে এমন অনেক লোক রয়েছে যারা একটি সাধারণ অ্যান্ড্রয়েড স্মার্ট মোবাইল ফোন হাতে পেলেই বিভিন্ন ধরনের গেম ইন্সটল করে খেলা শুরু করে। সেরকম ভাবে দেখা যায় একসময় তাদের সাধারণ স্মার্ট মোবাইল ফোন গুলো গেম খেলার জন্য স্লো বা হ্যাং হয়ে যায়।\nতাই আপনারা যদি গেম খেলতে পছন্দ করেন তাহলে আপনাকে বাছাই করে নিতে হবে যে কোন মোবাইলের মাধ্যমে আপনারা কোন প্রকার সমস্যা ছাড়াই যে কোন গেম খেলতে পারবেন। তাই আজ আমাদের আর্টিকেলে আপনাদের সাথে শেয়ার করব গেম খেলার জন্য কোন মোবাইল সবথেকে ভালো।\nআমরা যে সকল মোবাইলের তালিকা আপনাকে দেখাবো সে সকল মোবাইল যদি কিনতে পারেন তাহলে আপনারা সেই মোবাইলগুলোতে গেম খেলে কোন প্রকার সমস্যায় পড়বেন না কারণ মোবাইলে মাধ্যমে গেম খেললে মোবাইলের হ্যাং হওয়ার সম্ভাবনা থাকে এবং স্লো হওয়ার সম্ভাবনা থাকে তাই আপনাকে বিবেচনা করতে হবে কোন মোবাইল কিনলে আপনি ভালোভাবে গেম খেলতে পারবেন।\nআমরা জানি বর্তমান সময়ে এমন অনেক ধরনের গেমস রয়েছে যেগুলো সাধারণ কোন এন্ড্রয়েড মোবাইলে খেলা সম্ভব নয়। তাই হাই কোয়ালিটি গেমস খেলার জন্য একটি শক্তিশালী স্মার্ট মোবাইল ফোন প্রয়োজন। আপনাদের প্রশ্ন হতে পারে যে হাই কোয়ালিটি গেমগুলো খেলার জন্য কি ধরনের স্মার্ট মোবাইল ফোন গুলো ব্যবহার করলে কোন প্রকার সমস্যায় পড়তে হবে না।\nবিশেষ করে আপনার যদি এন্ড্রয়েড মোবাইলে গেম খেলতে চান তবে সেই মোবাইলে প্রথমে যে বিষয়টির উপর নজর দিতে হবে সেটি হচ্ছে মোবাইলের রেম কত। আপনারা যদি চান তাহলে অবশ্যই মোবাইলের রেম বেশি হতে হবে। যদি মোবাইলের রেম এর পরিমাণ কম থাকে তাহলে আপনার মোবাইলে গেম খেলার সময় দেখতে পারবেন যে মোবাইল স্লো হয়ে গেছে বা হ্যাং হয়ে গেছে।\nপ্রচলন সময় নষ্ট না করে জেনে নেয়া যাক গেম খেলার জন্য কোন মোবাইল ভালো।\nগেম খেলার জন্য কোন মোবাইল ভালো\nযারা গেম খেলতে পছন্দ করেন তাদের অবশ্যই একটি ভালো মোবাইলের প্রয়োজন কারণ ভালো মোবাইল ছাড়া কখনোই আপনারা হাই কোয়ালিটি গেমস গুলো খেলতে পারবেন না।\nগেম খেলার জন্য সবার আগে আপনার প্রয়োজন পড়বে একটি ভালো কোন মোবাইল। আপনার কাছে যখন একটি ভাল কোয়ালিটি সম্পন্ন মোবাইল থাকবে তখন আপনারা পছন্দমত যে কোন গেম ডাউনলোড করে যেকোনো সময় খেলতে পারবেন।\nসে যেন আমরা আপনাদের গেম খেলার জন্য কিছু ভালো মোবাইলের তালিকা দেখাবো সেই মোবাইলগুলোতে আপনারা গেম খেলতে পারবেন কোন প্রকার ঝামেলা ছাড়াই।\nAsus ROG Phone3খেলার জন্য ভালো মোবাইল\nআপনারা যে এত গেম খেলতে পছন্দ করেন সে লক্ষ্যে আপনাদের একটি ভালো মোবাইলের প্রয়োজন তাই আমরা আপনাকে আর্টিকেল এর শুরুতে এমন একটি মোবাইলের মডেল দেখাবো সেটি হচ্ছে- Asus ROG Phone 3.\nআপনার যদি এই মোবাইলে আগ্রহী থাকেন তবে এই মোবাইলের ডিসপ্লে হচ্ছে 6.6 ইঞ্চি। এর সাথে আপনারা পাবেন সব থেকে অধিক রিফ্রেশ রেট যা অন্য মোবাইলে পাওয়া খুবই কঠিন।\nএছাড়া এই মোবাইলে আপনারা পাবেন Octa-Core, 3.1 GHz, Snapdragon 865 Plus C.P.U. এ জিনিসটা থাকার জন্য আপনারা মোবাইলের গেমিং এর ক্ষেত্রে সেরা প্রসেসর হিসেবে ধরে নেয়া হয় এই প্রসেসর ব্যবহার করে আপনারা যে কোন হাই কোয়ালিটি গেমস খেলতে পারবেন।\nএই মোবাইলের মাধ্যমে High-end gaming এর উদ্দেশ্য দেয়া হয়েছে Adreno 650 GPU. শুধুমাত্র গেমিং নয় তবে এসব থে সালে প্রসেসর আপনার মোবাইলে মাল্টি ট্রাকিং করার জন্য দারুণ এক্সপেরিয়েন্স দিয়ে থাকবে।\nআপনারা এই মোবাইলের মধ্যে পাবেন 12gb এবং 16 জিবি র্যাম এর দুইটি ভেরিয়েন্ট আছে Asus ROG Phone3মডেল এর মধ্যে। তার জন্য বেঁচে থাকার ফলে দুর্দান্ত গেমিং করতে পারবেন এটি আপনারা দেখিয়ে বুঝতে পারছেন।\nগেম খেলা ছাড়া আপনারা এই মোবাইলে ক্যামেরা রেজুলেশন পাচ্ছেন 64 মেগাপিক্সেল ক্লাস 13 মেগাপিক্সেল। 24 মেগাপিক্সেল ফ্রন্ট ক্যামেরা মোবাইলটিতে দেওয়া রয়েছে ব্যাটারি ব্যাকআপ এর সাথে আপনার কাছে ছয় হাজার এম্পিয়ার এর একটি ব্যাটারি।\nএছাড়া এই মোবাইলটি ব্যবহার করলে আপনারা পেয়ে যাবেন টুজি, থ্রিজি, ফোরজি, 5জি নেটওয়ার্ক সাপোর্ট। আপনারা যদি এই মোবাইলটি কিনতে চান তাহলে আপনাকে অবশ্যই 53 হাজার 560 টাকা খরচ করতে হবে। এই মোবাইলের মডেল হিসেবে মোবাইলের দামটি আপনারা বাংলাদেশ থেকে কিনতে পারবেন।\nআমরা আপনাদের সুবিধার জন্য নিচে একটি ছবি যুক্ত করে দিয়েছি ভালো মোবাইল টির দেখুন।\nAsus ROG Phone3Prize in Bangladesh : 53,560/-\nPOCO X3 খেলার জন্য ভালো মোবাইল\nআপনার যদি গেম খেলার জন্য ভালো মোবাইল কেনার কথা চিন্তা করে থাকেন তবে আরও একটি জনপ্রিয় মোবাইলের নাম হচ্ছে- POCO X3. আপনারা এই মোবাইলটি কম দামে কিনতে পারবেন গেম খেলার জন্য।\nএ মোবাইল টি দেখতে অনেক সুন্দর এবং অনেক ফিচার যুক্ত রয়েছে। এই মোবাইলটি ব্যাবহার করে আপনারা ভালো পারফর্মেন্স অর্জন করতে পারবেন সেক্ষেত্রে হোক আর মাল্টি চেকিং এর ক্ষেত্রে হোক এটি সবক্ষেত্রে সারা।\nএই মোবাইলটির ডিসপ্লে গ্লাস হচ্ছে 6.67 ইঞ্চি। এই মোবাইলটি এইচডি গেমিং ভিউ দেওয়ার জন্য যথেষ্ট। আপনারা এই মোবাইলের ডিসপ্লে টি গরিলা গ্লাস ফাইভ এর সাথে অনেক স্ট্রং হিসেবে পেয়ে যাবেন।\nএই মোবাইলের অপারেটিং সিস্টেম আছে এন্ড্রয়েড ভার্সন টেন এমআইইউআই 12. এই মোবাইলটিতে জিপিইউ থাকছে adreno 618 যা অনেক ইস্মার্ট গেমিং এক্সপেরিয়েন্স দিয়ে থাকে সিপিইউ থাকবে Octa core CPU.\nএছাড়া আপনারা এই মোবাইলে 64gb/6 জিবি র্যাম, 128gb/6 জিবি র্যাম, 128gb/8 জিবি র্যাম এই মোবাইলটির তিনটি আলাদা আলাদা মডেল রয়েছে।\nতাছাড়া এই মোবাইলের ব্যাটারি এম্পিয়ার হচ্ছে 6000 যার ফলে আপনারা অনেক সময় ধরে গেমিং করতে পারবেন এতে চার্জ শেষ হবে না।\nআপনি যদি এই মোবাইলটি কিনতে আগ্রহী থাকেন তবে বাংলাদেশি টাকায় এটি আপনাকে কিনতে হবে 27 হাজার 999 টাকায়। কেটে যেতো ইন্টারনেটে দাম্ভিক করা আপনার যদি মার্কেটপ্লেসগুলোতে গিয়ে সরাসরি মোবাইল ফোনকে নেন তবে আরও একটু কম দামে কিনতে পারবেন।\nআপনার সুবিধার জন্য এই মোবাইলের মডেল টি ছবি আকারে নিতে প্রস্তুত করেছে দেখুন।\nPOCO X3 Prize in Bangladesh : 27,999/-\nRealme X 50 pro গেম খেলার জন্য ভালো মোবাইল\nআমরা আরো একটি জনপ্রিয় মোবাইলের মডেল আপনাদের সাথে শেয়ার করছি সেটি হচ্ছে রিয়েলমি x50 প্রো। যারা কোন সমস্যা ছাড়াই মোবাইল গেমিং করতে চায় তাদের জন্য আজকের এই জনপ্রিয় মোবাইলটি।\nআপনারা এই মোবাইলের ডিসপ্লে স্কিন পেয়ে যাবেন 6.44 ইঞ্চি। এর সাথে আপনারা রিয়েলমি এক্স 50 প্রো মোবাইলটি ব্যবহার করে গেমিং করে অনেক মজা পাবেন এটির এন্ড্রয়েড ভার্সন হচ্ছে কেন।\nএছাড়া আপনারা এই মোবাইলে সর্বোচ্চ নেটওয়ার্ক কানেক্টিভিটি পাবেন ফাইভ জি এবং এই মোবাইলের র্যাম হচ্ছে 6জিবি/128gb. আপনারা দেখতে পাচ্ছেন এই মোবাইলের রেম রুম কত ভালো। তাই মোবাইল গেমিং করার জন্য এই মোবাইলটি অনেক ভাল ভাবে কাজ করে থাকে এই মোবাইলে পারফরম্যান্স নিয়ে আপনাকে চিন্তা করতে হবে না।\nআপনার যদি গেম খেলতে পছন্দ করেন তবে আজ এই মোবাইলটি কিনে ফেলুন। আপনারা এ মোবাইল কিনতে চাইলে আপনাকে খরচ করতে হবে বাংলাদেশি টাকায় 45 হাজার টাকা।\nআমরা আপনার সুবিধার জন্য এই মোবাইলটির একটি ছবি স্ক্রিনশট দিয়ে আর্টিকেলে প্রস্তাব করেছে দেখুন।\nRealme X 50 Prize in Bangladesh : 45,000/-\nআমরা আজকে আর্টিকেলে আপনাদের ডেকেছে গেম খেলার জন্য কোন মোবাইল গুলো ভালো সেজন্য আপনাদের সুবিধার্থে আমরা এখানে তিনটি মোবাইলের রিভিউ দেখিয়েছি এই মোবাইল গুলো অনেক ভালো পারফরম্যান্স দিয়ে থাকে আপনারা এই মোবাইলটি ব্যবহার করে যেকোনো হাই কোয়ালিটি গেম খেলতে পারবেন।\nইয়াহুতে নতুন ইমেইল আইডি কিভাবে খুলবো ?\nতো বন্ধুরা আজ আমাদেরকে আর্টিকেলে আপনাদের জানিয়েছি গেম খেলার জন্য কোন মোবাইল ভালো। আপনার সাথে গেম খেলতে আগ্রহী থাকেন তবে উপরে দেওয়া মোবাইল রিভিউ গুলো দেখে আপনারা যে কোন একটি মোবাইল কিনে নিয়ে গেমিং শুরু করে দিতে পারেন।\nগেম খেলার জন্য কোন মোবাইল ভালো [জেনেনিন এখানে] গেম খেলার জন্য কোন মোবাইল ভালো [জেনেনিন এখানে] গেম খেলার জন্য কোন মোবাইল ভালো [জেনেনিন এখানে] গেম খেলার জন্য কোন মোবাইল ভালো [জেনেনিন এখানে]


রাজনীতি মুক্ত নয়; অপরাজনীতি মুক্ত হোক আমাদের রাজনীতি ভাবনা রাজনীতি মুক্ত নয়; অপরাজনীতি মুক্ত হোক আমাদের রাজনীতি ভাবনা – দৈনিক পল্লী সংবাদ\nরিপোটারের নাম\t/ ৫৮৮\tবার এই সংবাদটি পড়া হয়েছে\nছবিটিতে যা দেখতে পাচ্ছেন তা হলো, ময়মনসিংহে অবস্থিত এবং যথেষ্ট পরিচিত একটি কলেজের ভর্তি বিজ্ঞপ্তি যেখানে শিক্ষার্থীদের আকর্ষণ করতে লেখা হয়েছে,“রাজনীতি ও ধূমপান মুক্ত শিক্ষাঙ্গন”। অর্থাৎ রাজনীতির মতো এতো গুরুত্বপূর্ণ এবং সমাজ ব্যাবস্থায় অপরিহার্যবিষয়কে ধূমপানের সাথে তুলনা করা হচ্ছে বা একই পর্যায়ে দেখা হচ্ছে। কিন্তু, এই তুলনা বা ধূমপান ও রাজনীতির সমপর্যায়ের অন্তর্ভুক্তি কী ইঙ্গিত বহন করে তা কি আমরা ভেবে দেখেছি?\nরাষ্ট্রযন্ত্রের একজন সচেতন নাগরিক হিসেবে আপনাকে, আমাকে, সর্বোপরি একজন শিক্ষার্থীকে অবশ্যই রাজনীতি সম্পর্কে জানতে হয় এবং হবে।আপনাকে জানতে হবে-আপনি যে জায়গায়(সমাজ/দেশ) জন্মগ্রহণ করেছেন সেটা স্বাধীন কি না? সেটা আপনাকে কতটা নিরাপত্তা দিচ্ছে? আপনার অধিকার গুলোর(মৌলিক, সামাজিক, রাজনৈতিক, অর্থনৈতিক) ঠিকঠাক বাস্তবায়ন হচ্ছে কিনা? সেই রাষ্ট্রযন্ত্র বা সমাজযন্ত্র কারা পরিচালনা করছে এবং কীভাবে করছে? আপনার কেনা একটি পণ্য রাষ্ট্রের পরিচালনায় কী ভূমিকা রাখছে?পণ্য হতে প্রাপ্ত করের টাকা কারা কিভাবে গ্রহন করছে এবং সে টাকা সঠিক জায়গায় সচ্ছতার সাথে খরচ হচ্ছে কি না?\nএমনকি, রাষ্ট্র/সমাজ বাদ দিলেও-ব্যক্তিকেন্দ্রিক রাজনীতি কীভাবে এড়িয়ে যাবেন? আপনি কী খাচ্ছেন? কী বিষয়ে পড়াশুনা করছেন? কেন ইংরেজিকে অন্যান্য বিষয় হতে অধিক গুরুত্ব দিয়ে পড়ছেন? এমনকি,এই লেখাটা পড়ার সময় যে অক্সিজেনটুকু গ্রহণ করছেন তা কতটা নিরাপদ বা দূষিত? কারা দূষণ বেশি করছে? কেনো দূষণ কমানো যাচ্ছে না?\nএ সকল প্রশ্নের উত্তর পেতে হলে বা পেছনের কারণ বের করতে গেলে অবশ্যই আমাদের রাজনীতি বুঝতে হবে এবং জানার চেষ্টা করতে হবে। রাজনীতি জানার এবং বোঝার গুরুত্ব কতটুকু তা আমরা অনুধাবন করতে পারি বার্টোল্ট ব্রেখট’এর একটি উক্তি থেকেঃ“নিকৃষ্টতম অশিক্ষিত হচ্ছে সে, যে রাজনৈতিকভাবে অশিক্ষিত। সে শুনতে চায় না,বলতে চায় না এবং রাজনৈতিক বিষয়ে অংশগ্রহণ করে না।সে জানেনা জীবনের মূল্য, ধান, মাছ, আটা, বাসাভাড়া, জুতা বা ঔষধের দাম—সব কিছু নির্ভর করে রাজনৈতিক সিদ্ধান্তের ওপর।এই রাজনৈতিক অশিক্ষিত এতই মূর্খ যে,সে বুক ফুলিয়ে গর্ব করে বলে রাজনীতিকে ঘৃণা করি এই মূর্খ জানেনা,তার রাজনৈতিক অজ্ঞতা থেকে জন্ম নেয় পতিতালয়,পরিত্যক্ত সন্তান,এবং সবচেয়ে নিকৃষ্টতম ভণ্ড রাজনীতিবিদ,দূর্নীতিবাজ এবং দেশি-বিদেশি কর্পোরেট কোম্পানির ভৃত্য দালাল।”\nএখন আপনি নিজেকেই প্রশ্ন করুন যে, কে বা কারা নিয়ন্ত্রণ করছে আর কে বা কারা নিয়ন্ত্রিত হচ্ছে-এগুলো কি আসলেই এড়িয়ে যাওয়ার বিষয়? এবং যেখানে শিক্ষাঙ্গনকে বলা হয়ে থাকে ভবিষ্যতের উঠোন-যেখানে ভবিষ্যতে বীজগুলোর ঠিকভাবে পরিচর্যা করা হয়ে থাকে, সে জায়গাটুকুকে রাজনীতি বিমুখ করে রাখার যৌক্তিকতা কতটুকু? যৌক্তিকতা না থাকলেও বাংলাদেশের প্রেক্ষাপটে কেনো স্কুল-কলেজে এই রাজনীতি বিমুখ করার প্রচেষ্টা তীব্রভাবে শুরু হয়েছে তা নিয়ে একটু আলোচনা করলে দেখা যাবেঃ-\n৭৫ পরবর্তী সময় থেকে বাংলাদেশে নামক রাষ্ট্র পরিচালনার দায়িত্ব যাদের হাতে পড়েছে তারা হয় একটি অগোছালো গদিতে এসে বসেছে নয়তো গোছালো গদিকে অগোছালো করেছে। কিন্তু, প্রায় সবার দৃষ্টি ছিলো “ক্ষমতার” দিকে (কারো কম কারো বেশি)। এই ক্ষমতাকেন্দ্রিক রাজনীতিই এখনো আমরা দেখছি। কেউ ক্ষমতার সরাসরি প্রয়োগ করছে কেউবা কারো মাধ্যমে বা মাধ্যম হয়ে করছে। কিন্তু, একটা নির্দিষ্ট বলয়থেকে বের হয়ে আমরা রাজনীতি করতে পারছি না। আমরা, পূর্বপুরুষদের দেখানো পথেই হাটছি। কিন্তু, যে পথে প্রতিবন্ধকতা বেশি এবং ভিন্ন পথ থাকলেও আমাকে সে পথেই হাটতে হবে, এই ধরনের মানসিকতায় আমাদের-বুয়েটে “আবরার” হত্যা ও “সাবেকুন নাহার সনি” হত্যার মতো ঘটনা দেখিয়েছে এবং এই অবস্থা চলতে থাকলে সামনে এমন ঘটনা আরও যে দেখতে হবে তা সহজেই অনুমেয়। আমাদের দেশ সেরা বিদ্যাপিঠ “ঢাকা বিশ্ববিদ্যালয়”, যে বিশ্ববিদ্যালয় বা যার ছাত্র সংসদ একটি সময় দেশের রাজনৈতিক গতিবিধি ঠিক করতো সে প্রতিষ্ঠান বর্তমানে যে ধরনের রাজনীতির চর্চা করে সে চর্চার ফলাফল হিসেবে সে দেশের জন্য কী করতে পারছে বা পেরেছে-তার উত্তরটুকু একটু চিন্তা করলেই পাওয়া যাবে।\nআর বিশ্ববিদ্যালয়ে রাজনীতি চর্চার নামে যা যা হচ্ছে তার মধ্যে হচ্ছেঃ গেস্টরুম কালচার, সিনিয়র নেতাদের প্রটোকল, কেন্দ্রীয় কোনো নেতা বিশ্ববিদ্যালয়ে আসলেই প্রায় সময়ই তাদের ঘিরে এখানে-সেখানে উচ্চ স্বরে স্লোগান! আর,এই সকল কাজগুলো যাদের দ্বারা সম্পাদিত হচ্ছে তারা অধিকাংশই প্রথম,দ্বিতীয়, এবং তৃতীয় বর্ষের ছাত্র এবং ছাত্রী যার মধ্যে অধিকাংশই পদহীন কর্মী। কিন্তু,উপরের তথাকথিত রাজনৈতিক কাজগুলো সম্পাদনের জন্য এই যে ঢালাওভাবে যাদেরকে ব্যবহার করা হচ্ছে এতে রাজনীতির মাঠে লাভটুকু কী হচ্ছে? যা হচ্ছে তার মধ্যে অন্যতম হলোঃ\nঅধিকাংশ ছাত্র-ছাত্রীর মানসিক অবসাদ সৃষ্টি, হতাশার সৃষ্টি, মাদকাসক্তি এবং একের অধিকবার পুনঃভর্তী যার ফলাফল গিয়ে দেখা যাচ্ছে, “ ছিনতাই করতে গিয়ে ঢাকা বিশ্ববিদ্যালয়ের দুই শিক্ষার্থী আটক”। এমন অনেক ফলাফলের কথা না-ই বা বললাম। কিন্তু,আমাকে কি কেউ বলতে পারবেন যে,উপরে উল্লেখিত ধরনের রাজনৈতিক চর্চা(যা প্রায় প্রতিটি বিশ্ববিদ্যালয়েই হচ্ছে) শিক্ষার্থীদের জীবনে কী আদৌ কি কোন ভালো ফল এনে দিচ্ছে? এ ধরনের রাজনীতি চর্চা দেশের জন্যই বা কী ধরনের কল্যাণ বয়ে আনছে? বরং,বছরের পর আমরা কিছু মেধাবী মুখ হারাচ্ছি আর বিশ্ববিদ্যালয়গুলো তাদের স্বকীয়তা হারাচ্ছে। অথচঃ এই বিশ্ববিদ্যালয়েই ভাষা আন্দোলনের গোড়াপত্তন হয়েছে,মুক্তিযুদ্ধের প্রেরণা সৃষ্টিতেও গুরুত্বপূর্ণ অবদান এই বিশ্ববিদ্যালয়ের তথা বিশ্ববিদ্যালয় শিক্ষার্থীদের।\nকিন্তু,যে সকল শিক্ষার্থীরা জাতির জন্য এমন কিছু গৌরবময় আন্দোলন-সংগ্রাম করেছিলো বা আন্দোলন সংগ্রাম শুরু করেছিলো তারা- বর্তমানে আমরা রাজনীতি চর্চার নামে যা যা করছি তা তা করতেন? বঙ্গবন্ধু গেস্টরুম করতেন বা করাতেন? জাতীয় চার নেতা কি এমন কাজ করতেন বা একটি পদের জন্য রাত-দিন নেতার পেছনে ছুটতেন? আর পদ পাওয়ার পর সে পদ ব্যবহার করে যা ইচ্ছা তাই করতেন? তারা যদি এসব না করে থাকেন,তাহলে তাদেরকে আদর্শ ধরে নিয়ে আমরা রাজনীতির নামে যা করছি তা আদতে আমাদেরকে কোনদিকে ঠেলে দিচ্ছে? তার উত্তর রয়েছে উপরের এই বিজ্ঞাপনি ছবিটাতে।\nআমরাই আজকের প্রজন্ম। আমরাই অনাগত ভবিষ্যৎ। আমাদের রাজনৈতিক সংকট ও তা থেকে উত্তরণের উপায় নিয়ে আমাদেরকেই ভাবতে হবে। নয়তো “নিকৃষ্টতম অশিক্ষিত হচ্ছে সে,যে রাজনৈতিকভাবে অশিক্ষিত”-ব্রেখটের এই উক্তিকে ঠিক প্রমাণ করার জন্য সমাজের একটা কোণে আমাদেরকে পড়ে থাকতে হবে। আর, “আই হেইট পলিটিক্স(রাজনীতি মানেই নোংরামি)” মানসিকতা নিয়ে যে সম্প্রদায় তৈরী হচ্ছে তারা এক সময় এই দেশ পরিচালনার দায়িত্ব পাবে এবং আমি-আপনি মূর্খ/অশিক্ষিতদের দ্বারা শাসিত ও শোষিত হবো।\nতৃতীয় বর্ষ, সমাজ বিজ্ঞান বিভাগ, ঢাকা বিশ্ববিদ্যালয়।


ভার্চুয়াল / এসডিকার্ড / এর অনেকগুলি অবস্থানের দ্বারা বিভ্রান্ত\nকিছু ডিভাইস (যেমন আমার নেক্সাস4এর মতো) কোনও এসডি কার্ডের জন্য বাহ্যিক স্লট নেই। পরিবর্তে, বলা হয় একটি মূল ফোল্ডার যা /sdcard/একইভাবে চিকিত্সা করা হয়। তবে আমি অন্যান্য পথগুলিও খুঁজে পেয়েছি যা সমস্ত একই ফাইলগুলিকে নির্দেশ করে - সেখানে অবশ্যই কিছু ধরণের পুনর্নির্দেশ চলতে হবে (আমার মনে হয় এটিকে লিনাক্সে সিমলিংক বলা হয়)।\nএই সমস্ত পাথে একই ফাইল রয়েছে:\n"আসল" কোনটি? অন্যান্য পথের কী হবে? তারা কি জন্য ব্যবহার করা হয়, কেন তারা বিদ্যমান?\n— টরবেন গুন্ডটোফ্টে-ব্রুন\nপ্রস্তাবিত বক্তৃতা: কেন / এসডিকার্ড / 4.2 দিয়ে / এসডিকার্ড /0/ এ পরিণত হয়েছিল? ।\nসংক্ষেপে: এটি জেলি বিনের সাথে পরিচিত বহু-ব্যবহারকারীর কার্যকারিতাটি করতে হবে:\n/storage/emulated/0/: আমার জ্ঞানের কাছে এটি "এমুলেটেড এমএমসি" ("মালিকের অংশ") বোঝায়। সাধারণত এটি অভ্যন্তরীণ হয়। "0" এখানে ব্যবহারকারীর পক্ষে দাঁড়িয়েছে, "0" হ'ল প্রথম ব্যবহারকারী ওরফে ডিভাইস-মালিক। আপনি যদি অতিরিক্ত ব্যবহারকারী তৈরি করেন তবে এই সংখ্যাটি প্রত্যেকের জন্য বৃদ্ধি পাবে।\n/storage/emulated/legacy/আগের মতো, তবে বর্তমানে কর্মরত ব্যবহারকারীর অংশের দিকে ইঙ্গিত করে (মালিকের জন্য, এটিতে একটি সিমলিংক হবে /storage/emulated/0/)। সুতরাং এই পথটি প্রত্যেক ব্যবহারকারীকে তার "অংশ" এ নিয়ে আসা উচিত।\n/sdcard/: শ্যুইমের একটি মন্তব্য অনুসারে , এটি একটি সিমিলিংক ...\n/mnt/sdcard (অ্যান্ড্রয়েড <4.0)\n/storage/sdcard0/: legacyএখানে কোনও দুল নেই (নীচে মন্তব্য দেখুন), এই ক্ষেত্রে "0" বরং ডিভাইসটি (কার্ড) নিজেই সনাক্ত করে। একজন, শেষ পর্যন্ত, ওডিজি হয়ে অন্য এসডিকার্ডের সাথে একটি কার্ড রিডারকে সংযুক্ত করতে পারে, যা তখন পরিণত হবে /storage/sdcard1( এটির জন্য কোনও প্রমাণ নেই, কেবল একটি অনুমান - তবে আমি একটি ভাল বলতে চাই)\nযদিও কেউ এই সিদ্ধান্তে পৌঁছাতে পারে সেখানে একটি /storage/sdcard/legacyভাল হওয়া উচিত , সেখানে (মন্তব্যগুলি দেখুন) - যা এখানে আমার সংখ্যাগুলি অনুমান করে পুরোপুরিভাবে বোঝায় যে ব্যবহারকারীর সাথে সম্পর্কিত নয়, বরং একাধিক কার্ডের সাথে সম্পর্কিত: "0"ডিভাইসের কার্ড-স্লটে সর্বদা এক হবে, সুতরাং এখানে" লিগ্যাসি সিমলিংক "লাগবে না।\nধন্যবাদ! এবং না, কোনও /storage/sdcard/legacyপথ নেই।\n— টরবেন গুন্ডটোফেট-ব্রুন\nস্ট্রেঞ্জ। তবে এর সাথে সত্যিকারের এসডিকার্ডে খুব কমই অনুমতি থাকতে পারে (এফএটি ফাইল সিস্টেম তাদের সমর্থন করে না বলে) এর সাথে এটি করতে পারে। পার্থক্যটি লক্ষ্য করে ( /sdcard0/বনাম /emulated/0), এখানে "0" কেস কার্ডের পাঠক এবং ইউএসবি হোস্ট মোডের মাধ্যমে একাধিক এসডিকার্ড সংযুক্ত করা মামলার জন্য হতে পারে। কেবল অনুমান, কঠিন সত্য নয় - তবে আমি একটি ভাল বলব।\nউত্তর অনুসারে আপডেট হয়েছে :)\n/sdcard/কেবল একটি হল সিমবলিক লিঙ্ক থেকে /storage/sdcard0/। ৪.০.০ এর চেয়ে পুরানো সংস্করণে এটি /mnt/sdcard/।\n— ম্যাথিউ হার্লি\nএবং আমি ধরে নিই, অ্যান্ড্রয়েড +.০+ এ, /mnt/sdcard/এটি একটি সিএমলিংক /storage/sdcard0/? যেহেতু উভয়ই আমার নেক্সাস4এ\nহ্যাঁ কিছুটা বিভ্রান্তিকর তবে এগুলি মেমরির বিন্যাসের জন্য বিকল্প পথ\n/ এমএনটি / এসডিকার্ড0 / (অভ্যন্তরীণ ভার্চুয়াল এসডি কার্ড)\nএবং আরও ডিভাইস সংযুক্ত থাকলে Izzy আপনার সঠিক, তবে ডিভাইসের উপর নির্ভর করে নামকরণ আলাদা হতে পারে।\nপ্রাক্তন। / এমএনটি / এসডিকার্ড ১ / (এসডি স্লটে শারীরিক এসডি কার্ড)\nতবে অন্যান্য ডিভাইস যেমন কোনও ইউএসবি ফ্ল্যাশ ড্রাইভ অ্যাডাপ্টারের সাথে সংযুক্ত হওয়ার জন্য ডাকা যেতে পারে\n/ এমএনটি / মিডিয়া_আরডব্লিউ / ইউএসবিডিস্ক (অ্যান্ড্রয়েড কিটকাট ৪.৪ এবং তার উপরে?) বা / এমএনটি / ইউএসবিডিস্ক (জেলিবিয়ান ৪.১ - ৪.২)\nহ্যাঁ, নামকরণ ডিভাইস / নির্মাতা / রমের উপর নির্ভর করে। তবে সাধারণত, /mnt/*এই সমস্ত ক্ষেত্রে কেবলমাত্র একটি সিমিলিংক থাকে - "রিয়েল মাউন্টস" নীচে বসবাস করে /storage:)\nঠিক আছে, আমার কাছে mnt এর নীচেও একটি শেল ফোল্ডার রয়েছে । আমি ডিভাইস রমকে প্রায়শই স্যুইচ করি এবং এইভাবে, সেই রমগুলির জন্য, যা বাহ্যিক এসডকার্ডকে ডিফল্ট মেমরি হিসাবে তৈরি করে, শেল ফোল্ডারটি আমার অভ্যন্তরীণ মেমরি হিসাবে আচরণ করে এবং অন্যান্য রমগুলির জন্য যা এসডিকার্ডকে অভ্যন্তরীণ মেমরি হিসাবে অদলবদল করে না , শেলও আসে না doesn't ছবিতে এটি কেবল ফোল্ডারে সমস্ত ডেটা অক্ষত থাকে, তবে স্থানীয় ফাইল ম্যানেজার দ্বারা এটি অ্যাক্সেসযোগ্য হয় না। জানতে চাইলেন, এটি ঠিক কী।


০৩. ধানবাদ শহর থেকে – Bangla Library\n০৩. ধানবাদ শহর থেকে\nলাইব্রেরি » নীহাররঞ্জন গুপ্ত » কিরীটী অমনিবাস (কিরীটী রায়) » সর্পিল » ০৩. ধানবাদ শহর থেকে\n« ০২. অতঃপর জয়ন্ত চৌধুরী\n০৪. চিত্রাঙ্গদা দেবী »


skin cancer: ইউরেকা! সামান্য একটা রক্তপরীক্ষাই চিনিয়ে দেবে মেলানোমা, বাঁচবে জীবন - scientists say they have developedablood test to detect skin cancer | Eisamay\nscientists say they have developedablood test to detect skin cancer\nEiSamay.Com | Updated: 18 Jul 2018, 06:58:00 PM\nযদি অস্ট্রেলীয় বিজ্ঞানীদের দাবি সত্যি হয়, তবে চামড়ার ক্যানসার শনাক্ত করা অনেকটাই সহজ হয়ে যাবে।\nমূলত বায়োপসি করেই জানতে পারা যায় মেলানোমার উৎস, যা অত্যন্ত দ্রুত ছড়িয়ে পড়ে।\nঅস্ট্রেলিয়ায় প্রতি বছর মেলানোমার শিকার হয়ে মৃত্যু হয় প্রায় দেড় হাজার মানুষের।\nএই সময় ডিজিটাল ডেস্ক: ক্যানসারের চিকিৎসার ক্ষেত্রে যুগান্তকারী পদক্ষেপ। যদি অস্ট্রেলীয় বিজ্ঞানীদের দাবি সত্যি হয়, তবে চামড়ার ক্যানসার শনাক্ত করা অনেকটাই সহজ হয়ে যাবে।\nবর্তমানে রোগীর চামড়ায় ক্যানসার হয়েছে কি না তা জানতে বিভিন্ন জটিল পরীক্ষানিরীক্ষার নির্দেশ দেন চিকিৎসকরা। মূলত বায়োপসি করেই জানতে পারা যায় মেলানোমার উৎস, যা অত্যন্ত দ্রুত ছড়িয়ে পড়ে।\nএই চামড়ার ক্যানসারের ক্ষেত্রে মেলানোমাকেই সবচেয়ে মারাত্মক ধরন বলে বিবেচনা করেন বিজ্ঞানী ও চিকিৎসকরা। সবচেয়ে বেশি মৃত্যুর কারণও এই মেলানোমা। WHO(ওয়ার্ল্ড হেলথ অর্গানাইজেশন)-র মতে, কমবয়সী ছেলেমেয়েদের মধ্যেই সবচেয়ে বেশি প্রবণতা থাকে এই ক্যানসার হওয়ার।\nঅস্ট্রেলিয়ার উদাহরণ টেনে বলা হয়েছে, প্রতি বছর মেলানোমার শিকার হয়ে মৃত্যু হয় প্রায় দেড় হাজার মানুষের।\nআর ভারতের ক্ষেত্রে?\nনামী ত্বক বিশেষজ্ঞ ডা. সন্দীপন ধরের মতে, 'ভারতে মেলানোমা বা ত্বকের ক্যানসারের প্রাদুর্ভাব অনেকটাই কম। এই ক্যানসার মূলত সাদা চামড়ার মানুষদেরই বেশি হয়। কালো বা বাদামিরঙাদের শরীরে মেলানিনের পরিমাণের কারণেই এটি খুব একটা প্রকট নয়। এক্ষেত্রে অস্ট্রেলিয়া ও ইউরোপের অবস্থা ভয়াবহ।'\nসম্প্রতি অঙ্কোটার্গেট-এর একটি জার্নালে প্রকাশিত হয়েছে, অস্ট্রেলিয়ার বিজ্ঞানীদের গবেষণার কথা। সেখানকার বিজ্ঞানীরা বলেছেন, খুব শীঘ্রই একটি রক্তপরীক্ষার মাধ্যমেই ধরা পড়বে চামড়ার ক্যানসার। এর ফলে বহু মানুষের প্রাণ বাঁচানো সম্ভব হবে। এডিথ কোয়ান বিশ্ববিদ্যালয়ের বিজ্ঞানীরা দীর্ঘদিন ধরে এই গবেষণা চালাচ্ছেন। প্রায় ২০০ জন চামড়ার ক্যানসার রোগীকে এই গবেষণায় ব্যবহার করা হয়েছে। বিজ্ঞানীরা জানিয়েছেন, অন্তত ৮১.৫ শতাংশ রোগীর ক্ষেত্রেই পরীক্ষাটি সফল হয়েছে।\nএই মুহূর্তে ক্লিনিকাল ট্রায়ালের অপেক্ষায় রয়েছেন বিজ্ঞানীরা। সব মিলিয়ে ৯০ শতাংশ সাফল্য পেলেই আগামী ৫ বছরের মধ্যে এই রক্ষপরীক্ষা করাতে পারবেন সব মানুষ। যদিও মেলানোমা বাদে স্কোয়ামাস, বেসাল সেল কার্সিনোমা এই পরীক্ষায় ধরা পড়বে না।\nUTI ফেলে রাখবেন না, মৃত্যুও হতে পারে ! যা জানা জরুরি... পরের খবর\nskin cancer researchers Melanoma blood test melanoma Cancer Australian scientists\nWeb Title : scientists say they have developedablood test to detect skin cancer


জরিপে এগিয়ে পার্থ, পরেই মাহী, তাবিথ ৩য় - DNN.NEWS\nHome » রাজনীতি » জরিপে এগিয়ে পার্থ, পরেই মাহী, তাবিথ ৩য়\nঢাকা উত্তরের মেয়র পদে জনপ্রিয়তার দৌড়ে এগিয়ে আছেন বিজেপি নেতা আন্দালিব রহমান পার্থ। দ্বিতীয় স্থানে আছেন বিকল্পধারা বাংলাদেশের নেতা মাহী বি. চৌধুরী। জনপ্রিয়তার দৌড়ে তৃতীয় স্থানে আছেন বিএনপির সম্ভাব্য প্রার্থী তাবিথ আউয়াল। প্রয়াত মেয়র আনিসুল হকের স্ত্রী রুবানা হক জনপ্রিয়তায় চতুর্থ স্থানে আছেন। আর পঞ্চম স্থানে আছেন আওয়ামী লীগের সম্ভাব্য মেয়র প্রার্থী মো. আতিকুল ইসলাম। তবে, উত্তরের একটি বিরাট অংশ ভোটার এখনো মেয়র পদে পছন্দের প্রার্থী ঠিক করেননি। সরকারি তিনটি সংস্থার গোপন জরিপে এই তথ্য উঠে এসেছে।\nপার্থ, মাহী, তাবিথ\nমেয়র নির্বাচনে ৫ জন সম্ভাব্য প্রার্থীর নাম নিয়ে ওই তিনটি সংস্থা গত একমাস ধরে উত্তরের ভোটারদের মধ্যে জরিপে চালিয়েছে। জরিপে দেখা গেছে, ১৩ ভাগ ভোটার বলেছেন আন্দালিব রহমান পার্থ প্রার্থী হলে তাঁকে তারা ভোট দেবেন। ১১ ভাগ ভোটার বলেছেন মাহী বি. চৌধুরী যোগ্য প্রার্থী। তাঁকে মেয়র পদে ভোট ভোট দেওয়ার ইচ্ছা পোষণ করেছেন এই ভোটাররা। ১০ ভাগ ভোটারের পছন্দের প্রার্থী তাবিথ আউয়াল। জরিপে ৬ ভাগ ভোটার বলেছেন, তারা চান প্রয়াত মেয়র আনিসুল হকের স্ত্রী রুবানা হক প্রার্থী হন, তাকেই ভোট দিতে চান তারা। আওয়ামী লীগের সম্ভাব্য প্রার্থী মো. আতিকুল হক কে ভোট দেওয়ার ব্যাপারে মতামত দিয়েছেন ৪ ভাগ উত্তর দাতা। ৫৬ ভাগ উত্তর দাতাই অবশ্য এখনো মেয়র পদে কাউকেই ভোট দেওয়ার সিদ্ধান্ত নেননি। এরা আওয়ামী লীগ এবং বিএনপির প্রার্থী দেখে প্রার্থী পছন্দ করবেন।\nজরিপে দেখা গেছে, ৪৭ ভাগ উত্তর দাতা বলেছেন, তারা প্রতীক দেখে ভোট দেবেন। এদের শতকরা ৪৪ ভাগ বলেছেন তারা নৌকা প্রতীকে ভোট দেবেন। ধানের শীষে ভোট দেয়ার ইচ্ছা প্রকাশ করেছেন ৩৭ জন। ১৯ ভাগ উত্তর দাতা বলেছেন, তারা এখনও সিদ্ধান্ত নেননি। জরিপে শতকরা ৫৩ ভাগ উত্তরদাতা বলেছেন, প্রতীক নয় তারা প্রার্থী দেখে ভোট দেবেন। এই উত্তরদাতাদের আবার ৭১ ভাগই বলেছেন, তারা প্রয়াত মেয়র আনিসুল হকের মতো প্রার্থী চান।\nমেয়র নির্বাচনে জনগণের চিন্তা ভাবনা সম্পর্কে ধারণা নেওয়ার জন্য এই জরিপ করা হয়। সরকারি তিনটি সংস্থা পৃথক ভাবে জরিপ করলেও জরিপের ফলাফলগুলো সমন্বিত আকারে সরকারের নীতি নির্ধারক মহলে দেওয়া হয়েছে। জরিপের সঙ্গে দেওয়া একটি সুপারিশ মালাও দেয়া হয়েছে। যাতে মেয়র নির্বাচনে পূর্ব পরিচিতি আছে, জনপ্রিয় এবং কর্মঠ একজনকে প্রার্থী করার প্রস্তাব করা হয়েছে। সুপারিশ মালায় জাতীয় নির্বাচনের এক বছরেরও কম সময় আগে মেয়র নির্বাচনকে একটি বড় `রাজনৈতিক ঝুঁকি‘ হিসেবে চিহ্নিত করা হয়েছে।\nPrevious: পরীক্ষা ছাড়াই নিয়োগ দিচ্ছে ইসলামী ব্যাংক\nNext: ছেলেকে কুরআনের হাফেজ বানাতে চাই : জাতীয় দলের ক্রিকেটার তাইজুল


পুরানো সংখ্যা খোঁজ করুন » JanuaryFebruaryMarchAprilMayJuneJulyAugustSeptemberOctoberNovemberDecember 12345678910111213141516171819202122232425262728293031 201120122013 Date & Time - May 20, 2013. 3:58 am -BDST গাজীপুর নিউজ gazipurnews.com\nনওগাঁয় জুয়ার টাকা ভাগ বাটোয়ারা নিয়ে প্রতিপক্ষের ছুরিকাঘাতে যুবকের মৃত্যু\nPublish On Saturday, 30 June , 2012. বাংলা- ১৬ আষাঢ় ১৪১৯ সাল । আব্বাস আলী, নওগাঁ (৩০ জুন) : নওগাঁর ধামইরহাটে আনন্দ মেলায় প্রতিপক্ষের ছুরিকাঘাতে ১ যুবকের মৃত্যু হয়েছে। পুলিশ লাশ উদ্ধার করে মর্গে প্রেরণ করেছে। প্রশাসন মেলা বন্ধ করে দিয়েছে।\nজানা গেছে, শুক্রবার রাত আনুমানিক ২টার দিকে উপজেলার বিহারীনগর টেকনিক্যাল কলেজে সামনে অনুষ্ঠিত আনন্দ মেলার জুয়া পট্টিতে (ডাব্বু পট্টি) ছুরিকাঘাতে এক যুবকের মৃত্যুর ঘটনা ঘটেছে। এলাকাবাসী সূত্রে জানা গেছে, ডাব্বু পট্টিতে জুয়ার টাকার ভাগ বাটোয়ারাকে কেন্দ্র করে প্রতিপক্ষের লোকজনের সাথে বাক বিতন্ডার এক পর্যায়ে হাবিবুর রহমান বাবু (২৩) কে ছুরিকাঘাত করে। বাবুর বুকে ও পিছন কোমরে ছূরিকাঘাত করলে ঘটনাস্থলে তার প্রচুর রক্তক্ষরণ শুরু হয়। খবর পেয়ে টহলরত পুলিশের দল তাকে উদ্ধার করে স্থানীয় স্বাস্থ্য কমপ্লেক্সে নেয়া হলে কর্তব্যরত চিকিৎসক তাকে মৃত ঘোষনা করেন।\nএকটি সূত্র জানান, হাবিবুর রহমান বাবুর পিতা উপজেলার চকমহেশ (বড় পুকুরিয়া) গ্রামের মোজাফ্ফর রহমানকে কয়েক বছর পূর্বে রাতে গাছের সাথে বেঁধে কে বা কারা মেরে ফেলে। ওই ঘটনার প্রেক্ষিতে আদালতে একটি হত্যা মামলা বিচারাধীন রয়েছে। এদিকে ধামইরহাট থানার ওসি জিয়া লতিফুল ইসলাম জানান, পারিবারিক পর্যায়ে পূর্ব শত্রুতার জের ধরে এ ঘটনাটি সংঘটিত হতে পারে । জেলা প্রশাসনের অনুমোদনের প্রেক্ষিতে গত ১০ জুন থেকে ১৫ দিনের জন্য ধামইরহাট আনন্দ মেলা শুরু হয়। মেলা কমিটির আবেদনের প্রেক্ষিতে গত ২৬ জুন থেকে ২ জুলাই পর্যন্ত ৭ দিনের জন্য আবারও মেলার মেয়াদ বর্ধিত করা হয়। সার্কাস,যাত্রা, হাউজি চালনার কথা থাকলেও মেলা কমিটি বিভিন্ন সংস্থাকে ম্যানেজ করে বিভিন্ন প্রকার জুয়া চালিয়ে আসছিল। এর ফলে এলাকার হাজার হাজার মানুষ প্রতিদিন মেলার জুয়া পট্টিতে গিয়ে সর্বশান্ত হয়ে পড়ছিল।\nFiled in: একনজরে সারাদেশ, ক্রাইম নিউজ, জাতীয়, রাজশাহী এই জাতীয় আরো খবর:-\nশ্রীলঙ্কাকে হারিয়ে গ্রুপ চ্যাম্পিয়ন দক্ষিণ আফ্রিকা\nটি২০ বিশ্ব র‌্যাঙ্কিংয়ে প্রথম শ্রীলংকা দ্বিতীয় ভারত\nটঙ্গী উন্নয়ন পদক ২০১২ : তালিকা সংগ্রহ ও বাছাই কমিটির সভা অনুষ্ঠিত\nচীনে তিনটি সড়ক দুর্ঘটনায় নিহত ৫৬\nচট্টগ্রাম টেস্ট : প্রথম দিনে বাংলাদেশ ২৫৫/৪


বলিউড অভিনেতা কার্তিক আরিয়ান ও অভিনেত্রী সারা আলি খানের সম্পর্কের কথা অনেকেরই জানা। তবে কিছুদিন আগে তাদের সম্পর্কের ইতি হয়েছে বলে খবর শোনা গিয়েছিল। গুঞ্জন ছিল, নিজেদের ক্যারিয়ারের স্বার্থেই একে অপরের থেকে আলাদা হয়ে গেছেন তারা। যদিও সারা কিংবা কার্তিক কেউই কোনদিন সম্পর্কে রয়েছেন বলেও প্রকাশ্যে স্বীকার করেননি। তবে সম্প্রতি নিজের স্ত্রী হিসেবে সারা আলি খানের নামই বেছে নিলেন কার্তিক আরিয়ান।\nখুব শিগগিরই মুক্তি পেতে চলেছে কার্তিক আরিয়ান-ভূমি পেডনেকর ও অনন্যা পান্ডে জুটির ছবি ‘পতি পত্নী অউর ওহ’। এই ছবির প্রমোশনেই সম্প্রতি ‘বলিউড হাঙ্গামা’কে কার্তিক একটি সাক্ষাৎকার দেন। সেই সাক্ষাৎকারের অংশ হিসেবেই বেশকিছু মজার ও চটপটে প্রশ্নের জবাব দিতে হয় কার্তিককে। তাকে প্রশ্ন করা হয়, সারা আলি খান, নুসরাত বারুচা, কিয়ারা আদভানি ও তারা সুতারিয়ার মধ্যে কাকে তিনি ‘পত্নী’ আর কাকেই ‘ওহ’-র হিসেবে বেছে নিতে চান? কার্তিক অবশ্য প্রথমে বিষয়টা না বুঝেই নুসরাত বারুচা ও তারা সুতারিয়ার নাম নেন।\nকার্তিককে পাল্টা প্রশ্ন করা হয়, তবে তিনি কিয়ারা ও সারাকে তিনি ‘ওহ’ হিসেবে দেখতে চান? বিষয়টা বুঝতে পেরে তৎক্ষণাৎ কার্তিক উত্তর বদলে ফেলেন। এবার তিনি স্ত্রী হিসেবে সারা এবং কিয়ারাকে এবং নুসরাত ও তারাকে ‘ওহ’ হিসেবে বাছাই করেন।\n» দিনের বেলায় উন্মুক্ত স্থানে বর্জ্য না ফেলতে ঢাকাবাসীকে অনুরোধ জানিয়েছেন ডিএসসিসি মেয়র ব্যারিস্টার শেখ তাপস\nবিনোদন | তারিখ : ডিসেম্বর, ১, ২০১৯, ১০:২৬ অপরাহ্ণ | নিউজটি পড়া হয়েছে : 66 বার


আইসিসির চেয়ারম্যান পদে নির্বাচন, মুখোমুখি ভারত-পাকিস্তান! | Top News24 Online - টপ নিউজ২৪ অনলাইন\nআইসিসির চেয়ারম্যান পদে নির্বাচন, মুখোমুখি ভারত-পাকিস্তান!\nটপ নিউজ ডেস্ক : আইসিসির সভাপতি পদ থেকে শশাঙ্ক মনোহরের সরে যাওয়ার পর প্রায় দেড় মাস পার হয়ে গেছে। কিন্তু এখনও তার উত্তরসূরি নিয়োগ করতে পারেনি ক্রিকেটের সর্বোচ্চ নিয়ন্ত্রক সংস্থা।\nবরং সংস্থার অফিসিয়াল ওয়েবসাইটে ‘মিট দ্য চেয়ারম্যান’ পেজে এখনও শশাঙ্ক মনোহরের ছবি ও প্রোফাইল শোভা পাচ্ছে।\nগত সোমবার (১০ আগস্ট) আইসিসির বোর্ড মিটিংয়ে পরবর্তী চেয়ারম্যান পদে নিয়োগ নিয়ে আলোচনা হলেও কোনো সমাধান হয়নি। বরং এই নিয়ে দেখা দিয়েছে তীব্র মতভেদ। এই মতভেদ চেয়ারম্যান কে হবেন তা নিয়ে নয়। বরং চেয়ারম্যান নির্বাচনের প্রক্রিয়া নিয়ে। বর্তমান পরিস্থিতিতে ঐক্যমতের ভিত্তিতে চেয়ারম্যান বেছে নেওয়া প্রায় অসম্ভব। ফলে নির্বাচন ছাড়া গতি নেই। কিন্তু কীভাবে হবে নির্বাচন? এই নিয়েই ক্রিকেটের তিন মোড়লের সঙ্গে দ্বন্দ্বে জড়িয়েছে কয়েকটি বোর্ড।\nবিশ্ব ক্রিকেটের ‘তিন মোড়ল’ তথা ভারত, অস্ট্রেলিয়া ও ইংল্যান্ড চায় সাধারণ সংখ্যাগরিষ্ঠের ভিত্তিতে চেয়ারম্যান বেছে নেওয়া হোক। কিন্তু পাকিস্তানের নেতৃত্বে কয়েকটি দেশ চাইছে নির্বাচন হোক দুই-তৃতীয়াংশ সংখ্যাগরিষ্ঠের ভিত্তিতে। এই নিয়েই মূলত মুখোমুখি অবস্থান নিয়েছে ভারতীয় ক্রিকেট কন্ট্রোল বোর্ড (বিসিসিআই) ও পাকিস্তান ক্রিকেট বোর্ড (পিসিবি)। আইসিসির এক কর্মকর্তা সংবাদমাধ্যমের কাছে তা স্বীকারও করেছেন।\nআইসিসির বর্তমান সদস্য দেশ ও মনোনীত সদস্য মিলিয়ে ভোট দেয়ার অধিকার আছে ১৭ জনের। ভারতসহ তিন মোড়লের বাকি দুই সদস্য চাইছে এই ১৭ জনের মধ্যে অর্ধেকের বেশি অর্থাৎ ৯ জনের সমর্থন যিনি পাবেন, তিনিই হবেন পরবর্তী চেয়ারম্যান। কিন্তু পাকিস্তান-সহ অন্যান্য দেশগুলো চাইছে ১৭ জনের মধ্যে ১২ জন অর্থাৎ দুই-তৃতীয়াংশ ভোট যিনি পাবেন তাকে চেয়ারম্যান নির্বাচন করা হোক।\nআইসিসির পরবর্তী চেয়াম্যান পদের জন্য এখন পর্যন্ত লড়াইয়ে আছেন বিসিসিআই প্রেসিডেন্ট সৌরভ গাঙ্গুলী, ইংল্যান্ড অ্যান্ড ওয়েলস ক্রিকেট বোর্ডের (ইসিবি) চেয়ারপার্সন কলিন গ্রেভস এবং ওয়েস্ট ইন্ডিজ ক্রিকেট বোর্ডের প্রেসিডেন্ট ডেভ ক্যামেরন। এই তিনজনের যেকোনো একজনকে ঐক্যমত্যের ভিত্তিতে আইসিসির চেয়ারম্যান বানাতে চায় তিন মোড়ল। কিন্তু পাকিস্তান-সহ কিছু দেশের আপত্তির কারণে তা হচ্ছে না।\nএর আগে গত ৩০ জুন আইসিসির চেয়ারম্যান পদ থেকে ইস্তফা দেন শশাঙ্ক মনোহর। যদিও তার দ্বিতীয়বার দায়িত্বগ্রহণের মেয়াদ শেষ হতে আরও ২ বছর বাকি ছিল। ২০১৬ সালে তিনি যখন দায়িত্ব নেন তখন গোপন ব্যালটের মাধ্যমে নির্বাচন অনুষ্ঠিত হয়েছিল। পরবর্তী নির্বাচনে তিনি বিনা প্রতিদ্বন্দ্বিতায় নির্বাচিত হন।


ছাত্রীদের টিফিনের টাকা আত্মসাত করলেন প্রধান শিক্ষিকা! – সংবাদ চলমান\nপ্রধান শিক্ষিকা তৌহিদ আরা। ছবি: সংগৃহীত\nপ্রচ্ছদ/সারাদেশ/রাজশাহী সংবাদ/ছাত্রীদের টিফিনের টাকা আত্মসাত করলেন প্রধান শিক্ষিকা!\nঅভিযোগপত্রে উল্লেখ রয়েছে, ক্রয় কমিটির চাহিদাপত্র ছাড়াই নিজের ইচ্ছামতো কেনাকাটা করেছেন প্রধান শিক্ষিকাতৌহিদ আরা। বিলও তোলা হয়েছে। কিন্তু এ সব বিলে রয়েছে ব্যাপক অসামঞ্জস্য।\nনাম প্রকাশ না করার শর্তে স্কুলটির একাধিক শিক্ষক বলেছেন, প্রধান শিক্ষিকামাঝে মাঝেই বেতন আদায়, প্রশ্নপত্র প্রণয়ন, পরিশোধন ও উত্তরপত্র মূল্যায়নের বিশেষ বিশেষ দিন সৃষ্টি করে শিক্ষার্থীদের তৃতীয় বা চতুর্থ পিরিয়ডের পর ছুটি দিয়ে দেন। এর ফলে টিফিন সরবরাহের প্রয়োজন পড়ে না।\nকিন্তু এ সব দিনেও টিফিন প্রদান করা হয়েছে বলে রেজিস্ট্রারে স্বাক্ষর করতে শিক্ষকদের বাধ্য করেন। এ ছাড়া ঠিকাদারের সঙ্গে যোগসাজশ করে কমদামের খাবার দিয়ে দামি খাবারের সরবরাহ দেখিয়ে টাকা আত্মসাৎ করেন।\nনাম প্রকাশে অনিচ্ছুক কয়েকজন ছাত্রী জানিয়েছেন, যে দিন তিন থেকে চারটি পিরিয়ডের পর স্কুল ছুটি হয়ে যায়- সেদিন টিফিন দেয়া হয় না।\nপ্রধান শিক্ষকের বিরুদ্ধে কেনাকাটা ও মেরামতে দুর্নীতির বিস্তর অভিযোগ রয়েছে। এর মধ্যে কম্পিউটার মেরামত বাবদ দুটি বিলে ৩৫ হাজার ৩০০ টাকার দুটি বিল প্রায় একই রকমের। এক সপ্তাহের ব্যবধানে স্কুলের ১০টি করে মোট ২০টি কম্পিউটারের সার্ভিসিং হয়েছে। এ ছাড়া দুটি বিলেই কেনা দেখানো হয়েছে একটি করে দুই জিবি রেম, একটি করে মাদারবোর্ড, দুটি করে পাওয়ার সাপ্লাই এবং একটি করে হার্ডডিস্ক।\nঅভিযোগপত্রে বলা হয়েছে, কম্পিউটার সংক্রান্ত সবগুলো বিলই ভুয়া। কোনো কম্পিউটার মেরামতও করা হয়নি, কিছু কেনাও হয়নি। পিকজেলস কম্পিউটারের সঙ্গে যোগসাজশ করে ভুয়া বিলে প্রধান শিক্ষক এ সব সরকারি অর্থআত্মসাৎ করছেন। আর এ জন্য পিকজেলসকে দিতে হয় ৩০ শতাংশ টাকা। এ বিষয়ে কথা বলতে শনিবার পিকজেলসের ফোনে যোগাযোগ করা হলে কেউ ফোন ধরেননি।\nরাজশাহী নগরীতে মাদক সম্রাজ্ঞী শ্যামলী আটক\nআদালতের নির্দেশে রাজশাহীতে সেই জুয়া খেলার ঘরটি সিলগালা করলো পুলিশ\nপরিচালকের অনুমতি ছাড়া রাজশাহী মেডিকেল কলেজ হাসপাতালে সাংবাদিক প্রবেশ করতে পারবেনা : স্বাস্থ্যমন্ত্রী\nরাজশাহী জেলা পরিষদ থেকে আনুষ্ঠানিকভাবে বৃত্তি চেক পেল ২৩১ শিক্ষার্থী


মহামারিকালে থার্মাল স্ক্যানারে জ্বর মাপা কি ক্ষতিকর? - মাই পেটারসন. লাইফ\nবৈশ্বিক করোনা ভাইরাস মহামারির মধ্যে সবার দুঃশ্চিন্তা জ্বর নিয়ে। জ্বর নিয়ে কোনো কর্মকর্তা-কর্মচারী কিংবা সাধারণ মানুষ ভেতরে যাচ্ছেন কি না সেটা তদারকি করতে এখন বহু প্রতিষ্ঠানের প্রবেশপথে থার্মাল স্ক্যানার দিয়ে তাপমাত্রা পরীক্ষা করা হচ্ছে। পিস্তলের মতো এই ছোট যন্ত্রটা কপালের দিকে তাক করলেই শরীরের তাৎক্ষণিক তাপমাত্রা তাতে ধরা পড়ছে।\nকিন্তু গবেষকরা বলছেন, মানুষের শরীর থেকে বের হওয়া ইনফ্রারেড রশ্মি রেকর্ড করে এই যন্ত্র, শরীরের ভেতরে ক্ষতিকর কিছুই প্রবেশ করায় না। তাই ইউটিউবে যেসব তথাকথিত ‘বিশেষজ্ঞ’ অবৈজ্ঞানিক ব্যাখ্যা দিয়ে মানুষের মনে ভয় ঢুকিয়ে দিচ্ছেন তাদের এসব অপপ্রচার বন্ধ করা উচিত। এই যন্ত্রের মাধ্যমে মস্তিষ্কের কোনো গ্ল্যান্ডই ক্ষতিগ্রস্ত হয় না। তাই ভয় পাওয়ার কোনো কারণ নেই। যে কর্মীরা তাপমাত্রা মাপার কাজ করেন তাদের সবার সহযোগিতা করাই উচিত।—বিবিসি।


জাতি ও ধর্মগত সংখ্যালঘুদের নায্য ও সমতার অধিকার | Suprobhat Bangladesh\nবুধবার, জুন ১৬, ২০২১; সময় : ৮:২৯ অপরাহ্ণ\nকাশেম আদনান »\nসৌরজগতের প্রান্ত থেকে পৃথিবীকে দেখলে একটি ছোটখাটো বিন্দুর মতো দেখায়। একটি অতি ক্ষুদ্র নীল বিন্দু বিশেষ! সৌর পরিবার পার হয়ে গেলে সেই বিন্দুটিকেও আর দেখা যায় না। সেই বিন্দু রূপ এই সুন্দর পৃথিবীতে বাস করি আমরা প্রায় ৮০০ কোটি মানুষ।\nসমগ্র পৃথিবীতেই মানব জাতির বসবাস। আমাদের কারুর গায়ের রং সাদা,কারো বাদামি, হলুদ, পীত, গোলাপি কিংবা ঘোর কৃষ্ণবর্ণ। আমরা বিভিন্ন ধর্মে বিভক্তÑমুসলিম, হিন্দু, খ্রিস্টান, বৌদ্ধ, শিখ, জৈন, ইহুদি ইত্যাদি।\nবিভিন্ন জাতি ধর্ম বর্ণ গোত্র লিঙ্গে বিভক্ত হলেও আমাদের ক্ষুধা-তৃষ্ণা,সুখ দুঃখের অনুভূতি এক। আমাদের সকলের রক্তের রংও একই – লাল। জন্মসূত্রেই আমরা দেহের রং, আকার আকৃতি , ধর্মীয় পরিচয় পেয়ে থাকি। এতে কারো হাত নেই। কিন্তু কি মর্মান্তিক দুঃখের বিষয়, জন্মসূত্রে অর্জিত এই পরিচয়ের কারণেই এখন দেশে দেশে,পদে পদে অপমান ও নিগ্রহের শিকার হতে হচ্ছে মানুষকে। সামাজিক ও রাষ্ট্রীয় বঞ্চনা, নির্যাতন – নিপীড়নের শিকার হতে হচ্ছে। রাজনৈতিক বিবেচনায় তাদেরকে অধিকারহীন ও কোণঠাসা করা হচ্ছে দেশে দেশে। শত শত বছরের নাগরিকত্ব কেড়ে নিয়ে রাষ্ট্রহীন করে দেওয়ার পাঁয়তারা চালানো হচ্ছে। স্বদেশেই পরবাসীর জীবন যাপনে বাধ্য করা হচ্ছে। কোন কোন জাতিগোষ্ঠীকে বর্বরতম এবং নৃশংস গণহত্যার মাধ্যমে নির্মূল, নির্বংশ এবং দেশত্যাগে বাধ্য করা হয়েছে এবং হচ্ছে। প্রতিবেশী মিয়ানমারের সেনা জান্তা ইতিহাসের ভয়াবহতম অত্যাচার, নির্যাতন, ধর্ষণ, লুণ্ঠন, অগ্নিসংযোগ ও গণহত্যার মাধ্যমে লক্ষ লক্ষ রোহিঙ্গা মুসলিম নারী পুরুষ শিশুকে তাদের জন্মস্থান থেকে বিতাড়িত করেছে।\nতাদের কি অপরাধ ? শুধু একটিই অপরাধ, আর তা হল,তারা মুসলমান, সংখ্যালঘু। অথচ তারা শত শত বছর ধরে মিয়ানমারে বসবাস করে আসছিল। পাশের দেশ, তথাকথিত সমাজতান্ত্রিক রাষ্ট্র চীনেও একই পরিস্থিতি। কেবলমাত্র মুসলিম হওয়ার কারণেই উইঘুরে লক্ষ লক্ষ মুসলিম জনতার ওপর চালানো হচ্ছে অমানবিক, পাশবিক নির্যাতন। শুদ্ধি অভিযানের নামে কনসেনট্রেশন ক্যাম্পে নিয়ে তাদের ওপর যে বর্বর আচরণ করা হচ্ছে, সে সম্পর্কে জেনে সভ্য সমাজ স্তম্ভিত হয়ে গেছে।\nপ্রতিবেশী ভারতেও উগ্র বর্ণবাদ মাথাচাড়া দিয়ে উঠেছে। সে দেশের মুসলমানদের অভিযোগ এবং বিশ্ব গণমাধ্যমের সংবাদ থেকে জানা যায়, সংখ্যালঘু মুসলমানদের নিগৃহীত করার জন্যই বহু বিতর্কিত নাগরিকত্ব আইন সহ বিভিন্ন নিবর্তনমূলক আইন তৈরি করা হয়েছে।ক্ষমতা ও ভোটের রাজনীতির কারণে মুসলমানদের বিরুদ্ধে ক্রমাগত ঘৃণা ও বিদ্বেষ ছড়ানো হচ্ছে। ফলে সংখ্যালঘু মুসলমানদের ওপর নিপীড়ন নির্যাতন পূর্বের চেয়ে অনেক বেড়ে গেছে। তারা সামাজিক এবং অর্থনৈতিক ভাবে আরো পিছিয়ে পড়ছে। পড়ছে নিরাপত্তাহীনতার সংকটে।\nবর্ণবাদ, সাম্প্রদায়িকতা, ঘৃণা-বিদ্বেষ কখনো স্থায়ীভাবে মানব জাতির জন্য কল্যাণকর হতে পারে না। এ ধরনের ঘৃণা-বিদ্বেষ এর রাজনীতি নিঃসন্দেহে সমাজে হিংসা,বিভাজন, দ্বন্দ্ব ও অশান্তির সৃষ্টি করে। এটি অপরাজনীতি। এর মাধ্যমে কোন কোন স্বার্থান্বেষী মহল সাময়িক সুবিধা লাভ করতে পারলেও মানব জাতির জন্য তা কখনো শান্তি বয়ে নিয়ে আসবে না।\nমানুষে মানুষে ঘৃণা নয় বরং মানুষে মানুষে ভালোবাসা ও সম্প্রীতিই বেশি প্রয়োজন।এবং একটি সুষ্ঠু রাজনীতির মূলকথাও তাই। বড় বড় পুঁজিপতি এবং কর্পোরেট গ্রুপের প্রতিভূ হিসেবে বর্তমান বিশ্বে চলমান অপরাজনীতি দেশে দেশে বর্ণবাদ এবং সাম্প্রদায়িকতা উস্কে দিয়ে, বিষ-বাষ্প ছড়িয়ে তলে তলে মুনাফা লুণ্ঠনের নিয়ামক হিসেবে কাজ করছে, যা অত্যন্ত ভয়াবহ এবং চরমভাবে নিন্দনীয় । বিশ্বের নানা প্রান্তে সংখ্যালঘু, আদিবাসী, নৃ- গোষ্ঠীর ওপর নিপীড়ন নির্যাতন আজো অব্যাহত রয়েছে। প্রবল প্রতাপান্বিত জাতি-ধর্ম গোষ্ঠী দুর্বল জনগোষ্ঠীকে সকল অধিকার থেকে বঞ্চিত করছে। এমন কি পাশ্চাত্যের অনেক সভ্য দেশেও এ ধরণের অবিচার, অন্যায্যতার কাহিনী আছে। সাম্প্রতিক সময়ে ফিলিস্তিনিদের ওপর জায়নবাদী ইসরাইলি সরকারের বর্বরতা, বোমা হামলায় একটি জনপদ অনেকটা বিপর্যস্ত হয়েছে। ফিলিস্তিনিরা নিজ দেশেই পরবাসী। সিরিয়া, ইরাক, ইয়েমেনে চলছে ভ্রাতৃঘাতি যুদ্ধ, সংঘাত। সা¤্রাজ্যবাদী ও ধনশালী রাষ্ট্রগুলি এই বিভেদ উস্কে দিচ্ছে। শুধু মধ্যপ্রাচ্য নয়, এশিয়া, আফ্রিকা, ল্যাটিন আমেরিকার নানা দেশে সংঘাত, জাতি-ধর্মে-বর্ণে- গোত্রে। ইউরোপের তথাকথিত সভ্য দেশগুলিও আজ উগ্র জাতীয়তাবাদী, রক্ষণশীল ধারণায় আক্রান্ত। অথচ একটি ভারসাম্যমূলক, মানবিক পৃথিবী গড়তে নায্যতা, সমতা, পারস্পরিক শ্রদ্ধাবোধ, জাতি-ধর্ম- গোত্রগত সম্প্রীতি ও সহিষ্ণু দর্শনের চর্চা আবশ্যক। এ কাজটি শান্তিকামী, বিবেকবান লেখক, বুদ্ধিজীবী, সমাজচিন্তক ও রাজনীতিবিদগণ শুরু করতে পারেন। বিশ্ব শান্তি ও মানবতার জন্য এটি আজ জরুরি।\nযে শিশু আজ ভূমিষ্ঠ হয়েছে কোন সংখ্যালঘু বা আফ্রিকার কোন কৃষ্ণাঙ্গ পরিবারে, তার কি অপরাধ? জন্মের অপরাধেই কি সে সারাটা জীবন মার খেয়ে যাবে ? শিকার হতে থাকবে সামাজিক এবং রাষ্ট্রীয় নিগ্রহের? জন্মই কি তার আজন্ম পাপ ?\nপূর্ববর্তী নিবন্ধচাই শিশুর মানসিক বিকাশ\nপরবর্তী নিবন্ধএবার অল কমিউনিটি ক্লাবে ভাঙচুরের অভিযোগ পরীমনির বিরুদ্ধে\nস্বপ্নযাত্রার পাঁচ দশকে বাংলাদেশ\nমঙ্গলবার, ডিসেম্বর ১৫, ২০২০; সময় : ৩:৪৫ অপরাহ্ণ\nবিশ্ব ক্যান্সার দিবস : বাংলাদেশে ক্যান্সার প্রতিরোধ ও প্রতিকারের রূপকল্প\nবুধবার, ফেব্রুয়ারি ৩, ২০২১; সময় : ৩:৫৮ অপরাহ্ণ\nশনিবার, আগস্ট ২৯, ২০২০; সময় : ৭:২৭ পূর্বাহ্ণ


তারেকের জন্য বিএনপি ছেড়েছেন যাঁরা | | Osmaninagarnews.com\nতারেকের জন্য বিএনপি ছেড়েছেন যাঁরা\nনিউজ ডেস্ক::তারা বিএনপির প্রতিষ্ঠাকালীন সদস্য। প্রত্যেকেই জিয়াউর রহমানের ঘনিষ্ঠ ছিলেন। বিএনপি গঠনেও তাঁদের ভূমিকা ছিল গুরুত্বপূর্ণ। কিন্তু এখন তাঁরা বিএনপিতে নেই। বিএনপিতে না থাকলেও অনেকেই তাঁদের বিএনপির শুভাকাঙ্ক্ষী মনে করে। বিএনপির মধ্যেই অনেকের এই মত প্রবল যে, বিএনপির কঠিন সময়ে তাঁদের দরকার ছিল। বিএনপির নেতাদের একটি বড় অংশ মনে করেন, তারেক জিয়ার বাড়াবাড়ি এবং অপমানজনক আচরণের জন্যই এঁরা বিএনপিতে নেই। তারেক জিয়ার কর্তৃত্বের বলী বিএনপি নেতাদের মধ্যে আলোচিত তিনজন হলেন অধ্যাপক ডা. বদরুদ্দোজা চৌধুরী, কর্নেল (অব.) অলি আহমেদ এবং ব্যারিস্টার নাজমুল হুদা।\nঅধ্যাপক ডা. বদরুদ্দোজা চৌধুরীকে জিয়া বিএনপিতে ডেকে নিয়েছিলেন। অধ্যাপক চৌধুরীর বাবা কাফিলউদ্দিন চৌধুরী ছিলেন আওয়ামী লীগের সদস্য। বি. চৌধুরী বাংলাদেশ টেলিভিশনে ‘আপনার ডাক্তার’ শিরোনামে একটি অনুষ্ঠান করে ব্যাপক জনপ্রিয়তা পান। জিয়ার আমন্ত্রণে তিনি বিএনপিতে যোগ দেন। জিয়া তাঁকে দলের মহাসচিব বানান। ১৯৮১’র ৩০ মে জিয়া চট্টগ্রামে এক সেনা বিদ্রোহে নিহত হন। ঐ সময় পাশের রুমে থেকেও অক্ষত ভাবে বেঁচে যান অধ্যাপক চৌধুরী। এরপর থেকে দলে অনেকেই তাঁকে সন্দেহের চোখে দেখেন। ৯১ এ বিএনপি ক্ষমতায় এলে তিনি হন সংসদ উপনেতা। কিন্তু ২০০১ সালের নির্বাচনে আবার জ্বলে ওঠে বি. চৌধুরীর টেলিভিশন প্রতিভা। পুত্র মাহি বি. চৌধুরীকে সঙ্গে নিয়ে তৈরি করেন ‘সাবাশ বাংলাদেশ’। ঐ এক অনুষ্ঠান ২০০১ এ বিএনপিকে ক্ষমতায় আনার ক্ষেত্রে বড় ভূমিকা রেখেছিল বলে রাজনৈতিক বিশ্লেষকরা মনে করেন। এর পুরস্কারও পান নগদ। বেগম জিয়া তাঁকে রাষ্ট্রপতি করেন। কিন্তু ২০০১ এর নভেম্বরে রাষ্ট্রপতি হয়ে ২০০২ এর জুনেই তাঁকে বিদায় নিতে হয়। রাষ্ট্রপতি হয়ে তিনি জিয়াউর রহমানের কবরে যাননি, এটা ছিল তাঁর অপরাধ। এজন্য বিএনপির সংসদীয় দলের সভায় তাঁর বিরুদ্ধে অনাস্থা প্রস্তাবের সিদ্ধান্ত নেয়া হয়। অনাস্থা প্রস্তাব সংসদে ওঠার আগেই অধ্যাপক চৌধুরী রাষ্ট্রপতির পদ থেকে সরে দাঁড়ান। গঠন করেন বিকল্প ধারা। বিএনপি তখন দুর্দান্ত প্রতাপে দেশ চালাচ্ছে। অধ্যাপক চৌধুরীর ‘বেয়াদপি’ তাঁদের সহ্য হবার কথাও না। বিএনপির ক্যাডাররা বিকল্প ধারার মিছিলে আক্রমণ করে। মহাখালীর রেললাইন ধরে মৃত্যুর হাত থেকে বাঁচতে বি. চৌধুরীর দৌড় এখনো বিএনপির অপরাজনীতির বড় বিজ্ঞাপন। কিন্তু প্রশ্ন হলো কেন বি. চৌধুরীকে তখন রাষ্ট্রপতি পদ থেকে সরে যেতে হয়েছিল। রাজনৈতিক বিশ্লেষকরা বলেন, জিয়ার কবরে না যাওয়াটা ছিল একটা অজুহাত। আসল কারণ ছিল তারেক। অধ্যাপক চৌধুরীর ছেলে মাহি বি. চৌধুরীর সঙ্গে ‘একান্ত ব্যক্তিগত’ বিষয়ে বিতর্কে জড়িয়ে পড়েন তারেক। বিএনপির অন্য একটি সূত্র দাবি করে, রাষ্ট্রপতি হিসেবে বি. চৌধুরী অল্প দিনের মধ্যে লাইম লাইটে এসেছিলেন, এটা তারেক পছন্দ করেননি। যে কারণেই হোক বিএনপির প্রতিষ্ঠাতা সদস্যকে বিএনপি ছাড়তে হয় তারেকের জন্যই, এনিয়ে কারোই কোনো সংশয় নেই।\nকর্নেল (অ.) অলি আহমেদ বিএনপির কেবল প্রতিষ্ঠাতা সদস্যই ছিলেন না, ছিলেন জিয়ার সামরিক সহচরের মধ্যে সবচেয়ে বিশ্বস্ত। জিয়ার জীবন কালে কর্নেল (অব.) অলি ছিলেন তাঁর সার্বক্ষণিক সঙ্গী। কর্নেল (অব.) অলি আহমেদ জিয়ার মৃত্যুর পরও তাঁর বিশ্বস্ততা অটুট রেখেছিলেন। রাজনীতিতে বেগম জিয়ার সবচেয়ে বিশ্বস্ত পরামর্শকদের মধ্যে তিনিই ছিলেন অন্যতম। ৯১ সালে বিএনপি ক্ষমতায় এলে অর্থমন্ত্রী সাইফুর রহমানের পর অলিই ছিলেন ক্ষমতাবান মন্ত্রী। কিন্তু তারেক যুগে এসে নক্ষত্রের পতন ঘটে। ২০০১ এর নির্বাচনের চট্টগ্রামে কর্নেল অলির দুই আসনের একটি দেওয়া হয় জামাতাকে।মুক্তিযোদ্ধা এই সাবেক সেনা কর্মকর্তা তারেকের এই অপমান মেনে নিতে পারেন নি । প্রতিবাদ করেন। বিএনপি নেতাদের অনেকেই স্মৃতিচারণ করেন, তারেক জিয়ার সঙ্গে কর্নেল (অব.) অলির বাদানুবাদ এখনো বিএনপির চর্চার বিষয়। হাওয়া ভবনের বচসার সময় উপস্থিত একজন নেতা বলেছিলেন, ঐ বিকেলে তারেক জিয়াকে অলি আহমেদ যা যা বলেছিলেন, তা অক্ষরে অক্ষরে মিলে গেছে। অলি আহমেদ বলেছিলেন তুমি বিএনপিকে ধ্বংস করবে, তুমি নিজেও ধ্বংস হবে। ২০০৬ সালে অলি তাঁর নিজের গড়া দল ছেড়ে এলডিপি গঠন করেন।\nব্যারিস্টার নাজমুল হুদা ব্যক্তিত্বে এই দু’জনের ধারেকাছে না থাকলেও, তিনিও বিএনপির প্রতিষ্ঠাতা সদস্য। রাজনীতিতে তিনি যোগ্যতার চেয়েও বেশি পেয়েছেন। ২০০১ সালে বিএনপি ক্ষমতায় এলে তারেকের ইচ্ছাতেই ব্যারিস্টার হুদা যোগাযোগ মন্ত্রী হন। এসময় হুদা, তারেক, মামুন জুটি সিএনজি বাণিজ্য থেকে শুরু করে সড়ক মহাসড়কে দুর্নীতি ও লুটপাটের রাজত্ব কায়েম করেন। ব্যারিস্টার হুদার ঘনিষ্ঠরা জানান, টাকা বানাতেই তারেক, মামুন ব্যারিস্টার নাজমুল হুদাকে যাচ্ছেতাই ভাবে ব্যবহার করেন। নাজমুল হুদা নিজেই ওয়ান ইলেভেনে গ্রেপ্তার হয়ে স্বীকারোক্তিমূলক জবানবন্দিতে বলেছেন, ‘তারেকের কারণেই বিএনপির প্রতি তার ঘৃণা এসেছিল।’ অবশ্য ২০১২ তে বিএনপি ছাড়ার কারণ আদর্শিক নয় বরং দুর্নীতি মামলা থেকে বাঁচতেই তিনি দল ছেড়েছেন।\nPrevধর্মনিরপেক্ষতা কোথায় গেলো?\nNext‘শ্বশুরবাড়ির ট্রাকভর্তি ইফতার’ গরিব পরিবারে ভিক্ষার ঝুলি!


Advocate Shahanur Islam: তবে কি সরকার জামায়াতে ইসলামীর সাথে গোপন আতাঁত করতে যাচ্ছে?\n৭১ এর স্বাধীনতা যুদ্ধে মানবতাবিরোধী অপরাধের দায়ে অভিযুক্ত জামাত শিবিরের বিচার করে জাতিকে দায়মুক্ত করার দাবী বাঙ্গালী জাতি দীর্ঘদিন থেকেই করে আসছিল। কিন্তু রাজনৈতিক দলগুলোর স্বদিচ্ছার অভাবে তা হয়ে উঠছিল না। অবশেষে ৯ম সংসদ নির্বাচনের প্রাক্কালে মহান স্বাধীনতায় নেতৃত্ব দেয়া রাজনৈতিক দল বাংলাদেশ আওয়ামীলীগ যখন মানবতাবিরোধী অপরাধীদের বিচারের প্রতিজ্ঞা করেছিল তখন বাংঙ্গালি জাতি খুশিই হয়েছিল।ভেবেছিল যে রাজনৈতিক দল নেতৃত্ব দিয়ে দেশের স্বাধীনতা অর্জন করতে পারে, সে রাজনৈতিক দল নিশ্চয় তাদের কথা রেখে মানবতাবিরোধী অপরাধীদের বিচারও করতে পারবে। তাইত বাঙ্গালী জাতির প্রানের চাওয়াকে বাস্তবে রূপ দিতে ভূমিধ্বস সমর্থন নিয়ে বাংলাদেশ আওয়ামীলীগ সরকার গঠন করেছিল।\nতবে কি সরকার জামায়াতে ইসলামীর সাথে গোপন আতাঁত করতে...\nপুলিশ চাইলেই কি পরিচয় প্রদানে বাধ্য করতে পারে?\nসংবাদ মাধ্যম কি আইন সম্পর্কে অবগত নয়, নাকি মানতে চ...\nফৌজদারি বিচার ব্যবস্থায় অভিযুক্ত পক্ষের আইনজীবীর ভ...


অবস্থান - সিবার ক্যাকটাস | সাইবার ক্যাকটাস\nআমরা এই ভেবে অভ্যস্ত যে সমস্ত সুকুলেটগুলি পুরো রোদে থাকতে হবে, যা একশো শতাংশ সত্য নয় এবং সেগুলি সম্প্রতি নার্সারীতে কেনা হলে কম। এবং হয় বাগান কেন্দ্রগুলিতে আমরা যে গাছগুলি এত সুন্দর দেখতে পাই তা বেশ নষ্ট: তাদের হালকা তবে সরাসরি নয়, প্রচুর পরিমাণে জল (কখনও কখনও অতিরিক্ত) এবং এ ছাড়া তারা কোনও সময় গরম বা ঠান্ডা বোধ করে না।\nযখন আমরা তাদের আমাদের বাড়িতে নিয়ে যাই, পরিস্থিতি পরিবর্তিত হয়: তারা আরও হালকা, সার পেতে শুরু করতে পারে অথবা তারা পৌঁছানোর সাথে সাথে তাদের প্রতিস্থাপনের প্রতিরোধ করতেও পারে। তারা কি করছে? ঠিক আছে, তারা কেবল দুটি কাজ করতে পারে: হয় মানিয়ে নেওয়া বা মরা। যদিও সৌভাগ্যক্রমে আমরা এগুলি খাপ খাইয়ে নেওয়ার জন্য এবং স্বল্পতম সময়ে এটি করার জন্য অনেক কিছুই করতে পারি। এবং এটি সমস্তই সঠিক অঞ্চলে তাদের সনাক্তকরণের সাথে শুরু হয়।\nএবং যে হয় সমস্ত ক্যাকটি রোদযুক্ত নয় বা সমস্ত সুকুলেন্টকে আধা ছায়ায় থাকতে হবে না এটি কখনও কখনও পড়া হয়। তারা নিজ নিজ আবাসে কোথায় বৃদ্ধি পায় তার উপর নির্ভর করে কিছু জলবায়ু এবং হালকা পরিস্থিতি বা অন্যদের সহ্য করার জন্য তাদের জেনেটিকভাবে প্রশিক্ষণ দেওয়া হবে। উদাহরণস্বরূপ, হাওরথিয়া বা সেম্পেরভিউম গোত্রের গাছগুলি সকালে কিছুটা নরম আলোর মতো হয় তবে এগুলি সরাসরি তারকা রাজার কাছে প্রকাশ করবেন না বা আপনি তাদের অকাল হারাতে পারেন; অন্যদিকে, ইসেভারিয়া বা সেদাম সূর্যের প্রেমিক, যদিও হ্যাঁ, তারা যদি পুড়ে যাওয়ার আগে তাদের অভ্যস্ত না করে সরাসরি উন্মুক্ত করা হয় তবে।\nঅবস্থান প্রায় সব কিছু। আমরা যে সাকুলেন্ট অর্জন করেছি তার জন্য সঠিক জায়গা নির্বাচন করা তার উন্নত হবে বা তার বিপরীতে, ক্ষতিগ্রস্থ হয়েছে তার উপর নির্ভর করবে এমন পরিমাণে যে আমাদের এটিকে কম্পোস্টের স্তূপে ফেলে দিতে হবে। তবে আমি যেমন বলেছি, পরেরটি এড়ানো যায়। আপনাকে কেবলমাত্র এই বিভাগে যেতে হবে যেখানে আপনি কোথায় এবং কীভাবে রাখবেন সে সম্পর্কে অনেক টিপস পাবেন। এইভাবে, আপনাকে কোনও কিছুর জন্য চিন্তা করতে হবে না।\nকারণ ক্যাকটাস, সুক্রুলেটস বা কডিসিফর্মগুলি ভোগা করার চেয়ে স্বাস্থ্যকর হওয়ার চেয়ে বেশি নয়। এটি একই উপভোগ করা হয় না, এবং সত্যটি অভিজ্ঞতাটি খুব অপ্রীতিকর হতে পারে। তারা বৃদ্ধি পাচ্ছে না তা দেখে, তাদের রোদের দাগ রয়েছে বা তারা ফুল ফোটেনি, কখনও কখনও আমাদের এমন ব্যবস্থা গ্রহণ করতে পরিচালিত করে যা সর্বাধিক উপযুক্ত নয়যেমন, তাদের পুনরুদ্ধার হওয়ার আশায় তাদের সার দেওয়া, যা একটি খুব বড় ভুল, যেহেতু আমরা যা পাই তা যদি হয় তবে তাদের শিকড় আরও বেশি ধরে না রাখে এবং আরও দুর্বল হয় না।\nবিপরীতে, যদি আমরা দেখতে পাই যে তারা সত্যই ভাল আছেন, আমরা আলাদাভাবে আচরণ করি: আমরা প্রতিদিন তাদের পর্যবেক্ষণ করি, আমরা তাদের ছবি তুলি ... যাইহোক, আমরা সেগুলি প্রদর্শন করি। তাই আপনি যদি নিজের ছোট গাছপালা উপভোগ করতে চান তবে দ্বিধা করবেন না: এখানে ঘুরে দেখুন সময়ে সময়ে যাতে আপনি ভালভাবে জানেন যে আপনাকে সেগুলি কোথায় স্থাপন করতে হবে এবং এইভাবে দুর্দান্ত বৃদ্ধি এবং বিকাশ অর্জন করবে। তদতিরিক্ত, আমি আপনাকে বলব যে আপনি যদি ধীরে ধীরে তাদের সূর্যের সাথে অভ্যস্ত করতে পারেন তবে যদি তারা এটির সংস্পর্শে আসতে পারে।\nআমি আশা করি আপনি অনেক কিছু শিখবেন\nএটা কি সত্য যে সমস্ত ক্যাকটি রোদযুক্ত?\nসমস্ত ক্যাকটি কি সূর্য থেকে, বা এমন কিছু আছে যা সূর্যের রশ্মি থেকে রক্ষা করতে পছন্দ করে? আমি জানি…\nআপনি ক্যাকটি কোথায় রাখেন?\nক্যাকটি হ'ল এমন উদ্ভিদ যা তারা মনে মনে আসে, আমরা তাদের কল্পনা করতে পারি যে তারা যতটা পারে ...


হুজুর, দয়া করে আপনার লাইভ খেলা বন্ধ করেন - Write Bangla 24\nহুজুর! দয়া করে আপনার লাইভ লাইভ খেলা বন্ধ করেন, এসব আর ভালো লাগে না! এবার নিজেই প্রকাশ করে দিলেন, আমেনা তৈয়বা প্রথম স্ত্রী আর জান্নাত আরা ঝর্ণা ২য় স্ত্রী। ভা’ইরা’ল ভিডিও আর ছবিগুলো ২য় স্ত্রী জান্নাত আরা ঝর্ণার।\nতার মানে কোন কোন অতি ভক্তরা যে বোরকার রং, বাথরুমে কেন ভিডিও রেক’র্ড, ছাত্রলীগ নেতার স্ত্রীর ছবি বলে ফেসবুক ‘মা’তিয়ে’ছিল আজ সবার মুখে চু’নকা’লি লাগিয়ে দিলেন! তাছাড়া কল রেকর্ডগুলো নিয়েও ভ’ক্তদের নানা লেখালেখি এক প্রকার’ মা’টি করে দিলেন তিনি। কল রেকর্ডগুলোও তার নিজের। এটি ফাঁ’স করার কারণে প্রাইভেসি ন’ষ্ট করার অ’পরা’ধে মা’মলা করবেন তিনি। এসব কথা আজকের লাইভেই স্বী’কার করেছেন হুজুর!!!\nআমরা বলছিলাম, কল রেকর্ড বানানো, তিনি বললেন এগুলো তার নিজস্ব বিষয়, ফাঁ’স কা’রী’দের বি’রু’দ্ধে আইনি ব্য’বস্থা নেবেন। তার মানে ফাঁ’স হওয়া কল রেক’র্ডগুলো স’ত্য। আমরা বলেছিলাম, নীল বোরকাওয়ালী প’তি’তা বা ছাত্রলীগ নেতার বউ! তিনি বললেন, তার স্ত্রীর ছবি যারা ফাঁ’স করেছে তাদের বি’রু’দ্ধেও মাম’লা করবেন। কালো বোরকা বলেন আর নীল বোরকা বলেন মহিলা একজনই।\nতবে পরিস্থিতির কারণে ২য় স্ত্রী জান্নাত আরা ঝর্ণার নাম না বলে প্রথম স্ত্রীর নাম আমেনা তৈয়বা বলেছিল। রিসোর্টের বালামেও আমেনা তৈয়বা লিখেন। মোটামোটি আমরা যা বলছিলাম সেগুলো না’ক’চ করে হুজুর ৭১ টিভির গুলোই আজকের লাইভে স্বীকার করে নিলেন, তাই নয় কি!! আসলে এই মুহূর্তে আপনি যত কম কথা বলেন ততই নিরাপদ। নিজেও বাচুন আলেম ওলামার ইজ্জতও আর জলাঞ্জলি দিয়েন না প্লীজ!!”


সোমবার, ১২ নভেম্বর ২০১৮, ২৮ কার্তিক ১৪২৫, ০২ রবিউল আউয়াল ১৪৪০\nকৃষক শ্রমিক জনতা লীগের সভাপতি বঙ্গবীর কাদের সিদ্দিকী বীর উত্তম। সম্প্রতি তিনি যোগ দিয়েছেন ড. কামাল হোসেনের নেতৃত্বে গঠিত সরকারবিরোধী জোট জাতীয় ঐক্যফ্রন্টে। সমকালীন রাজনীতি নিয়ে তিনি কথা বলেছেন প্রথম আলোর সঙ্গে। সাক্ষাৎকার নিয়েছেন মোর্শেদ নোমান।\nকোন দিকে যাচ্ছে দেশ? বর্তমান রাজনৈতিক অবস্থা সম্পর্কে আপনার মূল্যায়ন কী? কাদের সিদ্দিকী: আলোচনার পর নির্বাচনী প্রক্রিয়া শুরু হওয়ায় দেশে স্বস্তির নিশ্বাস পড়েছে। ২০১৫ সালে সংলাপের দাবিতে মতিঝিলের ফুটপাতে টানা ৬৪ দিন অবস্থান নিয়েছিলাম। সেদিন খালেদা জিয়া বা শেখ হাসিনা—কেউই আমার কথা শোনেননি। খালেদা জিয়ার কাছে দাবি ছিল, অবরোধ ও হরতাল প্রত্যাহার করে মানুষ বাঁচান।\nএবার সংলাপ শুরুর পর দেশের অর্ধেক সমস্যার সমাধান হয়ে গেছে। পারস্পরিক গালাগাল বন্ধ হয়েছে। এখন ছাল-বাকলও বলা হচ্ছে না, বদু চাচার সঙ্গেও বসা হয়। যাদের গায়ে পোড়া গন্ধ পাওয়া যায় বলা হয়েছে, তাদের সঙ্গেও বসা হয়েছে। এটাই রাজনীতি।\nশেখ হাসিনা সংলাপে বলেছেন, রাজনৈতিক কারণে কাউকে আর গ্রেপ্তার করা হবে না। প্রধানমন্ত্রী আশ্বাস দেওয়ার পরও কে এমন দ্বিতীয় প্রধানমন্ত্রী আছেন যে তাঁর এ প্রতিশ্রুতি ভঙ্গ করে গ্রেপ্তার হচ্ছে? বিএনপি আমলে না হয় হাওয়া ভবন ছিল, এখনো কি হাওয়া ভবন আছে?\nসংলাপ বা আলোচনার বিষয়টি কীভাবে দেখেন? আগামী নির্বাচনের ভবিষ্যৎ কী কাদের সিদ্দিকী: একটি গ্রহণযোগ্য নির্বাচন না হলে সবচেয়ে বেশি ক্ষতিগ্রস্ত হবেন শেখ হাসিনা। এই আলোচনায় যদি না যেতেন, তাহলে যেদিন তিনি ক্ষমতা ছাড়তেন, সেদিন থেকে পৃথিবীময় তিনি মহিলা স্বৈরশাসক হিসেবে পরিচিত হতেন। যদি শেখ হাসিনা নির্বাচনে হেরে যান এবং তাঁর ওপর কোনো নির্যাতন হয়, আমি সেদিন প্রথম ব্যক্তি হিসেবে প্রতিবাদ করব। এক সময় আমিই বলেছি, আওয়ামী লীগ ক্ষমতা হারালে কম করে তিন লাখ লোক মারা যাবে। তা যাতে না হয়, আওয়ামী লীগের একটি লোকের গায়ে যাতে হাত দিতে না পারে, সে জন্য ঐক্যফ্রন্টে গেছি; পাহারাদার হিসেবে দাঁড়ানোর জন্য।\nআরেকটি কথা বলে রাখি, বেগম খালেদা জিয়া আমার পছন্দের কেউ নন, আবার অপছন্দেরও নন। কিন্তু তাঁকে এ সময়ে এভাবে অযৌক্তিক মামলায় জেলে রাখা মানুষ পছন্দ করছে না। এ জন্য আমি খালেদা জিয়ার মুক্তি চাই না। কারণ, তিনি জেলে গিয়ে দেশের সংখ্যাগরিষ্ঠ মানুষের হৃদয়ে জায়গা করে নিয়েছেন।\nনিজেকে বঙ্গবন্ধুর চতুর্থ ছেলে হিসেবে পরিচয় দিয়েও আওয়ামী লীগের পাশে নেই কেন? কাদের সিদ্দিকী: আমি যেটা বলি, সেটা হৃদয় দিয়ে বলি। এটা প্রমাণ করতে জাতিসংঘে যেতে হবে না। আর আপনি আওয়ামী লীগের কথা বলছেন, বঙ্গবন্ধুকে যারা হত্যার পথ তৈরি করেছে, যারা হত্যা করিয়েছে, তারাই তো এখন শেখ হাসিনার সঙ্গে আছে।\nঐক্যফ্রন্টে যোগ দিলেন কেন? যুক্তি কী? কাদের সিদ্দিকী: জাতীয় ঐক্যফ্রন্ট জাতিকে নিয়ে। এ ক্ষেত্রে ড. কামাল অনেক দূর এগিয়েছেন। আমি মানুষের সঙ্গে থাকতে চাই। তা ছাড়া ঐক্যফ্রন্টে যোগ দেওয়ার বিষয়ে আমার দলের নেতাদের মতামতকে প্রাধান্য দেওয়া হয়েছে।\nআসন্ন নির্বাচনে আপনার অংশ নিতে বাধা আছে কি না? কাদের সিদ্দিকী: দেখুন, দেশ তো একই নিয়মে চলার কথা। কাদের সিদ্দিকীর জন্য আলাদা কেন? ঋণ পুনঃ তফসিল দেখানোর পর সেটা কুঋণ হয় কীভাবে? ব্যাংক কর্তৃপক্ষ চিঠি দিয়ে জানাল, ঋণ পুনঃ তফসিল করা হয়েছে। যখন ভোটে দাঁড়ালাম, তখন বলা হলো, পুনঃ তফসিল হলেও এটা কুঋণ হিসেবে থাকবে। পরে বাংলাদেশ ব্যাংক অগ্রণী ব্যাংককে কারণ দর্শানোর নোটিশ দিয়েছে। এ অবস্থায় আমি কোর্টে যেতে চাই। আর সব শেষে বলব, আমি নির্বাচনে দাঁড়াতে না পারলে কর্মী হিসেবে সারা দেশ চষে বেড়াব।


মাধ্যমিকে জেলার দাপট, প্রথম তিনে দুই ছাত্রী - THE WALL\nমাধ্যমিকে জেলার দাপট, প্রথম তিনে দুই ছাত্রী\nদ্য ওয়াল ব্যুরো: চলতি বছরের মাধ্যমিকের ফল প্রকাশিত হলো। পর্ষদ সভাপতি কল্যাণময় গঙ্গোপাধ্যায় সকাল ৯ টা নাগাদ সল্টলেকে পর্ষদ ভবনে আনুষ্ঠানিক ভাবে এই ফল প্রকাশ করেন। পরীক্ষার ৭৭ দিনের মাথায় প্রকাশিত হলো এই ফল।\nএ বার পরিক্ষার্থীর সংখ্যা ছিল ১০ লক্ষ ৮৪ হাজার ১৭৮ জন। পাশ করেছেন ৮ লক্ষ ৯৯ হাজার ৫৬৪ জন। পাশের হার ৮৫.৪৯ শতাংশ যা গতবারের (৮৫.৬৫ শতাংশ) কাছাকাছি। ছাত্রীদের পাশের হার ছাত্রদের তুলনায় কম।\nপাশের হারে প্রথম পূর্ব মেদিনীপুর (৯৬.৯৩), দ্বিতীয় পশ্চিম মেদিনীপুর। পাশের হারে কলকাতার স্থান তৃতীয়। কলকাতার পাশের হার ৯১.১১ শতাংশ। নতুন জেলা কালিম্পঙের পাশের হার ৮৬.৯৫ শতাংশ।\nমাধ্যমিকে প্রথম কোচবিহার সুনীতি অ্যাকাডেমির ছাত্রী সঞ্জীবনী দেবনাথ\nএ বারের মাধ্যমিকে মেধা তালিকায় ছাত্রীদের রমরমা। প্রথম হয়েছেন কোচবিহারের সুনীতি অ্যাকাডেমির ছাত্রী সঞ্জীবনী দেবনাথ। তাঁর প্রাপ্ত নম্বর ৬৮৯। দ্বিতীয় স্থানে রয়েছেন বর্ধমানের সাতগাছিয়া হাইস্কুলের ছাত্র শীর্ষেন্দু সাহা। তাঁর প্রাপ্ত নম্বর ৬৮৮। তৃতীয় স্থান অধিকার করেছেন তিনজন। কোচবিহারের সুনীতি অ্যাকাডেমিরই ময়ূরাক্ষী সরকার, জলপাইগুড়ি জেলা স্কুলের নীলাব্জ দাস ও মৃন্ময় মন্ডল। তাঁদের প্রাপ্ত নম্বর ৬৮৭।\nমাধ্যমিকে তৃতীয় জলপাইগুড়ি জেলা স্কুলের ছাত্র নীলাব্জ দাস\nপ্রথম দশে এ বার আছেন ৫৬ জন ছাত্র-ছাত্রী। মেধা তালিকায় কলকাতাকে টেক্কা দিয়েছে জেলার স্কুলগুলি। ৫৬ জনের মধ্যে মাত্র ২ জন কলকাতার। কলকাতায় প্রথম ও রাজ্যে সপ্তম বরানগর রামকৃষ্ণ মিশনের ছাত্র সার্থক তালুকদার। প্রাপ্ত নম্বর ৬৮৩। উত্তরবঙ্গের কোচবিহার, জলপাইগুড়ি ও মালদা জেলা এবং বাঁকুড়া, বর্ধমানের ফল খুবই আশাপ্রদ।\nকল্যাণময় বাবু জানিয়েছেন জেলার ফল দেখিয়ে দিচ্ছে যে রাজ্যের প্রত্যন্ত এলাকার ছাত্র-ছাত্রীরাও এগিয়ে আসছেন। ২০১৯ সালে মাধ্যমিক পরীক্ষা এগিয়ে আসবে বলে জানান তিনি। পরীক্ষা হবে ১২-২২ ফেব্রুয়ারী। সকাল ১০ টার পর থেকে রাজ্যের ৪৭ টি ক্যাম্প অফিস থেকে রেজাল্ট দেওয়া হবে। আজকেই ছাত্র-ছাত্রীরা স্কুল থেকে মার্কশিট ও শংসাপত্র পেয়ে যাবেন বলে জানিয়েছেন কল্যাণময় বাবু।\nফলাফল জানা যাবে ওয়েবসাইটেও। wbresults.nic.in, exametc.com, indiaresults.com এবং results.siksha এই চারটি ওয়েবসাইটে গিয়ে রোল নম্বর লিখে পরীক্ষার্থীরা জানতে পারবেন রেজাল্ট। এসএমএসের মাধ্যমেও জানা যাবে রেজাল্ট। WB10 লিখে স্পেস দিয়ে নিজের রোল নম্বর লিখে পাঠাতে হবে ৫৬০৭০ এই নম্বরে। এসএমএসেই জানিয়ে দেওয়া হবে রেজাল্ট।\nমাধ্যমিকে সফল পরীক্ষার্থীদের শুভেচ্ছা জানিয়েছেন মুখ্যমন্ত্রী মমতা বন্দ্যোপাধ্যায়। টুইটারে তিনি ছাত্র-ছাত্রীদের শুভেচ্ছা জানান।\nমাধ্যমিক পরীক্ষায় উত্তীর্ণ সকল ছাত্রছাত্রীকে জানাই আন্তরিক শুভেচ্ছা ও অভিনন্দন\nCongratulations to all students who excelled and those who passed the Madhyamik exams. Best wishes for all your future endeavours. Good wishes to your teachers and families\n— Mamata Banerjee (@MamataOfficial) June 6, 2018\nনাগপুর সফরে প্রণব,ছেলে বললেন ‘ডোন্ট আস্ক মি’\nসপ্তাহ শেষে বর্ষা ঢুকবে রাজ্যে\nশীর্ষেন্দুর আশীর্বাদ নিয়ে তৃণমূলের মৌসুমী বললেন, জল, জঞ্জাল দুই সমস্যাই দূর করব\nজটার দেউল! সেখানে তন্ত্রের সঙ্গে মিশে গেছেন শিব, পরতে পরতে হাতছানি দেয় ইতিহাস


জেএনইউ আক্রান্ত ঐশীর বিরুদ্ধেই মামলা দায়ের পুলিশের\nম্যানেজারের সঙ্গে ড্রাগ নিয়ে আলোচনা, স্বীকার করলেন দীপিকা!আরও পড়ুন\nপুজোর আকর্ষণ রোবট মারিয়াআরও পড়ুন\nদীপিকাকে জেরা শুরু নারকোটিক্স কন্ট্রোল ব্যুরোর আরও পড়ুন\nদীপিকা,শ্রদ্ধা,সারার এনসিবি অফিসে হাজিরা আরও পড়ুন\nভেঙে পড়ল বায়ুসেনার বিমান, মৃত ২৫আরও পড়ুন\nপুজোর মুখে কাজ হারালেন ১২শো শ্রমিকআরও পড়ুন\nকরোনার জেরে বন্ধ ৩০০ বছরের দুর্গাপুজোআরও পড়ুন\nবাড়ির সোনার গয়না চুরি, বাবার অভিযোগে ছেলে গ্রেফতারআরও পড়ুন\nজহরলাল নেহেরু বিশ্ববিদ্যালয়ে রবিবার রাতে মুখে কাপড় বেঁধে মারধর চালানোর ঘটনায় এবার নিগৃহীত বাম ছাত্রনেত্রী ঐশী ঘোষ সহ ২০ জনের বিরুদ্ধে এফআইআর দায়ের করল দিল্লি পুলিশ। পুলিশের অভিযোগ, ক্যাম্পাসে হামলার ঘটনার আগের দিন এই অভিযুক্তরা সার্ভার রুমে ঢুকে ভাঙচুর চালায়। এমনকি বিশ্ব বিদ্যালয়ের গার্ডকেও তারা মারধর করে। জেএনইউ-এর এই ঘটনার জেরে নিন্দার ঝড় সারা দেশজুড়ে। এই ঘটনার তীব্র নিন্দা জানিয়েছেন এনডিএ’র শরিক নেতারা। কেন্দ্রীয় মন্ত্রী সভার দুই সদস্য ও এই বিশ্ব বিদ্যালয়ের প্রাক্তনী নির্মলা সীতারমন ও আর এস জয়শঙ্করও এই হামলার তীব্র নিন্দা জানিয়েছেন। রবিবার বিশ্ববিদ্যালয়ে হামলার কয়েক ঘন্টার মধ্যেই জখম পড়ুয়াদের দেখতে এইমসে যান কংগ্রেসের সাধারণ সম্পাদিকা প্রিয়াঙ্কা গান্ধী ভদরা, সিপিআইএমের সাধারণ সম্পাদক সীতারাম ইয়েচুরি ও সিপিআইএম নেত্রী বৃন্দা কারাত। পশ্চিমবঙ্গের মুখ্যমন্ত্রী মমতা বন্দ্যোপাধ্যায় রবিবার রাতেই এই ঘৃণ্য হানার নিন্দা করেন। তিনি বলেন, ‘আমিও ছাত্রনেতা হিসেবে রাজনৈতিক কেরিয়ার শুরু করেছিলাম। ছাত্র রাজনীতি ভাল করে জানি। এখন কীভাবে পড়ুয়াদের ওপর অত্যাচার করা হচ্ছে। উদ্বেগজনক পরিস্থিতি। এটা ফ্যাসিস্ট সার্জিক্যাল স্ট্রাইক, আগে কখনও দেখিনি দেশে।’ রবিবারের হামলার প্রতিবাদ জানিয়ে মিছিল বের করে যাদবপুর বিশ্ববিদ্যালয়ের পড়ুয়ারা। তবে শুধু ছাত্রছাত্রীরাই নন। ছিলেন চলচ্চিত্র জগতের বিভিন্ন কলাকুশলীরা। অর্পনা সেন, কৌশিক সেন, অনীক দত্ত সহ আরও অনেকেই এই ঘৃণ্য ঘটনার প্রতিবাদ জানিয়েছেন।\nঅপর্ণা সেন জানান, ‘প্রতিবাদ জানাতে জানাতে ক্লান্ত আমি। আর কত প্রতিবাদ জানাব? তাতেও কি থামবে হিংসা? কাল রাতে ঘটনা জানার পরেই ট্যুইটে জানতে চেয়েছি, এভাবে মুখোশে মুখ ঢেকে গুণ্ডামি করছে কারা? এবিভিপি? আরএসএস? জানি না, বললেও প্রশ্ন কিন্তু উঠবেই। আমাদের দেশে এসব হচ্ছেটা কী? খুল্লামখুল্লা 'গুণ্ডারাজ' চলছে?\nভয় পেয়ে মুখোশের আড়াল নিচ্ছে শাসক বলে সরব অপর অভিনেতা কৌশিক সেন। তিনি বলেন, ‘ধন্যবাদ নরেন্দ্র মোদী। ধন্যবাদ অমিত শাহ। আপনারা রাজনীতিকে ঘরে ঘরে ছড়িয়ে দিলেন। এতদিন রাজার নীতি সীমাবদ্ধ ছিল প্রধানমন্ত্রী-সোনিয়া গান্ধীর মধ্যে। অমিত শাহ-রাজীব গান্ধী-মমতা বন্দ্যোপাধ্যায়ের মধ্যে। কেন্দ্রের কল্যাণে এবার ব্যাটন হাতে তুলে নিয়েছে আগামী প্রজন্ম। এর খুব দরকার ছিল। আসলে, মোদি-শাহ খুব ভয় পেয়েছেন। তাই সন্ধের অন্ধকারে, মুখোশের আড়ালে গুণ্ডারাজ চালাচ্ছেন। লাঠি-রডের বাড়ি মেরে রক্তাক্ত করে! এটাই কি রাজার নীতি?\nজেএনইউ-এর আক্রান্তদের পাশে দাঁড়িয়ে সোমবার শহরে প্রতিবাদ মিছিল করে প্রেসিডেন্সি বিশ্ববিদ্যালয়ের ছাত্রছাত্রীরা।\nজেএনইউ ক্যাম্পাসে শিক্ষার্থী ও শিক্ষকদের ওপর যে ঘৃণ্য আক্রমণ চলেছে, তার কড়া নিন্দা করেছেন প্রাক্তন কেন্দ্রীয় অর্থমন্ত্রী পি চিদাম্বরম। তিনি কেন্দ্রকে চ্যালেঞ্জ ছুড়ে বলেন, "কেন্দ্রীয় স্বরাষ্ট্রমন্ত্রক, দিল্লির লেফটেন্যান্ট গভর্ণর ও বিশেষ করে দিল্লি পুলিশের কড়া নজরদারিতে থাকা দেশের রাজধানীর বুকে অবস্থিত এই বিশ্ববিদ্যালয়ে এই ধরণের ঘটনা লজ্জাজনক। দিল্লি পুলিশের গোয়েন্দাদের কাছে কী এই আক্রমণের খবর ছিল না? গোয়েন্দারা চূড়ান্ত ব্যর্থ? এর দায় তাদেরই নিয়ে জবাবদিহি করতে হবে বলে চ্যালেঞ্জ ছুড়ে দেন চিদাম্বরম"। ২৪ ঘন্টার মধ্যে দোষীদের চিহ্নিত করে গ্রেফতার করে বিচারের দাবি জানিয়েছেন তিনি।\nঅপরদিকে, রাজ্যসভার সাংসদ গুলাম নবী আজাদ এই ঘটনার নিন্দা করে জানিয়েছেন,"বিজেপি সরকার কেন্দ্রে ক্ষমতায় আসার পরেই গায়ের জোরে সবার মুখ বন্ধ করার চেষ্টা করছে। যা গণতন্ত্রের ক্ষেত্রে খুবই ভয়ঙ্কর। শিক্ষা প্রতিষ্ঠানের ভেতরে ঢুকে এই ধরণের বর্বরোচিত হামলার নিন্দার ভাষা নেই। এটা অগণতান্ত্রিক কেন্দ্রীয় সরকারের ঘৃণ্য পদক্ষেপ। আমি দাবি করছি অবিলম্বে উচ্চ পর্যায়ে বিচারবিভাগীয় তদন্ত কমিটি গঠন করে দোষী ব্যক্তিদের চিহ্নিত করে তাদের শাস্তি প্রদানের ব্যবস্থা করতে হবে। কংগ্রেস দল জেএনইউ ও জামিয়ার পড়ুয়াদের পাশে রয়েছে।\nপ্রতিবাদ জানিয়েছেন বলিউডের বিভিন্ন তারকারাও। পরিচালক অনুরাগ কাশ্যপ থেকে শুরু করে দীপিকা পাড়ুকোন, তাপসী পান্নু, অনিল কাপুর ও অন্যান্য আরও অনেকে।\n7th January, 2020 02:08 pm\nমোটর সাইকেলের ধাক্কায় নিহত ১, জখম ২\n27th September, 2020 11:35 am\nমন্ত্রীসভার পর NDA থেকে ইস্তফা অকালি দলের\n27th September, 2020 10:47 am


আইসিটি খাতে বাংলাদেশ থেকে কর্মী নেবে অস্ট্রেলিয়া - bideshbarta24.com\nতথ্য ও যোগাযোগ প্রযুক্তি (আইসিটি) খাতে বাংলাদেশিদের অস্ট্রেলিয়ায় নিয়োগের লক্ষ্যে বাংলাদেশ ওভারসীজ ইমপ্লয়মেন্ট সার্ভিস লিমিটেড (বোয়েসেল) ও অস্ট্রেলিয়ান কোম্পানি স্টারনিংয়ের মধ্যে একটি সমঝোতা চুক্তি স্বাক্ষর হয়েছে।\nশুক্রবার (২৫ ফেব্রুয়ারি) ঢাকায় এক তথ্য বিবরণীতে একথা জানানো হয়।\nএতে বলা হয়, অনলাইনে বোয়েসেলের ব্যবস্থাপনা পরিচালক বিল্লাল হোসেন এবং স্টারনিং-এর অপারেশন ডিরেক্টর পল ইগান গতকাল এ চুক্তিতে স্বাক্ষর করেন।\nচুক্তি অনুযায়ী, স্টারনিং বিভিন্ন ক্লায়েন্ট কোম্পানির জন্য আইসিটি খাতে বাংলাদেশের দক্ষ জনবলের কর্মসংস্থানের ব্যবস্থা করবে। স্টারনিংয়ের চাহিদার প্রেক্ষিতে বোয়েসেল বাংলাদেশ থেকে যোগ্য প্রার্থী সরবরাহ করবে। আগামী তিন বছরের জন্য পেশাদার আইসিটি খাতের বাংলাদেশিরা অস্ট্রেলিয়ায় চাকরির সুযোগ পাবেন।\nঅনলাইনে চুক্তি স্বাক্ষর অনুষ্ঠানে সংযুক্ত ছিলেন সিডনির কনসাল জেনারেল খন্দকার মাসুদুল আলম, ক্যানবেরার কাউন্সেলর (শ্রম) মো. সালাহউদ্দিন, স্টারনিংয়ের প্রতিষ্ঠাতা ও প্রধান নির্বাহী জোসেফ মেরজ এবং বোয়েসেল-এর নির্বাহি ব্যবস্থাপক মো. মাহাবুবুর রহমান এবং সহকারী মহা ব্যবস্থাপক নোমান চৌধুরী।\nচুক্তি স্বাক্ষরের পর বোয়েসেল এর ব্যবস্থাপনা পরিচালক বলেন, এই চুক্তির মাধ্যমে অস্ট্রেলিয়ায় বাংলাদেশি দক্ষ জনশক্তি প্রেরণের পথ উন্মুক্ত হবে। এখন শুধুমাত্র আইসিটি সেক্টরের দক্ষ পেশাদারদের পাঠানোর উদ্যোগ নিয়েছি। এছাড়া আরো কোম্পানির সাথে যোগাযোগ করছি যাতে অন্যান্য পেশায় দক্ষদের অস্ট্রেলিয়াতে প্রেরণ করা যায়।\nজোসেফ মেরজ বলেন, বাংলাদেশে অনেক দক্ষ আইটি পেশাদার রয়েছে। অস্ট্রেলিয়ায় দক্ষ আইটি পেশাদারদের যথেষ্ট ঘাটতি আছে। বাংলাদেশি দক্ষ পেশাজীবীরা এই ঘাটতি পূরণ করতে সহায়তা করবে।\nচাকরির খবর, প্রবাসের খবর No Comments »\n« দুবাই ভ্রমণে বাংলাদেশিদের জন্য নতুন বিধিনিষেধ (Previous News)\n(Next News) জেনে নিন দরুদে ইব্রাহিমের ফজিলত »


রুশ বৈমানিকদের লাশের বিনিময়ে বন্দি মুক্তি দিল সিরিয়া - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › দেশ-বিদেশের খবর › আন্তর্জাতিক › রুশ বৈমানিকদের লাশের বিনিময়ে বন্দি মুক্তি দিল সিরিয়া রুশ বৈমানিকদের লাশের বিনিময়ে বন্দি মুক্তি দিল সিরিয়াIn আন্তর্জাতিক - Sep 09 at 10:53am রাশিয়ার পাঁচজন বৈমানিকের মৃতদেহের বিনিময়ে সিরিয়া ১৬৯ জন সন্ত্রাসীকে মুক্তি দিয়েছে। সিরিয়ার উত্তরাঞ্চলে ত্রাণ বিতরণের কাজ করতে গিয়ে গত আগস্ট মাসে এসব বৈমানিক মারা যান। সন্ত্রাসীরা হেলিকপ্টারটিকে গুলি করে ভূপাতিত করলে এসব রুশ নাগরিক মারা যায়।\nবন্দি সন্ত্রাসীদের প্রতিনিধি আইনজীবী মাইকেল চামাস জানান, আদ্রা থেকে ৫০ জন বন্দিকে মুক্তি দেয়া হয়েছে যার মধ্যে সাতজন নারী রয়েছে। এছাড়া, হামার কারাগার থেকে ৮৪ জন সন্ত্রাসীকে মুক্তি দেয়া হয়েছে। হোমসের কারাগার থেকে আরো ৩১ জনকে মুক্তি দেয়ার কথা ছিল। এর বাইরে আরো চার সন্ত্রাসী মুক্তি পাবে। তবে রুশ বৈমানকিদের মৃতদেহের বিনিময়ে সিরিয়ার কোন সন্ত্রাসী গোষ্ঠীর বন্দিদের মুক্তি দেয়া হয়েছে তার নাম প্রকাশ করতে চান নি আইনজীবী মাইকেল চামাস।\nব্রিটেনভিত্তিক কথিত মানবাধিকার সংগঠন সিরিয়ান অবজারভেটরি ফর হিউম্যান রাইটস জানিয়েছে, হামা প্রদেশ থেকে ৮৬ জন সন্ত্রাসী বন্দিকে মুক্তি দেয়া হয়েছে। গত ১ আগস্ট সিরিয়ার ইদলিব প্রদেশে সন্ত্রাসীরা রুশ হেলিকপ্টরাটকে গুলি করে ভূপাতিত করলে এর পাঁচ আরোহীর সবাই নিহত হন। রুশ প্রতিরক্ষা মন্ত্রণালয় পরে জানিয়েছিল, এটি ছিল এম-৮ পরিবহণ হেলিকপ্টার। আলেপ্পো শহরে ত্রাণ বিতরণ করে হেলিকপ্টারটি লাতাক্য়িার প্রধান রুশ বিমানঘাঁটিতে ফেরার পথে ভূপাতিত হয়। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Asifkhan Asif Posts 1372 Post Views 116 Related আরও দেখুন অন্যান্য ক্যাটাগরি এখনো হিলারির সামনে প্রেসিডেন্ট হওয়ার সুযোগ! 60 minutes ago 41 ৪০ আরোহী নিয়ে পাকিস্তানের বিমান নিখোঁজ!2hours ago 58 ইন্দোনেশিয়ায় ভূমিকম্পে মৃতের সংখ্যা বেড়ে ৯৭2hours ago 15 পাশাপাশি দুই ঘর থেকে বিবস্ত্র অবস্থায় গ্রেপ্তার মা-মেয়ে!4hours ago 182 ইন্দোনেশিয়ায় শক্তিশালী ভূমিকম্পে ২০ জনের মৃত্যু 11 hours ago 56 জার্মানিতে বোরকা নিষিদ্ধের আহ্বান মেরকেলের! Yesterday at 9:08pm 109 শ্মশানে দাহ নয়, কবরস্থ করা হবে জয়ললিতাকে! Yesterday at 7:23pm 265 জাকির নায়েকের আইআরএফে আসতো বিদেশি অর্থ Yesterday at 6:44pm 121 পাঠকের মন্তব্য (0)Please login To write comment


১৫ জুন ,শনিবার, ২০১৯ ১৩:৩০:৩৬\nস্বামী-স্ত্রীর মাঝে কুকুর!\nপারস্পরিক বিশ্বাস আর ভালোবাসাই দাম্পত্যজীবনের মূল ভিত্তি। তবে কখনও কখনও স্বামী বা স্ত্রীর মানসিক বিকৃতির কারণে সেই ভিত্তি টলে যায়। ঠিক যেমনটা হয়েছে, এক ব্রিটিশ নারীর সঙ্গে।\nরেডিট সাইটে নিজের স্বামীর সমস্যা নিয়ে হাজির হয়েছেন তিনি। কী সেই সমস্যা? ওই নারীর মতে, 'স্বামী বাড়ির কুকুরের সঙ্গে সেক্স করতে চায়!' স্পষ্ট প্রমাণ না থাকলেও, ধারণা থেকেই সন্দেহ এবং যার জেরে পরামর্শ চাইতে নেটদুনিয়ার দ্বারস্থ হয়েছেন জেনি (নাম পরিবর্তিত)।\n২৯ বছরের ওই নারী জানিয়েছেন, 'আমার মনে হয় আমার স্বামী (৩২) বাড়ির কুকুরের সঙ্গে সেক্স করতে চায়।' ৩ বছরের বিয়ের পর হঠাৎ এমন ধারণা কেন? স্বপক্ষে প্রমাণ দিয়েছেন জেনি।\n'রাতে যখন আমরা সঙ্গমে ব্যস্ত থাকতাম, বহুবার মলিকে বেডরুমের ভেতরে দেখেছি। আপত্তি করলে ও বলত, পাত্তা দিতে না।'\nজেনি জানান, 'প্রতি রাতেই সেক্সের সময় বাথরুমে যাওয়ার কথা বলে বাইরে যান লার্স। ফেরার সময়ই মলিকে সঙ্গে নিয়ে ফেরেন, এবং ইচ্ছা করেই মলি বেডরুমে ঢোকার পর দরজা বন্ধ করতেন। এমনকী আমাদের ঘনিষ্ঠ মুহূর্তের সময়ও ২ বছরের জার্মান শেপার্ড বিছানায় উঠে যেত।'\nএত কিছু নিয়েই নেটিজেনদের কাছে ওই নারীর প্রশ্ন, 'আমার কী করা উচিত?'\nরেডিট সাইটগুলিতে এই ধরনের প্রশ্ন নতুন নয়। তবে এক্ষেত্রে সঠিক উত্তর সেভাবে নজরে আসেনি। অনেকেই এ অভিযোগকে 'বাড়াবাড়ি' বা 'মিথ্যা' তকমা দিয়েছেন। যদিও কেউ কেউ ওই নারীকে বাড়িতে বেশি করে CCTV বসানোর বুদ্ধি দিয়েছেন। কেউ আবার দম্পতিকে মনোবিদের সঙ্গে সাক্ষাৎ-এর পরামর্শ দিয়েছেন।


পটুয়াখালীতে সাংবাদিকদের বুনিয়াদি প্রশিক্ষণ\n8, November, 2017, 1:14:44:PM\nবাংলাদেশ প্রেস ইনস্টিটিউটের উদ্যোগে পটুয়াখালীর মির্জাগঞ্জে তিন দিনব্যাপী বরগুনা, পটুয়াখালী ও বরিশালের বিভিন্ন উপজেলার সাংবাদিকদের বুনিয়াদি প্রশিক্ষণ মঙ্গলবার শুরু হয়েছে।\nমির্জাগঞ্জ উপজেলা রিসোর্স সেন্টারে প্রধান অতিথি হিসেবে উপস্থিত থেকে প্রশিক্ষণের উদ্বোধন করেন উপজেলা পরিষদ চেয়ারম্যান খান মো. আবু বকর সিদ্দিকী।\nমির্জাগঞ্জ প্রেসক্লাবের সভাপতি মো. মজিবুর রহমানের সভাপতিত্বে বক্তব্য রাখেন রাজশাহী বিশ্ববিদ্যালয়ের গণযোগাযোগ ও সাংবাদিকতা বিভাগের চেয়ারম্যান ড. প্রদিপ কুমার পান্ডে, পিআইবির প্রতিবেদক জিলহাজ উদ্দিন নিপুন ও মির্জাগঞ্জ থানার ভারপ্রাপ্ত কর্মকর্তা মো. মনির হোসেন প্রমুখ।\nপ্রশিক্ষণে পটুয়াখালীর বিভিন্ন উপজেলার ৪০ জন প্রিন্ট ও ইলেক্ট্রনিকের সাংবাদিক অংশ গ্রহণ করেন। আগামীকাল বৃহস্পতিবার বিকালে সমাপনী অনুষ্ঠান ও সাংবাদিকদের সনদপত্র বিতরণের মধ্যে দিয়ে প্রশিক্ষণ সম্পন্ন হবে।


সফল হোক বিশ্ব ইজতেমা – দৈনিক মজলুমের কন্ঠ\nসফল হোক বিশ্ব ইজতেমা\nLatest Update: January 3, 2020 12:24 pm\nএলো নতুন বছর। নতুন সূর্য। নতুন আনন্দ। নতুন ইজতেমা। কয়েক বছর আগেও ইজতেমাপ্রেমী-ধর্ম দরদিদের মন এভাবেই নতুনের আনন্দে মেতে উঠত। হায় নতুন! তোর আলোয় কোন ব্যথার কালো জমেছে, এখন আর ইজতেমাপ্রেমীদের মনে নতুন খুশির ফুল ফোটে না।\nনতুন সূর্য ইজতেমার যে আনন্দের বার্তা নিয়ে আসত, আজ তা শুধুই বুকফাটা কান্না, নীল বেদনার রং ছড়ানো। মাত্র ক’দিন পরই ইজতেমা; কিন্তু কারও হৃদয়েই নেই সুকুন ও সাকিনা।\nকয়েক বছর আগেও বাবা-ছেলে, ভাইবন্ধু মিলেমিশে গলাগলি করে ইজতেমায় আসত। জানা নেই, চেনা নেই, এমন মানুষকেও পরম আপন ভেবে বুকে জড়িয়ে নিত। একসঙ্গে বাজার করত, রান্না-বাড়া করে মুখে হাসি ছড়িয়ে খাওয়া-দওয়া করত। বয়ানের মধু আহরণ করত। নামাজে-জিকিরে একে অন্যের সঙ্গে এক তাঁবুতে লেগে থাকত। আহ! সেই স্বপ্নের সোনালি ইজতেমা আজ কোথায়!\nহাজী মো. মাসুদ। বিশিষ্ট শিল্পপতি এবং রাজনীতিবিদ। সাধারণ শিক্ষায় শিক্ষিত। দীর্ঘ পঁচিশ বছর ইজতেমার মেহনতের সঙ্গে লেগে আছেন। এবারও ইজতেমায় যাবেন নিয়ত করেছেন; কিন্তু ভাইয়ে ভাইয়ে গলাগলি করা সেই ইজতেমার কথা মনে পড়লেই নিজেকে আর মানাতে পারেন না।\nবললেন, ‘এমন দিনও দেখতে হবে কল্পনাও করিনি। একই মহল্লায় থাকি, একই মসজিদে নামাজ পড়ি, একই সঙ্গে গাশতে বের হতাম, জামাতে যেতাম; কিন্তু আজ একজন আরেকজনের ছায়া মাড়ানোও গুনাহ মনে করছি। একজন তাবলিগের সাথীর কাছে এর চেয়ে কষ্টের, এর চেয়ে যন্ত্রণার আর কিছুই হতে পারে না। আমরা সাধারণ মানুষ মুরব্বিদের পায়ে হাত রেখে অনুরোধ করছি, দয়া করে দ্বীনের স্বার্থে, ইসলামের স্বার্থে এক হয়ে যান। আবার একসঙ্গে ভাইয়ে ভাইয়ে কাঁধে কাঁধ মিলিয়ে ইজতেমায় যাওয়ার জন্য, গাশতে বের হওয়ার জন্য সাধারণ সাথীরা অধীর আগ্রহে ব্যাকুল হৃদয়ে অপেক্ষা করছে।\nনুরুল্লাহ মাহমুদ। রাজধানীর একটি শীর্ষস্থানীয় কওমি প্রতিষ্ঠানের মাস্টার্সের শিক্ষার্থী। দাদার আমল থেকে পুরো পরিবার তাবলিগের সঙ্গে জড়িত। এ তরুণ আলেম বলেন, ‘দুঃখজনক হলেও সত্য! দুটি দলই সুন্নাত এবং কোরআনের সীমায় থাকতে পারেনি। সাধারণ সাথী তো বটেই, মুরব্বিরাও খান্নাসের ওয়াসওয়াসার চোরাবালিতে পড়ে গেছেন। আমরা যে তাবলিগ করছি, গাশতে বেরোচ্ছি, ইজতেমা করছি এগুলো সবই সুন্নাত, মুসতাহাব; কিন্তু ঐক্যবদ্ধ থাকা, ভ্রাতৃত্ব রক্ষা করা, অন্য মুসলমানের সম্মান-মর্যাদা বজায় রাখা পবিত্র কোরআন এবং সহি হাদিসের আলোকে সুস্পষ্ট ফরজ। অন্যদিকে গালাগালি করা, বিদ্বেষ ছড়ানো সাধারণভাবেই হারাম। আর ধর্মীয় মোড়কে বিদ্বেষ ছড়ানো তো আরও জঘন্য।\nহায়! এক দল আরেক দলের বিরুদ্ধে যে ধরনের নোংরা শব্দ চয়ন করছে, আমি নিজ কানে শুনেছি, মারামারি-ফাটাফাটির যে দৃশ্যগুলো চোখে দেখেছি, একজন তালেবুল ইলম হিসেবে সেসব কল্পনা করতেও গা শিউরে ওঠে। আর দেরি না করে এখনই বিভেদের দেয়াল তুলে নিন। নয়তো একদিন ইজতেমাপ্রেমীরাই দ্বীনের স্বার্থে এ দেয়াল ভেঙে ফেলবে। আমরা ব্যক্তির পূজা করি না, আল্লাহর গোলামি করি- তাবলিগ, কোরআন, ইসলাম এটাই আমাদের শিখিয়েছে।’\nসূরা হুজুরাতে আল্লাহতায়ালা বলেছেন, ‘মুমিনদের দুটি দল যদি মারামারি-বাড়াবাড়ি-বিদ্বেষে জড়িয়ে পড়ে, তাদের মিলিয়ে দাও…।’ পবিত্র কোরআনের এ আয়াত সামনে রেখে সেগুনবাগিচার খতিব মাওলানা আবদুল কাইউম সোবহানি এবং বাংলাদেশ কওমি শিক্ষক সমিতির মহাসচিব মাওলানা আতাউর রহমান আতিকিসহ এক দল আলেম দুই দলকে মিলিয়ে দেয়ার জন্য শুরু থেকেই মেহনত করছেন।\nবিভিন্ন জায়গায় জোড়নেওয়ালী জামাত করে মানুষকে বোঝাচ্ছেন মিলে যাও ভাই…। মুরব্বিদের হাতে-পায়ে ধরছেন। ফলাফল যা পেয়েছেন তা কাটা ঘায়ে নুনের ছিটা বললেও খুব একটা ভুল হবে না। দুই দলের মুরব্বিরাই ভাবছেন- ওরা বুঝি বিপক্ষ দলের ‘দালাল’ হয়ে কাজ করছে। কারও মাহফিল বন্ধ হয়ে গেছে। কারও চাকরি চলে গেছে। কেউ বিভিন্নভাবে হয়রানি এবং হেয়ও হয়েছেন।\nমাওলানা আবদুল কাইউম সোবহানি বলেন, ‘এত কষ্ট, এত যন্ত্রণা জীবনে কখনও পেয়েছি বলে মনে পড়ছে না। তাবলিগের মতো একটা পবিত্র ও নিঃস্বার্থ বিষয়ও আজ স্বার্থের কোন্দলে ভাগ হয়ে গেল! মানুষের কাছে মুখ দেখানোর, বড় করে কিছু বলার সে সুযোগ আমাদের রইল না। দুই দলের মুরব্বিরা যদি সহনশীল এবং ধৈর্যের পরিচয় দিতেন, মধ্যম পন্থা অবলম্বন করতেন, তাহলে বিষয়টি এত অসুন্দর কখনই হতো না। এখন তাবলিগের ভবিষ্যৎ ঘোর অন্ধকার ছাড়া আর কিছুই দেখছি না। হজরতজি মাওলানা ইলিয়াস (রহ.)-এর তিল তিল করে গড়ে তোলা এ জামাত ধ্বংসের জন্য ভবিষ্যৎ প্রজন্ম আমাদের ক্ষমা করবে না।’\nমাওলানা আতাউর রহমান আতিকি বলেন, ‘ঐক্য ছাড়া কখনই বড় কোনো মাকসাদ হাসিল হয়নি। রাসূল (সা.) ইহুদি-খ্রিস্টানদের সঙ্গে তাদের অন্যায় শর্তগুলো মেনে নিয়েও ঐক্য করেছেন- শুধু শান্তি এবং সফলতার জন্য। এর অল্প ক’দিনের মধ্যেই তাবলিগের মেহনত মদিনার গণ্ডি পেরিয়ে বিশ্বময় ছড়িয়ে পড়েছিল। আজ বিশ্বজুড়ে বড় কঠিন সময় পার করছে মুসলমান। ভারত, মিয়ানমার, ফিলিস্তিনসহ পৃথিবীর কোথাও মুসলমানদের জন্য সুখবর নেই।\nএমন অসময়ে যত বড় ঝড়ই আসুক ঐক্য ভেঙে ফেলা শিশুসুলভ আচরণ ছাড়া আর কী-ই বা বলা যায়। আমরা সবাই আল্লাহর জন্যই কাজ করি। সে আল্লাহই বলেছেন, ‘এক মুমিন আরেক মুমিনের ভাই, তোমরা মিলেমিশে ঐক্যবদ্ধ হয়ে থাক। সাবধান! কখনই দলাদলি-বিভেদ করো না’- তাহলে আল্লাহর এ নির্দেশ আমরা কেন মানছি না। অবশ্যই আমাদের ভেতর দুনিয়া এবং স্বার্থ ঢুকে গেছে। ইতিহাস সাক্ষী! স্বার্থ এবং দুনিয়া ছাড়া মুসলমানদের মধ্যে আর কিছুই বিভেদ-ফাটল তৈরি করতে পারেনি।\nএ দুই মাওলানাই এক বুজুর্গের উদাহরণ টেনে কথা শেষ করেছেন। মাওলানা হাফেজ্জী হুজুর (রহ.) ঘোর দুর্দিনে মুসলমানদের কানে যে সবক বাতলে দিয়েছিলেন, আজ তাবলিগের দুঃসময়েও সে কথাই সমাধানের একমাত্র পথ। ‘নেক হও, এক হও, সুন্নাতের পথে চলো’- সুন্নাত হল মিলে যাওয়া, জুড়ে যাওয়া। হায়! হাফেজ্জী হুজুরের মতো দরদি অভিভাবক নেই বলেই কি আজ এক হয়ে নেক হওয়ার সবক মানুষ পাচ্ছে না…!\nমিলে যাই সবাই এক সামিয়ানা তলে। সফল হোক বিশ্ব ইজতেমা।\nমায়ের সিনেমা দেখে বিধ্বস্ত কাজলকন্যা নাইসা


রঙিন বইয়ে উৎসবে মেতেছে ক্ষুদেরা\nনিজস্ব প্রতিবেদক । ১ জানুয়ারি, ২০২০ ২:১৩ অপরাহ্ণ\nসারাদেশের ন্যায় নতুন বই পেয়ে স্কুল ড্রেস পরে ঢাকা বিশ্ববিদ্যালয়ের কেন্দ্রীয় মাঠেও উল্লাস করছে প্রাথমিকের শিক্ষার্থীরা। এছাড়া বিশ্বসেরা ক্রিকেট অলরাউন্ডার সাকিব আল হাসানের উপস্থিতি এ উৎসবের আনন্দ আরও বাড়িয়ে দিয়েছে।\nরাজধানীর বিভিন্ন এলাকার ২৪১টি সরকারি প্রাথমিক বিদ্যালয়ের প্রায় ৫ হাজার ক্ষুদে শিক্ষার্থী ও ছয় শতাধিক শিক্ষক ঢাকা বিশ্ববিদ্যালয় কেন্দ্রীয় মাঠে উপস্থিত হয়েছেন। বুধবার (১ জানুয়ারি) ভোর ৬টা থেকে শিক্ষক-শিক্ষার্থীরা সারিবদ্ধভাবে ঢাকা বিশ্ববিদ্যালয়ের কেন্দ্রীয় খেলার মাঠে উপস্থিত হন। পরে প্রাথমিক ও গণশিক্ষা প্রতিমন্ত্রী মো. জাকির হোসেন বেলুন ও কবুতর উড়িয়ে বিনামূল্যে বই বিতরণ উৎসব ২০২০ উদ্বোধন করেন।\nঅনুষ্ঠানে অন্যদের মধ্যে উপস্থিত ছিলেন প্রাথমিক ও গণশিক্ষা প্রতিমন্ত্রী মো. জাকির হোসেন, প্রাথমিক ও গণশিক্ষা মন্ত্রণালয়ের সংসদীয় স্থায়ী কমিটির সভাপতি মোস্তাফিজুর রহমান, সংসদ সদস্য শিরিন আক্তার, নজরুল ইসলাম, প্রাথমিক ও গণশিক্ষা সচিব আকরাম-আল-হোসেন।\nশ্রীলঙ্কা সফরেই ফিরছেন সাকিব?\nআগামী মাসেই মাঠে ফিরছেন সাকিব\nস্টোকসের পরেই সাকিবকে রেখেছেন আকাশ চোপড়া\nট্যাগঃ বই উৎসব, সাকিব


সীমান্ত হত্যা : একটি পর্যালোচনা - জিনিউজ বিডি ডটকম\nHome বিবিধ সীমান্ত হত্যা : একটি পর্যালোচনা\nসীমান্তে বাংলাদেশি হত্যা বাড়ছে৷ বাড়ছে মারণাস্ত্রের ব্যবহার৷ ভারত প্রতিনিয়তই সীমান্ত হত্যা শূন্যে নামিয়ে আনার প্রতিশ্রুতি দিয়ে আসছে। প্রাণঘাতী গুলি ব্যবহার না করার কথা বলেছেন বিএসএফের কর্তা ব্যক্তিরা। তবে বাস্তবতা হচ্ছে সীমান্তে বাংলাদেশের বেসামরিক নাগরিকদের হত্যা বন্ধ হয়নি, গুলিবর্ষণের হার কমেওনি। দিন দিন বাড়ছেই সন্দেহভাজনদের আক্রমণাত্মক ভীতি প্রদর্শন, নির্দয়ভাবে প্রহার এবং নির্যাতন। মানুষকে পাখির মতো গুলি করে মারা হচ্ছে নৃশংসভাবে।\nবন্ধুরাষ্ট্রের প্রতিশ্রুতি রক্ষার না করার এধরনের উদাহরণ পৃথিবীতে বিরল। অথচ বন্ধুদেশের সাথে সম্পর্ক বন্ধুত্বপূর্ণ হবে তো বটেই, তা মর্যাদাপূর্ণও হতে হবে। ভারতীয় সীমান্তরক্ষীদের ‘দেখামাত্র গুলি’র ক্ষমতা চর্চা বন্ধুত্বের সম্পর্কের সাথে সঙ্গতিপূর্ণ নয়। দুই দেশের মধ্যে বন্ধুত্বের যে সম্পর্ক, তা অব্যাহত রাখতে এ ধরনের অনাকাঙ্ক্ষিত ঘটনা এড়াতে হবে। সারাবিশ্বের কোনো দেশে এরকম হত্যাকাণ্ড দেখাতে পারবেন না। পৃথিবীর কোনো দেশে এরকম তিনদিকে কাঁটাতার দেখাতে পারবেন না।\nবাংলাদেশ সীমান্তেই কেন হত্যা?\nসীমান্তে নিহতরা আসলে কারা?\nসীমান্ত হত্যা : ভারতের বক্তব্য কী?\nসীমান্ত হত্যা আন্তর্জাতিক আইনের লঙ্ঘন\nসীমান্ত হত্যার পরিসংখ্যান\nসীমান্ত হত্যা : হিউম্যান রাইটস্ ওয়াচ কী বলছে?\nমিডিয়ায় সীমান্ত হত্যার খবর\nসীমান্ত হত্যা নতুন নয়\nসীমান্ত হত্যার কয়েকটি আলোচিত ঘটনা\nসীমান্তে চালকবিহীন ড্রোন\nসীমান্ত হত্যা বন্ধে করণীয়\nভারতের সাথে ৬টি দেশের স্থল সীমান্ত রয়েছে। এ দেশগুলো হল পাকিস্তান, চীন, নেপাল, ভুটান, মিয়ানমার ও বাংলাদেশ। আর ভারতের সমুদ্র সীমান্ত রয়েছে শ্রীলংকার সাথে। আমরা এও জানি, এই সবগুলো দেশের সীমান্তেই ভারতের সীমান্ত রক্ষী বাহিনী বা বিএসএফ মোতায়েন আছে।\nস্বাধীনতার পর ভারত-বাংলাদেশ সীমান্ত সবসময়ই অশান্ত ছিল এবং এখনো রয়েছে। বাংলাদেশ ছাড়া অন্য ৫টি দেশের সীমান্তে বিএসএফের গুলিতে কোনো লোক নিহত হওয়ার কোনো খবর কিন্তু চোখে পড়ে না। নেপালে সঙ্গে পশ্চিমবঙ্গের বর্ডারে তো মাসের পর মাস, দিনের পর দিন এধরনের হত্যার ঘটনা ঘটে না। শুধু বাংলাদেশ সীমান্তেই কেন এই হত্যা?\nবাংলাদেশিদের জীবন তাদের কাছে এত মূল্যহীন যে তুচ্ছ কারণে বা খেলাচ্ছলেও তারা গুলি চালিয়ে এক একটি জীবন প্রদীপ নিভিয়ে দেয়। এ রকম পৈশাচিক হত্যাকাণ্ডের জন্য তাদের কোনো জবাবদিহি করতে হয় না। তাই সীমান্তে বিএএসএফের হাতে খুন হওয়া বাংলাদেশিদের মিছিল দীর্ঘ থেকে দীর্ঘ হচ্ছে। বাংলাদেশ সীমান্তে বিএসএফের হাতে খুন হওয়া শত শত নিরীহ নিরপরাধ মানুষের অসহায় পরিবারের করুণ আহাজারি যেন চলছেই, চলবেই।\nবিএসএফের হাতে নিহত নিরীহ বাংলাদেশিদের বেশিরভাগ মারা গেছেন ভারত থেকে গরু আনার সময়। কেউ মারা গেছেন বাংলাদেশ সীমানায় নিজের ক্ষেতে কৃষিকাজ করার সময়। আর কিছু লোককে বিএসএফ বাংলাদেশ সীমান্তের অভ্যন্তর থেকে ধরে নিয়ে পিটিয়ে হত্যা করেছে। অধিকাংশ বাংলাদেশি হত্যার ঘটনাই ঘটেছে বাংলাদেশের মাটিতে, ভারতে অনুপ্রবেশকালে নিহত হয়েছে এমন নয়। ক্ষেতে কর্মরত কৃষক বা মাঠ দেখতে যাওয়া নিরীহ মানুষকে গুলি করে খুন করা কেন? লোকজনকে ধরে নিয়ে গিয়ে পিটিয়ে বা পাথর ছুঁড়ে হত্যা, লাশ নদীতে ফেলে দেওয়া কেন?\nসীমান্ত এলাকায় বসবাসরত বাংলাদেশের দরিদ্র নাগরিকরা বিভিন্ন প্রয়োজনে বাংলাদেশ সীমান্ত অতিক্রম করে ভারতে যাতায়াত করেন। এর মধ্যে রয়েছে জরুরি চিকিৎসাসেবা, আত্মীয়-স্বজনের বাড়িতে যাওয়া এবং কিছু অত্যাবশ্যকীয় পণ্য কেনা। শুধু সীমান্ত অতিক্রম নয়, জিরো লাইনের কাছে ভুলক্রমে চলে যাওয়ার কারণেও বাংলাদেশের নাগরিকরা হত্যার শিকার হয়েছেন। দরিদ্র পরিবারের একমাত্র উপার্জনক্ষম ব্যক্তি হত্যার শিকার হওয়ায় অনেক পরিবার সর্বস্বান্ত হয়ে গেছে। অথচ সীমান্তের শূন্যরেখার কাছে কৃষিজমিতে কৃষিকাজ বা নদীতে মাছ ধরার জন্য সীমান্ত পেরানোকে ‘ডকট্রিন অব নেসেসিটি’ হিসেবেই দেখা হয় সীমান্ত এলাকায়।\nবাংলাদেশ-ভারত সীমান্তে কুড়িগ্রামের অনন্তপুর-দিনহাটা সীমান্তের খিতাবেরকুঠি এলাকায় কাঁটাতারের বেড়া টপকানোর সময় ২০১১ সালের ৭ জানুয়ারি ফেলানি খাতুনকে গুলি করে হত্যা করে বিএসএফের এক সদস্য\nসীমান্তে চোরাচালান ও বাংলাদেশ থেকে কথিত অবৈধ অভিবাসন ঠেকাতে ভারতীয় সীমান্তরক্ষী বাহিনীর বিতর্কিত শ্যূট-অন-সাইট (দেখামাত্র গুলি) নীতি বাংলাদেশ-ভারত সীমান্তে বহাল আছে, যার প্রেক্ষিতে বিএসএফ কারণে কিংবা অকারণে বাংলাদেশি নাগরিককে গুলি করতে পারে।\nদুর্ভাগ্যজনকভাবে ভারতীয় কর্তৃপক্ষ বরাবরই সীমান্ত হত্যাকাণ্ডের পক্ষে সাফাই গেয়ে আসছে। বিএসএফের পক্ষ থেকে যুক্তি দেখানো হয় যে, বিএসএফ সদস্যরা সাধারণ নাগরিকের ওপর গুলি ছোড়ে না। অস্ত্রধারী চোরাকারবারিরা দল বেঁধে জোয়ানদের ওপর আক্রমণ করে, তখন তারা আত্মরক্ষার্থে গুলিবর্ষণে বাধ্য হয়।\nবিএসএফের সাবেক প্রধান রমণ শ্রীবাস্তবের ভাষায়, “কোনো মানুষের উচিত নয় এই শিকারগ্রস্তদের জন্য দুঃখ করা। তিনি দাবি করেন, যেহেতু এসব ব্যক্তি প্রায়ই রাতে, অবৈধভাবে ভারতীয় ভূখণ্ডে প্রবেশ করছিল, তাই তারা মোটেই ‘নির্দোষ’ ছিল না।”\n২০২০ সালের ২ মার্চ ঢাকা সফররত ভারতের পররাষ্ট্র সচিব হর্ষ বর্ধন শ্রিংলা বলেন, ‘সীমান্তে হত্যাকাণ্ডের ঘটনা দুই দেশের সম্পর্কের জন্য ভালো না। এই হত্যাকাণ্ডের মূল কারণ হচ্ছে সীমান্তজুড়ে ঘনবসতি এবং প্রচুর মানুষের বসবাস। পাশাপাশি সীমান্ত এলাকায় অপরাধমূলক কর্মকাণ্ড সীমান্তে হত্যার জন্য দায়ী।’\n২০২০ সালের ২০ ডিসেম্বর বাংলাদেশে নিযুক্ত ভারতের হাই কমিশনার বিক্রম কুমার দোরাইস্বামী বলেন, অবৈধ অর্থনৈতিক কর্মকাণ্ড এবং অনুপ্রবেশের কারণে সীমান্ত হত্যা ঘটছে। আমি নিশ্চিত করে বলতে পারি, এ ধরনের ঘটনা কেবল আত্মরক্ষার্থে ঘটছে। তারা সীমান্তের এপারে (বাংলাদেশ) কখনো গুলি করে না। দুই পাশেই একই মানুষ, সীমান্তে কে কোন দেশি তা পৃথক করা কঠিন।’\nসীমান্ত হত্যার ঘটনা মানবাধিকার ও আন্তর্জাতিক আইনের লঙ্ঘন। যদি বাংলাদেশের কোনো নাগরিক অবৈধভাবে সীমান্ত অতিক্রম করেন তাহলে তার বিরুদ্ধে আইন অনুযায়ী ব্যবস্থা না নিয়ে হত্যা কিংবা শারীরিকভাবে আঘাত করা গুরুতর অন্যায়। তাদেরকে গ্রেফতার করে প্রচলিত আইন মোতাবেক শাস্তি দেয়া যেত। ভারত থেকে বাংলাদেশে প্রবেশকালে তারা ভারতের প্রতি হুমকি হতে পারেন না। তাই বিএসএফ তাদের আটক করতে পারে, গুলি চালাতে পারে না।\nযুদ্ধাবস্থা ছাড়া বন্ধুভাবাপন্ন দুই দেশের সীমান্তে এ রকম প্রাণহানি অস্বাভাবিক, অমানবিক। বিনাবিচারে গুলি করে মানুষ হত্যা কোনোভাবেই গ্রহণযোগ্য হতে পারে না বরং তা আন্তর্জাতিক আইনের গুরুতর লঙ্ঘন। একটি প্রশিক্ষিত বাহিনীর সৈন্যরা কিন্তু চাইলেই এমনভাবে গুলি করতে পারে যাতে অপর ব্যক্তি মারা না যায়, কিন্তু তারা এমনভাবে গুলি করছে যাতে সাথে সাথে একজন নিরস্ত্র মানুষের মৃত্যু ঘটে ।\n২০০০ থেকে ২০১৮ সালের মধ্যে ভারতের সীমান্তরক্ষা বাহিনী বিএসএফ এর গুলিতে কমপক্ষে এক হাজার ১৪৪ জন বাংলাদেশি নিহত হয়েছেন।’\nমানবাধিকার সংগঠন আইন ও সালিশ কেন্দ্র (আসক)\n২০০৭ থেকে ২০১২ সাল পর্যন্ত ছয় বছরে বিএসএফ গুলি ও শারীরিক নির্যাতনে হত্যা করেছে ৪২ জন বাংলাদেশীকে। ২০১৩ সালে মোট ২৭ জন বাংলাদেশীকে হত্যা করেছে বিএসএফ সদস্যরা। ২০১৪ সালে হত্যা করা হয়েছে ৩৩ জন বাংলাদেশীকে। আহত হয়েছেন ৬৮ জন। এ ছাড়া বিএসএফ ধরে নিয়ে গেছে ৫৯ জনকে। ২০১৫ সালে বিএসএফ হত্যা করেছে ৪৫ জন বাংলাদেশীকে; এর মধ্যে ৩১ জন গুলিতে এবং বাকি ১৪ জন শারীরিক নির্যাতনে মারা গেছে। ২০১৭ সালের অক্টোবর পর্যন্ত বিএসএফ ১৮ জনকে হত্যা করে।\n২০১৯ সালে সীমান্তে ৪৩ জন বাংলাদেশী নিহত হয়েছেন। তাদের মধ্যে গুলিতে ৩৭ জন এবং নির্যাতনে ছয়জন। আহত হয়েছেন ৪৮ জন। অপহৃত হয়েছেন ৩৪ জন। ২০১৮ সালে নিহত হয়েছেন ১৪ জন। আর ২০১৭ সালে ২৪ জন।\n১৯৯৬ সাল থেকে ২০০১ সালের এপ্রিল পর্যন্ত সীমান্তে ৩১২ বার হামলা চালানো হয়। এর মধ্যে ১৯৯৬ সালে ১৩০টি হামলা, ১৯৯৭ সালে ৩৯টি হামলা, ১৯৯৮ সালে ৫৬টি হামলা, ১৯৯৯ সালে ৪৩টি হামলা, ২০০০ সালে ৪২টি হামলার ঘটনা ঘটে।\nবিজিবির তথ্য অনুযায়ী, ২০০১ থেকে ২০১৭ সালের ২২ ডিসেম্বর পর্যন্ত সীমান্তে বিএসএফ ও ভারতীয় নাগরিকদের হাতে মারা গেছেন ৯৩৬ জন বাংলাদেশি। এর মধ্যে বিএসএফের হাতে ৭৬৭ জন ও ভারতীয়দের হাতে ১৬৯ জন বাংলাদেশি নিহত হয়েছেন। ২০০৯ সালে ৬৭ জন, ২০১০ সালে ৬০ জন, ২০১১ সালে ৩৯ জন, ২০১২ সালে ৩৪ জন, ২০১৩ সালে ২৮ জন, ২০১৪ সালে ৪০ জন, ২০১৫ সালে ৪৫ জন এবং ২০১৬ সালে ৩১ জন নিহত হয়েছেন।\n২০১৮ সালের তুলনায় ২০১৯ সালে সীমান্ত হত্যা বেড়েছে ১২ গুণ। স্বরাষ্ট্রমন্ত্রীর জাতীয় সংসদে দেয়া পরিসংখ্যান অনুযায়ী, বাংলাদেশ-ভারত সীমান্তে ২০১৭ সালে ১৭ জন এবং ২০১৮ সালে তিনজন এবং ২০১৯ সালে ৩৮ জন হত্যার শিকার হন।\n২০১১ সালের জুলাইয়ে হিউম্যান রাইটস্ ওয়াচ সীমান্ত হত্যা নিয়ে বলে, “ভারত সরকারের বাংলাদেশের সীমান্তে বর্ডার সিকিউরিটি ফোর্স (বিএসএফ) দ্বারা হত্যা, নির্যাতন, ও অন্যান্য অনাচারের নতুন অভিযোগ একটি, দ্রুত পরিষ্কার, এবং স্বচ্ছ অপরাধের তদন্ত দায়িত্বগ্রহণ করা উচিত।”\nহিউম্যান রাইটস্ ওয়াচের দক্ষিণ এশিয়া পরিচালক, মিনাক্ষী গাঙ্গুলী বলেন, “সীমান্তে মানুষের উপর অত্যধিক বল ব্যবহার ও নির্বিচারে প্রহার অসমর্থনীয়। এইসব নির্যাতনের ঘটনা ভারতের আইনের শাসনের প্রতি দায়বদ্ধতা প্রশ্নবিদ্ধ করে।”\nহিউম্যান রাইটস ওয়াচ’র প্রতিবেদনে জানানো হয় যে, সীমান্ত হত্যার প্রতিটি ক্ষেত্রে অভিযুক্তরা হয় নিরস্ত্র ছিল, না হয় তাদের হাতে শুধুমাত্র কাস্তে, লাঠি অথবা ছুরি ছিল। অনেক ক্ষেত্রে মৃত ব্যক্তিকে পেছন থেকে গুলি করা হয়েছিল, যা থেকে প্রতীয়মান হয় তারা পালাতে চেষ্টা করেছিল। খুব কাছ থেকে গুলি করা এবং শারীরিক অত্যাচারের ফলে মৃত্যুর ঘটনাও বিরল নয়। কোনো ক্ষেত্রেই মৃত ব্যক্তির কাছ থেকে প্রাণঘাতী অস্ত্র বা বিস্ফোরক সামগ্রী উদ্ধার হয়েছে বলে বিএসএফ দাবি করতে পারেনি।\nদেশের পত্র-পত্রিকাসহ আন্তর্জাতিক মিডিয়ায় সীমান্তে বাংলাদেশের বেসামরিক নাগরিকদের হত্যার খবর গুরুত্ব সহকারে প্রচারিত হয়েছে এবং হচ্ছে। এমনকি খোদ ভারতীয় মিডিয়াতেও এ সংক্রান্ত বিভিন্ন সংবাদ ও গবেষণা রিপোর্ট প্রকাশিত হয়েছে। আন্তর্জাতিক বিভিন্ন মানবাধিকার সংগঠনগুলো সীমান্ত হত্যা নিয়ে উদ্বেগ জানিয়েছে ও সমস্যাটি সমাধানের উপায়-গুরুত্ব নিয়ে প্রবন্ধ-নিবন্ধ-প্রতিবেদন প্রকাশ করেছে।\nসীমান্ত হত্যার শিকার হয়েছে-\n১৯৭২ সালে ১৫জন\n১৯৭৩ সালে ২০ জন\n১৯৭৪ সালে ২৩ জন\n১৯৭৫ সালে ১১ জন\n১৯৭৬ সালে ১৬ জন\n১৯৭৭ সালে ২৭ জন\n১৯৭৮ সালে ১২ জন\n১৯৭৯ সালে ২২ জন\n১৯৮০ সালে ১৮ জন\n১৯৮১ সালে ১২ জন\n১৯৮২ সালে ১৯ জন\n১৯৮৩ সালে ১৬ জন\n১৯৮৪ সালে ২৩ জন\n১৯৮৫ সালে ২৭ জন\n১৯৮৬ সালে ৩০ জন\n১৯৮৭ সালে ১৭ জন\n১৯৮৮ সালে ১৩ জন\n১৯৮৯ সালে ১৭ জন\n১৯৯০ সালে ১৮ জন\n১৯৯১ সালে ১৫ জন\n১৯৯২ সালে ১৬ জন\n১৯৯৩ সালে ২৩ জন\n১৯৯৪ সালে ৩৯ জন\n১৯৯৫ সালে ৩৬ জন\n১৯৯৬ সালে ৩১ জন\n১৯৯৭ সালে ৩৩ জন\n১৯৯৮ সালে ৩৭ জন\n১৯৯৯ সালে ৩৮ জন\n২০০৪ সালে ৭২ জন\n২০০৬ সালে ১৫৫ জন\n২০১৪ সালে ৩৫ জন\n২০১৬ সালে ২৯ জন\n২০১৭ সালে ২৫ জন\n২০১৮ সালে ১৫ জন\n২০২০ সালে ৫২ জন।\nবিভিন্ন মানবাধিকার সংস্থার দেয়া পরিসংখ্যানের হিসেবে, বিএসএফ’র হাতে ২০০০ থেকে ২০১৯ সাল পর্যন্ত প্রাণ হারিয়েছে ১ হাজার ১৮৫ জন বাংলাদেশি।\nবাংলাদেশ-ভারত সীমান্তে কুড়িগ্রামের অনন্তপুর-দিনহাটা সীমান্তের খিতাবেরকুঠি এলাকায় কাঁটাতারের বেড়া টপকানোর সময় ২০১১ সালের ৭ জানুয়ারি ফেলানি খাতুনকে (জন্ম:১৯৯৬ সাল) গুলি করে হত্যা করে বিএসএফের এক সদস্য। ফেলানীর লাশ পাঁচ ঘণ্টা কাঁটাতারে ঝুলে ছিল। বাবার সঙ্গে ফেলানী নয়াদিল্লিতে গৃহকর্মীর কাজ করত। বিয়ের উদ্দেশে সে দেশে ফিরছিল।\n২০১৫ সালের ১৯ আগস্ট নওগাঁর সাপাহারের করমুডাঙ্গা সীমান্তে ইসমাইল নামে এক দরিদ্র জেলে পুনর্ভবা নদীতে মাছ ধরতে গিয়ে অন্ধকারে জিরো লাইনের কাছাকাছি চলে যান। এ সময় ৩১ বিএসএফের একটি টহল দল তাকে ধরে নিয়ে গিয়ে নিষ্ঠুরভাবে মারধর করে। গুরুতর আহত অবস্থায় তিনি পালিয়ে আসেন এবং সাপাহার স্বাস্থ্য কমপ্লেক্সে ভর্তির পর পরই তার মৃত্যু হয়। তার পুরো শরীরে অসংখ্য আঘাতের চিহ্ন ছিল।\n২০১৫ সালের ২৭ অক্টোবর যশোর শার্শা উপজেলার সীমান্ত এলাকার ইছামতি নদীতে মাছ ধরার সময় মনিরুল ইসলাম নামে এক বাংলাদেশি জেলেকে হত্যা করেন বিএসএফ সদস্যরা।\n২০১৫ সালের ৮ অক্টোবর ২১ বিএসএফের একটি দল দুর্গাপুরে বাংলাদেশ সীমান্তের ভেতরে প্রায় ৫০০ গজ ঢুকে পড়ে এবং নির্বিচারে গুলি চালায়। এতে পাঁচজন গুলিবিদ্ধ হন। বিএসএফ সদস্যরা গ্রামবাসীর গরু, ছাগলও নিয়ে যান।\n২০১৬ সালের ২৩ জুলাই বেনাপোলের পুটখালি সীমান্তে বিএসএফের গুলিতে নিহত হন শহিদুল ইসলাম ওরফে ফনি। ভোরবেলায় তিনি এবং আরো কয়েকজন ভারত থেকে গরু নিয়ে আসার সময় বিএসএফ তাদের উপর গুলি চালালে ফনি নিহত হন।\n২০১৬ সালের ২২ জুলাই গোদাগাড়ি সীমান্তে বিএসএফের গুলিতে নিহত হন আবুল কালাম আজাদ। তিনিও ভারত থেকে গরু নিয়ে আসছিলেন।\n২০১৬ সালের ২০ জুলাই দিনাজপুরের ফুলবাড়ি সীমান্তে সাইফুল ইসলামকে ধরে পিটিয়ে হত্যা করেছে বিএসএফ।\n২০১৬ সালের ১৪ জুলাই কুড়িগ্রামের রৌমারিতে একটি ব্রিজের উপর থেকে পাথর ছুঁড়ে বিএএসএফ খুন করে রাশেদুল ইসলাম নামে এক যুবককে।\n২০১৬ সালের ১০ জুলাই নওগাঁর ধামইরহাটের চকিজিলা সীমান্তে গোলাপ হোসেন নামে আরেক যুবককে গুলি করে হত্যা করে তারা। তিনি সীমান্তের ২৬৫ নং মেইন পিলারের কাছে গেলে তাকে গুলি করা হয়।\nআনম্যান্ড এরিয়াল ভেহিকেল বা ইউএভি সীমান্ত এলাকার ১০ থেকে ১২ হাজার ফুট উচ্চতায় চলাচল করবে\nভারত সম্প্রতি বাংলাদেশ সীমান্তে চালকবিহীন ড্রোন বিমান ব্যবহার করারও সিদ্ধান্ত নিয়েছে। ড্রোন তথা আনম্যান্ড এরিয়াল ভেহিকেল বা ইউএভি সীমান্ত এলাকার ১০ থেকে ১২ হাজার ফুট উচ্চতায় চলাচল করবে। আকাশ থেকে ছবি তোলার পাশাপাশি প্রয়োজন দেখা দিলে ড্রোন বিমান থেকে বোমা ফেলা হবে। গুলিও বর্ষণ করবে ভারতীয়রা। এ ব্যাপারে বিএসফকে সহায়তা করবে ভারতের বিমান বাহিনী।\nসীমান্ত হত্যার দায় সরকার কোনোভাবেই এড়াতে পারে না। সরকারের দুর্বল পররাষ্ট্রনীতি বদলানো দরকার। শুধু উদ্বেগ জানানো ও বৈঠকাদি যথেষ্ট নয়। দেশের মানুষের জীবন রক্ষার পাশাপাশি জাতীয় স্বার্থকে নিয়ে তৎপরতা বাড়াতে হবে।\nদ্বিপাক্ষিক আলোচনায় সীমান্ত হত্যাকাণ্ড সমস্যার সুরাহা হচ্ছে না। তাই সীমান্ত হত্যা বন্ধের জন্য বিষয়টি অনতিবিলম্ব আন্তর্জাতিক ফোরামে তোলা দরকার।\nসীমান্তে যেকোনো অপরাধ দমনের ক্ষেত্রে অপরাধীদের বিদ্যমান আইনে বিচার হবে এবং এটাই স্বাভাবিক প্রক্রিয়া হওয়া উচিত।\nবিএসএফ যাদেরকে হত্যা করেছে তাদের তালিকা করে ক্ষতিপূরণ দাবি করতে হবে ভারতের নিকট।\nবাংলাদেশের মন্ত্রীদেরকে সতর্ক সচেতন হতে হবে বাক্যবানে। বিরত থাকতে হবে বেফাস মন্তব্য করা থেকে।\nসরকারকে অবশ্যই সীমান্ত হত্যার প্রতিবাদে সংসদে নিন্দা প্রস্তাব পাস করতে হবে এবং আন্তর্জাতিকভাবে এর বিচার করতে হবে।\nফেলানীসহ কোনো বাংলাদেশীই আকস্মিক দুর্ঘটনার শিকার হয়নি। তাদের রীতিমতো টার্গেট করে, ফেলানীর মতো ক্ষেত্রে পয়েন্ট র্যাং ক দূরত্ব থেকে গুলি করে হত্যা করা হয়েছে। সর্বব্যাপী নিন্দা ও প্রতিবাদের মধ্যেও এখনো সে কর্মকান্ডই চালিয়ে যাচ্ছে বিএসএফ। বিডিআর যখন ছিল তখন বিএসএফ কিন্তু এত বেশি দুঃসাহস দেখাতো না। পদুয়াসহ সীমান্তের বিভিন্ন এলাকায় মাঝেমধ্যে সমুচিত জবাব দেয়ায় বিডিআরকে বিএসএফ বরং বাঘের মতো ভয় করতো। একই বিএসএফ বর্তমান বিজিবিকে সামান্য পাত্তা পর্যন্ত দিচ্ছে না।


সেতু নির্মাণে নিজেদের অভিজ্ঞতা বাংলাদেশের সাথে বিনিময়ে আগ্রহী জাপান\nNovember 01, 2019, 06:10 PM\nUpdate- November 02, 2019, 10:46 AM\nসেতুটির নির্মাণ সম্পন্ন করতে সময় লেগেছে দীর্ঘ ১০ বছর। আর এ সেতু বহাল তবিয়তে টিকে থাকবে ২০০ বছরের অধিক সময় ধরে! অবিশ্বাস্য মনে হচ্ছে? বিশ্বের সবচেয়ে বড় ঝুলন্ত সেতু আকাশি-কাইকো ব্রিজের জন্য এ সত্যটিই প্রযোজ্য।\nজাপানের পশ্চিমাঞ্চলের হিয়োগো প্রশাসনিক অঞ্চলের বন্দরনগরী কোবে ও আওয়াজি দ্বীপের মধ্যে সংযোগ তৈরির জন্য চমৎকারভাবে নির্মিত এ সেতুর কেন্দ্রীয় স্প্যানটি রেকর্ড ১,৯৯১ মিটার লম্বা।\nজাপানের নিজস্ব কৌশল এবং নব বিকশিত প্রযুক্তি ব্যবহার করে তৈরি করা এ সেতুর মোট ব্যাপ্তি লম্বায় ৩,৯১১ মিটার।\nসেতুটির যথাযথ ব্যবস্থাপনার ক্ষেত্রে রক্ষণাবেক্ষণ কাজের জন্য গবেষণা করে নতুন প্রযুক্তি উদ্ভাবন করা হয়। যার একটি হলো সেতুর মূল তারগুলোকে ক্ষয়ে যাওয়ার হাত থেকে রক্ষায় ‘ড্রাই এয়ার ইনজেকশন সিস্টেম’ ব্যবহার। এ ব্যবস্থায় মূল তারগুলোর ভেতরের আর্দ্রতা অপরিবর্তীত রাখার জন্য শুষ্ক বাতাস প্রবেশ করানো হয়। এটি এক যুগান্তকারী ধারণা, কারণ এতে রক্ষণাবেক্ষণ খরচ কম পড়ে।\nসেতুটির নির্মাণকারী জাপানি প্রতিষ্ঠান হনশু-শিকুকো ব্রিজ এক্সেপ্রেসওয়ে কোম্পানি লিমিডেট তাদের কারিগরি ও প্রকৌশলগত বিশেষ জ্ঞান বাংলাদেশের সাথে বিনিময় করতে আগ্রহী।\nআকাশি-কাইকো ব্রিজ পরিদর্শনে প্রদর্শক হিসেবে থাকা হনশু-শিকুকো ব্রিজ এক্সেপ্রেসওয়ে কোম্পানি লিমিডেটের এক কর্মকর্তা ইউএনবিকে বলেন, ‘আমরা হয়তো আমাদের অভিজ্ঞতা, কলাকৌশল ও প্রকৌশলীদের ব্যবহার করে নকশা তৈরি, নির্মাণ, পরিচালনা ও ব্যবস্থাপনার মাধ্যমে কিছু কারিগরিগত সহায়তা দিতে পারব।’\nআপনি যদি সেতুটিতে প্রদর্শকদের সাথে পরিদর্শনে যান তাহলে সমুদ্রপৃষ্ঠ থেকে ৩০০ মিটার উঁচুতে থাকা ব্রিজ টাওয়ার থেকে উপভোগ করতে পারবেন মনমুগ্ধকর দৃশ্য। সেই সাথে সেতুটির ভেতরে যেতে পারবেন।\nহনশু-শিকুকো ব্রিজ প্রকল্পগুলোর একটি হিসেবে এ সেতুটি নির্মিত। এর নির্মাণ কাজ শুরু হয় ১৯৮৮ সালের মে মাসে এবং শেষ হয় দীর্ঘ ১০ বছর পর ১৯৯৮ সালের এপ্রিলে।\nএ সেতু পৃথক অঞ্চলের মধ্যে পরিবহনের সুযোগ এনে দিয়েছে, এবং তা দেশের ভূমি ও অর্থনীতির সুষম উন্নয়নে অবদান রাখছে।\n‘১৯৮৮ সাল থেকে হনশু-শিকুকো ব্রিজগুলোর সামগ্রিক অর্থনৈতিক প্রভাব ৪১ ট্রিলিয়ন জাপানিজ ইয়েনের মতো,’ ইউএনবিকে বলেন হনশু-শিকুকো ব্রিজ এক্সেপ্রেসওয়ে কোম্পানি লিমিটেডের কর্মকর্তা। সেই সাথে তিনি জানান, শিকুকো অঞ্চলে আয় বৃদ্ধির অনুপাত ৬ শতাংশের মতো, যা টোকিও থেকেও বেশি।\nরেড ডট ডিজাইন অ্যাওয়ার্ড পেল রিয়েলমি এক্স২ প্রো মাস্টার এডিশন


তথ্যমন্ত্রীর শারীরিক অবস্থা উন্নতির দিকে – সংবাদ আজকাল\nকরোনায় আক্রান্ত হয়ে হাসপাতালে চিকিৎসাধীন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদের শারীরিক অবস্থা উন্নতির দিকে। তিনি বর্তমানে রাজধানীর বঙ্গবন্ধু শেখ মুজিব মেডিকেল বিশ্ববিদ্যালয় (বিএসএমএমইউ) হাসপাতালে চিকিৎসা নিচ্ছেন। মন্ত্রী নিজে সুস্থতা বোধ করছেন বলে ঘনিষ্ঠজনদের জানিয়েছেন।\nগত শুক্রবার রাতে তিনি প্রথমে স্কয়ার হাসপাতালে ভর্তি হন। শারীরিক অবস্থার উন্নতি হওয়ায় রোববার দুপুরে তাকে বিএসএমএমইউ হাসপাতালে নিয়ে আসা হয়। ফেসবুকে নিজের পোস্টে সবার দোয়া চেয়েছেন তিনি। মন্ত্রণালয় সূত্রে এসব তথ্য জানা গেছে।\nএদিকে নিজ দায়িত্ব পালন করতে গিয়ে করোনাভাইরাসের ঝুঁকি নিয়েছেন তথ্যমন্ত্রী। প্রতিদিনই মন্ত্রণালয় এবং দলীয় দায়িত্ব পালনে জনসাধারণের মধ্যে উপস্থিত হয়েছেন। করোনা সংকটেও মন্ত্রণালয়ে তার সাক্ষাতে এসে কেউ ফিরে যাননি। কখনও দলীয় নেতাকর্মী, কখনও মন্ত্রণালয়ের কাজে, কখনও নিজ নির্বাচনী এলাকার মানুষের সঙ্গে মিশেছেন। প্রতিদিনই গণমাধ্যম কর্মীসহ নানা শ্রেণি-পেশার মানুষের সঙ্গে বৈঠক করেছেন। দায়িত্ব পালনের জন্য এমন ঝুঁকি নেওয়ার কারণেই তিনি করোনায় আক্রান্ত হয়েছেন। সচিবালয়ে তথ্য মন্ত্রণালয়ের একাধিক কর্মকর্তা মন্ত্রীর করোনায় আক্রান্ত হওয়ার কারণ হিসেবে এমনটাই জানিয়েছেন।\nগত রোববার তথ্যমন্ত্রীর শারীরিক অবস্থার খোঁজ নিতে স্কয়ার হাসপাতালে যান স্বাস্থ্য অধিদপ্তরের মহাপরিচালক অধ্যাপক ডা. এবিএম খুরশিদ আলম। এসময় স্কয়ার হাসপাতালের করোনা ইউনিট প্রধান ডা. রায়হান রাব্বানীসহ ঊর্ধ্বতন কর্মকর্তারা উপস্থিত ছিলেন। তারাও মন্ত্রীর শারীরিক অবস্থার উন্নতি ঘটেছে বলে জানান।\nসংশ্লিষ্টরা জানান, কর্মপ্রাণ মানুষ ড. হাছান মাহমুদ করোনা সংকটেও প্রতিনিয়ত তথ্য মন্ত্রণালয়ের কাজে সক্রিয় রয়েছেন। করোনাকালে গণমাধ্যম কর্মীদের পাশে থেকে অভিভাবকের দায়িত্ব পালন করেন তিনি। পত্রিকার বকেয়া বিজ্ঞাপন বিল প্রদানের উদ্যোগ নেন। প্রধানমন্ত্রীর সঙ্গে যোগাযোগ করে সাংবাদিকদের নগদ প্রণোদনার ব্যবস্থা করেন। মন্ত্রী হলেও দলীয় কাজে পূর্ণ মনোযোগী তিনি। করোনা পরিস্থিতিতে দলের প্রতিটি কর্মসূচি বাস্তবায়নে ছিলেন অগ্রভাগে। মাঠপর্যায়ের নেতাকর্মীদের খোঁজ রাখছেন নিয়মিত। করোনাকালে চট্টগ্রাম বিভাগের সমন্বয়কের দায়িত্ব পালনে সশরীরে চট্টগ্রামে উপস্থিত হন কয়েকবার। নিজ নির্বাচনী এলাকায়ও (চট্টগ্রাম-৭ আসন) সমানভাবে কাজ করছেন। ভার্চুয়াল মাধ্যম ব্যবহার করেও দলের সভায় অংশগ্রহণ ও বিভিন্ন অনুষ্ঠানে যোগ দিয়েছেন।